އެމްޑީޕީ އަކީ ވަކިމީހެއްގެ ވަށާއެނބުރޭ ޕާޓީއެއް ނޫން – Maldivian Democratic Party\nއެމްޑީޕީ އަކީ ވަކިމީހެއްގެ ވަށާއެނބުރޭ ޕާޓީއެއް ނޫން\nމިއަދު އެމްޑީޕީއާއި އިދިކޮޅުވެގެން އެއުޅޭ މީހުން އެންމެ ބޮޑަށް ތަސައްވަރު ކޮށްދޭން ބޭނުންވަނީ އެމްޑީޕީ އަކީ ވަކިމީހެއްގެ ފަހަތުން އަޅައިގަނެގެން ނެއްޓެން ނޭގިގެން އުޅޭ ޕާޓީއެއްގެ ގޮތުގައެވެ. މިކަން މިގޮތަށް ހާމަކޮށްދިނުމުގައި އެމީހުންނަށް މުހިންމުވާ ސަބަބުތަކެއްވެސް އެބަހުއްޓެވެ.\nޑީއާރުޕީ ބައިބައިވެގެން ދިޔައީ އެޕާޓީގެ ބައެއް މެންބަރުން ބުނިފަދައިން އެކްސެސް ބަގެޖެއްގެ ގޮތުގައި ކުރީގެ ރައީސް މައުމޫނު އެޕާޓީގެ މައްޗަށް ނުފޫޒުހިންގައި ގަދަބާރު ދައްކާން ފެށުމުގެ ނަތީޖާއެއްގެ ގޮތުންނެވެ. މިއަދު ޕީޕީއެމްގެ ތެރޭގައިވެސް އޮތް އެންމެބޮޑު ފިތުނަޔަކީ މައުމޫނާ އޭނާގެ އަޅުންކަމުގައި އެޕާޓީގެ ތެރޭގައި އުފެދިފައިވާ ފެކްޝަން ތަކުން ބުނަމުން ގެންދާއަޑު ސިއްރުނުވެ އެބައިވެއެވެ. އެޕާޓީގެ ކައުންސިލް މެންބަރު ސައުދު ވަކިވުމާ ، މައުމޫނަށް ޖާނުދެމުން ގެންދިޔަ ވަށްޑޭ ، އެކަހެރިކޮށްލުމުގެ ނަތީޖާއެއްގެ ގޮތުން ޕީޕީއެމް ދާދި އަވަހަށް ބައިބައިވެގެން ދާނޭކަމުގައި ގިނަބަޔަކު ދެކެއެވެ.\nމިއަޑުތައް މަޑުކޮށް ހަގީގަތުގެ މައްޗަށް ފަސްއަޅާލުމުގެ ބޭނުމުގައި އެވެރިން އެގެންދަނީ އެމްޑީޕީއަށްވެސް މިދުވަސް އައުންއެދި މިހާރުއްސުރެ މަސައްކަތްކޮށް އަޑުއަރުވަމުންނެވެ. ނަމަވެސް ހަގީގަތަކީ މިއީނޫންކަން ޚޮދު އެވެރިންވެސް ދަނެއެވެ. އެމްޑީޕީއަކީ ފަންސާސް ހާހުން މަތީގައި މެންބަރުން ގުނޭ ޕާޓީއަކަށް ވެފައި އެދި އެތަކެއްހާސް ސަޕޯޓަރުންނެއް ތިބި ޕާޓީއެއްކަމުން ބައެއްކަހަލަ ޚިޔާލުތަފާތުވުންތައް މިޕާޓީގެ ތެރޭގައި ހުރުމަކީ ޑިމޮކްރަސީއާއި ޚިލާފު ކަމެއް ކަމުގައި ބެލުމަކީ ޑިމޮކްރަސީއަކީ ކޮންއެއްޗެއްކަން ނުދަންނަ ބަޔަކަށް ހީވެދާނެ ހީވުމެކެވެ. އެމްޑީޕީގެ އެންމެ މަތިން އެންމެ ތިރިއަށް ބަލާލިޔަސް އޮންނަނީ ހަމަހަމަ ކަމެވެ. ޚިޔާލު ފާޅުކުރުމުގެ މިނިވަންކަމެވެ. އަޅުވެތިކަމާ ދުރު މިސާލުތަކެވެ. ވަކިމެންބަރަކަށް ވަކިޚާއްސަ އިމްތިޔާޒުތަކެއް މިޕާޓީއަކު ނޯންނާނެއެވެ. ރަށްރަށުގެ ގޮފިތައް ތަމްސީލު ކުރަނީ ދެތިން ގުބޯލުންގެ ނަމުގައެއް ނޫނެވެ. ފަންސާސް މެންބަރުން ހަމަވާ ގޮތްޕަކުން ޑިމޮކްރެޓިކް އުސޫލުން އިންތިޚާބުކުރާ ރައީސަކު މެނުވީ އެމްޑީޕީގެ ގޮފިތަކުގެ ރައީސްއެއްގެ ގޮތުގައި ނުހުންނާނެއެވެ. ދާއިރާގެ ރައީސުން އިންތިޚާބުކުރަނީ އެދާއިރާއެެއްގެ ހުރިހާ މެންބަރުންގެ ރުހުމާއެކުގައެވެ. ގައުމީ މަޖިލިސް އެކުލެވިގެންވަނީ ގަވާއިދުން ބާއްވާ ކޮންގްރެސް އިން ނިންމާ ނިންމުން ތަކުގެ އަލީގައި އެކުލަވާލާ ގަވާއިދުތަކާ ހަމަތަކާ ފުށުނާރާ ގޮތެއްގެ މަތީގައެވެ. ޕްރައިމަރީތައް ބޭއްވެނީ ދެފުށް ފެންނަ ގޮތެއްގަ އިންސާފުވެރި ކަމާއެކުގައެވެ. ވަކިމީހެއްގެ ނުފޫޒެއް ނެތްނަމަވެސް ކޮންމެ މެންބަރަކަށްވެސް އެމެންބަރެއްގެ ހިތްއެދޭ ފަރާތަކަށް ރުހުންދިނުމުގެ ހައްގާއެކުގައެވެ. މިޔަކީ ޑިމޮކްރަސީއާއި ޚީލާފު ގޮތެއްކަމުގައި ބުނެވޭނެ ޖާގައެއް ނެތެވެ.\nއެމްޑީޕީ ދެމިއޮތްހާ ހިނދަކު އަދި، ދިވެހިރާއްޖޭގައި މަލްޓިޕާޓީ ޑިމޮކްރަސީ ދެމިއޮތްހާ ހިނދަކު ރައީސް ނަޝީދުގެ ޒިކުރާ އާވޭވޭ އޮންނާނޭ ކަމީ ޝައްކެއްނެތި އެނގެންއޮތް ހަގީގަތެކެވެ. އެމްޑީޕީ އުފެއްދެމުގަައާއި އެމްޑީޕީ ރާއްޖޭގެ ވެރިކަމަށް އައުމުގެ އިތުރުން ހަރުދަނާ ޑިމޮކްރަސީ އަކާއި ޚިޔާލުފާޅު ކުރުމުގެ މިނިވަންކަން މިގައުމަށް ގެނެސް ދެއްވުމުގައި ރައީސް ނަޝީދުގެ ހިއްސާ އޮތީ ކިހާ މިންވަރެއްގައިކަން އެނގޭނީ ބޮލުގެ ނާށިގަނޑުގެ ތެރޭގައި ސިކުނޑިއެއް އޮތުމުގެ ނަސީބު ދެއްވާފައިވާ މީހަކަށް އެކަންޏެވެ. ހޭބުއްދި ފިލައި ހިނދުކޮޅު އައިސްގެން އުޅޭ މީހުންނަކަށް އެކަމެއް ނޭނގޭނެއެވެ. އެހެންކަމުން އެމްޑީޕީ ރައީސް ނަޝީދުގެ މައްޗަށް ބަރޯސާވެ ތާއީދު އޮތުމަކީ ފިތުނަވެރީންގެ ހިތައް ކިތަންމެ ހިތްދަތި އަސަރުތަކެއް ކުރިނަމަވެސް އެނޫންގޮތަކަށް އަދި ބަދަލުކުރެވޭނެ ކަމެއް ނޫނެވެ.\nއެމްޑީޕީ ވެރިކަމަށް އައީ ރައީސް ނަޝީދު ރިޔާސީ ކެންޑިޑޭޓަަކަށް ހުންނަވައިގެން އެވަގުތެއްގައި ނަންގަވަން ޖެހުނު ކޮންމެ ޑިސިޝަންއެއް ނަންގަވައިގެންނެވެ. ވިސްނުމާ ކެއްތެރިކަމާ ހިކްމަތްތެރި ކަމުގެ ބޭނުން އެންމެ ފުރިހަމަޔަށް ހިތްޕަވައިގެންނެވެ. އެހެން އެއްވެސް ޕާޓީއެއްގައި ނެތްފަދަ ހަރުދަނާ ލީޑަރޝިޕަކާއެކުގައެވެ. ޕާޓީގެ ގައުމީ މަޖިލީހުގެ ނިންމުންތައް ފުރިހަމަޔަށް ތަންފީޒު ކޮށްގެންނެވެ. އެހެންނަމަވެސް ވެރިކަން ލިބުމުގައި އެޅުނު ބައެއް ފިޔަވަޅުތައް ހާލަތީ ގުޅިގެން ބަދަލު ނުކުރެވުމާ ، އިތުބާރު ކުރާންނުޖެހޭ ބައެއް ފަރާތްތަކަށް މާބޮޑަށް އިތުބާރުކޮށް ދޫކޮށްލެވުމުގެ ނަތީޖާއަކީ އެމްޑީޕީގެ ހަތުރުންނަށް އެމްޑީގެ މައިދޮރާށިން ވަދެ އެތެރެ ފުނޑާލުމަށް ފުރުސަތު ލިބުމެވެ. އެމްޑީޕީގެ މެންބަރުން ނުހަނު ބުރަ މަސައްކަތާ އުންމީދާއެކު ދާންއެދުނު އަމާޒަށް ވާސިލް ވުމަށް ހުރަސްތަކެއް ކުރިމަތި ވީއެވެ.\nނާއިބު ރައީސެއްގެ މަގާމުގައި ހުރި ވަހީދުގެ ހީލަތްތެރި ރޭވުންތަކުގެ ވަސްދުވި ހިސާބުން އެމްޑީޕީގެ ގިނަމެންބަރުން ތަކެއް އެކަމުގައި ހިފައިގެން ތެދުވި ނަމަވެސް ރައީސް ނަޝީދު ވަހީދާއިމެދު ދެކިވަޑައި ގެންނެވި އިޚުލާސްތެރި ކަމުގެ ސަބަބުން ނައިބު ވަހީދު ބާޣީ ވަހީދަކަށް ބަދަލުވެގެން ދިއުމަށް ގިނަދުވަހެއް ނުނެގިއެވެ. އެމްޑީޕީގެ ސަރުކާރާއި އިދިކޮޅު ފިތުނަވެރީންގެ ރޭވުންތަކުގެ އެންމެ ފުނުގައި ފައިހަރުކޮށްގެން ބާޣީވަހީދު މިހިންގި ހަޑިމުޑުދާރު އެންމެހައި އަމަލުތަކަކީ އޭނާގެ ގޮތްކުޑަ އަމަލުތަކަށް ނުވިސްނައި އެމްޑީޕީގެ ލީޑަރޝިޕު އޮތުންކަމުގައި ބެލުމުގެ ފުރުސަތު އެބައޮތެވެ. އެހެނަސް މިކަމުގެ ނަތީޖާއެއްގެ ގޮތުން ރައީސް ނަޝީދަށް ނުވަތަ ޕާޓީގެ ގައުމީ މަޖިލީހަށް ތުހުމަތުގެ އިނގިއްޔެއް ދިއްކުރުމުގެ މާނައެއް އޮތްކަމުގައެއް މިޕާޓީގެ ގިނަމެންބަރުންނެއް ނުދެކެއެވެ. ނަމަވެސް މިނޫން ޚިޔާލުތަކަށްވެސް މިޕާޓީން އިހުތިރާމު ކުރާނެއެވެ. އެއީ ޑިމޮކްރަސީއެވެ. މިޕާޓީގެ ހުރިހައި މެންބަރުންވެސް ޑިމޮކްރަސީ ދަންނާނެއެވެ. ހޭލުންތެރި ވާނެއެވެ.\nއެމްޑީޕީގެ ވެރިކަން އަދި ނުނިމެއެވެ. ބަޣާވާތަކުން ވެރިކަން ވަށްޓާލި ބަޔަކަށް މިނޫން މަންޒަރެއް ނުފެންނަ ވަރަށް ދެލޯކަނު ވެފައި ތިބި ނަމަވެސް ދިވެހިރާއްޖޭގައި 2013 ވަނަ އަހަރުގެ ނޮވެމްބަރ 11 އާއި ހަމަޔަށް އޮންނާނީ އެމްޑީޕީގެ ވެރިކަމެވެ. މިނޫންގޮތަކަށް ބުނާބަޔަކީ ގާނޫނާއި ގަވާއިދެއް އަމުދުން ނޭނގޭ ދެކޮޅު ކޮހުންނޫނޭ ބުނެވޭނެ ތަނެއް ނެތެވެ. ބަޣާވާތަކުން ދުރުކުރި ރައީސް އަށް އެމަނިކުފާނުންގެ މަގާމު އަނބުރައި ލިބިދޭން ނުވަތަ އެމްޑީޕީން އެބުނާފަދައިން ރައްޔިތުން އެދޭ ރައްޔިތުންގެ ވޯޓަކުން އިންތިޚާބުކުރާ ވެރިޔަކު ވެރިކަމަށް ގެންނަން އެބަޖެހެއެވެ. މިކަން ކުރިންވެސް ކުރީ އަދި، މިހާރުވެސް ކުރާންތިބީ އެމްޑީޕީއެވެ. މިމަސައްކަތް ފެއްޓެވި އަދި އެންމެބޮޑު ގުރުބާނީއެއް ވެވަޑައިގެންނެވި އަދި ، ހަމައެހެންމެ މިދައުރުގެ އިންތިޚާބީ ރައީސްއެއްގެ ހައިސިއްޔަތުން އެމްޑީޕީގެ އެންމެ އިސްލީޑަރެއްގެ ގޮތުގައި ރައީސް ނަޝީދު އެމްޑީޕީގެ ގައުމީ މަޖިލީހުގެ ނިންމުމެއްގެ ދަށުން ހުންނެވުމަކީ އެކަމުގެ މާނައޮޅުވާލައި އެހެންފުށަކަށް ފުރޮޅާލުމުގެ ބޭކާރު މަސައްކަތުގައި ފެންހިފާނެ ކަމެއް ނޫނެވެ. އެމްޑީޕީގެ ހުރިހައި މެންބަރުންވެސް ގަބޫލުކުރާ ގޮތުގައި މިއީ އެމްޑީޕީގެ ވެރިކަމެކެވެ. ފިލިވަހީދާއި އޭނާގެ ރިޝްވަތު ކޯރުންގެ ވެރިކަމެއް ނޫނެވެ. ވެރިކަން ބަދަލުވެގެންދިޔައީ ގާނޫނީ އިމުގެ ތެރެއިން ކަމުގައި ވާނަމަ މިއަދުވެސް އޮންނާނީ އެމްޑީޕީގެ މެނިފެސްޓޯ ތަންފީޒުކުރާ ވެރިކަމެކެވެ. އެމްޑީޕީގެ ވެރިކަމުގައި ހެދިފައިވާ މަގާމުތަކާ ވުޒާރާތަކުގެ ތަނބުތައް ނަގައި އުކާލާ މުނާފިގު ފާހިޝް ރޮނގާލިން ދީނުގެ ކަންކަމުގައި ނެރެގެން ބާޣީވަހީދު ނާޗަރަންގީ ކުރާކަށް ނުދުވީހެވެ.\nއެމްޑީޕީ ދެމިއޮތީ އެންމެ ފުރަތަމަ ދުވަހެކޭވެސް އެއްގޮތަށް އަޒުމާއެކުގައެވެ. ހިއްވަރާއެކުގައެވެ. މިޖޯޝާއި ފޯރީގައި އެމްޑީޕީ އޭގެ އަމާޒަށް ދަތުރު މިއަދުވެސް މިކުރަނީ ރައީސް ނަޝީދުގެ ލީޑަރޝިޕާއެކުގައެވެ. މިޔަކީ ބަޔަކަށް ކިތަންމެ އަސަރެއްކޮށް ނިދިލޮލުފިޔަ ނުޖެހުނަސް ބަދަލު ކުރެވޭނެ ކަމެއް ނޫނެވެ. އާނއެކެވެ. އެމްޑީޕީ އަކީ ވަކިމީހެއްގެ ފަހަތުންދުވެ ވަށާ އެނބުރޭނެ ޕާޓީއެއް ނޫނެވެ. ނަމަވެސް ހަމަޔާއި އިންސާފަށް ލޯބިކުރާ އެއްގޮތެއްގައި ފިސާރި ސާބިތުކަމާއެކު ދެމިތިބޭނެ ޕާޓީއެކެވެ. މިވިސްނުން ބަދަލެއް ނުކުރެވޭނެއެވެ.


އަންހެން ކުއްޖެއް ނަމަ “ދީބަ ދުއްވާލަން ސައިކު”. ބިދޭސީއެއް ވީމަ ފެން ޓައްޕު!؟ – Faanooz\nއަންހެން ކުއްޖެއް ނަމަ “ދީބަ ދުއްވާލަން ސައިކު”. ބިދޭސީއެއް ވީމަ ފެން ޓައްޕު!؟\nSeptember 30, 2019 | އަޙުމަދު އަނަސް\nމިފަހަކަށް އައިސް މީސް މީޑިޔާގައި އެންމެ ގަދަޔަށް ވައިރަލް ވެފައިވާ އެއް ވީޑިޔޯ އަކީ ދިވެއްސަކު، ސައިކަލެއްގެ މަތީގައި އިޝީންދެގެން އިން ބިދޭސީއެއްގެ ގަޔަށް ފެން ޓައްޕެއް ޖަހާ މަންޒަރެވެ. މި ވީޑިޔޯ ފެނި ހިތަށް އެރިއެވެ. ސުބުހާނަﷲ މާތްކަލާއްކޯ. މި މީހާގެ ހަމަ އިންސާނިއްޔަތު ކަމުގެ ކަންފުޅެއްވެސް ނެތީބާއޭ!\nސައިކަލު މަތީގައި މީހުން އިށީންދެގެން ތިބުނަކީ މާލޭގައި، އަދި ރާއްޖެ ތެރޭގައިވެސް އާންމު ކަމެކެވެ. ފަރިދީ މަގުން ގެ ކުރިމަތީ އެކުވެރިއެއްގެ އިންތިޒާރުގައި ހުއްޓާ އަހަންނާއި ދިމާވި ކަމެއް ކިޔައިދޭނަމެވެ. ގޭ ދޮރު މަތީ ހުރި ސައިކަލުގައި އޭރު އަންހެން ކުއްޖަކު އިށީންދެގެން އިނެވެ. އަހަރެންވެސް ހުރީ އެތަނާއި ކައިރި ހިސާބެއްގައެވެ. އިރުކޮޅަކުން ފިރިހެންކު އައިސް އެ އަންހެން ކުއްޖާއާއި ދިމާއަށް ބުންޏެވެ. “ހޭއް ދީބަ ސައިކު ދުއްވާލަން!”. އޭނާ އެހެން ބުނެލީ ސަމަސާ ރާގަކަށެވެ.\nއެދުވަހު އޭނާއާއި ދިމާއަށް އެހެން ބުނީވެސް ދިވެއްސެކެވެ. މިއަދު މި ފެންނަ ވީޑިޔޯއިން ބިދޭސީ މީހާގެ ގަޔަށް ފެން ޓައްޕު އެ ޖެހީވެސް ދިވެއްސެކެވެ. ދެ މީހުންވެސް އެ ކުރީ ހަމަ އެއްކަމެކެވެ. ސައިކަލު މަތީގައި އިށީންދެގެން އިނުމެވެ. ވަކި ބިދޭސީ މީހާގެ ގަޔަށް ފެން ޖަހަންވީ ކީއްވެގެން ހެއްޔެވެ؟\nCycle mathee bidheyseen inumakee kusheh tha?\nPosted by The Logical Maldivian on Monday, 30 September 2019\nމިފަދަ ކަންކަމުން މި އެނގެނީ ދިވެހިންގެ ތެރެއިން ބަޔަކު ބިދޭސީންނާއި މެދު އެއްވެސް ގަދަރެއް ނުބަހައްޓާ ކަމެވެ. ބިދޭސީން ވީމާ ހިތުހުރިގޮތެއް ހަދާ ކަމެވެ. އެ ބިދޭސީ މީހާ ގާތުގައިވެސް ހަމަ ރީތިކޮށް ސައިކަލު ދޭށޭ ބުނި ނަމަވެސް، ދޭނެކަން ޔަގީނެވެ. ކޮންމެހެން ފެން ޖެހީ ކީއްވެގެން ހެއްޔެވެ؟\nއެ ފެންޖެހި ބޭބޭއެވެ! އޭނާ އަކީވެސް (ބިދޭސީ މީހާ އަކީވެސް) ހަމަ ބޭބެ ފަދައިން އިންސާނެކެވެ. ބޭބެ ގަޔަށް މީހަކު އެފަދައިން ފެން ޖެހި ނަމަ، ބޭބެވެސް ލަދު ގަންނާނެއެވެ. ބޭބެގެ ހިތައްވެސް އަސަރު ކުރާނެއެވެ. ބޭބެގެ ހަމަ އިންސާނިއްޔަތު ކަމެއް ނެތީހެއްޔެވެ؟ ބޭބެމެން ތިކުރާ ކުދި ކުދި ކަންކަމުން ހަޑިވަނީ މުޅި ދިވެހި ރާއްޖޭގެ ނަމަވެ. ދިވެހިންގެ ނަމެވެ!


ނޭދެމޭ ވަކިވުމެއް… ހާދަހާ ލޯބިވޭ 68 – Esfiya\nލޯބި December 1, 2013\nނޭދެމޭ ވަކިވުމެއް… ހާދަހާ ލޯބިވޭ 68\n“ޖާހަތު ތެދުވެބަލަ. ރުއިން ހުއްޓާލަބަލަ.” ޔާނާ އޯގާތެރިކަމާއެކު ބުނެލިއެވެ. އަދި އެއަށްފަހު ޖާހަތު ތެދުކުރަން އަތް ދިއްކޮށްލިއެވެ.\nޖާހަތު މޫނު ފުހެލުމަށްފަހު އަމިއްލައަށް ތެދުވުނެވެ. “އަހަރެންނަކަށް ނޭނގެ، ޔާނު ތިހެން ކަންތައް ތިކުރަނީ ކީއްވެކަމެއް. އެކަމަކު ޔާނުގެ ހަނދާނަށް ކޮންމެވެސް އެއްޗެއް އަންނަން ވާނެއެއްނު. އީމަން މަތިންވެސް ހަނދާން ނައްތާލީތަ؟ އެކަމަކު އެއީ ޔާނު ދެލޯ ނޭދި އެދުނު މީހާއެއްނު. އެއީ ޔާނުގެ އީމް އެއްނު.” ޖާހަތު ކުރީ ޝަކުވާއެވެ. ނަމަވެސް ޔާނާއަށް ޖާހަތުގެ ދުލުން އީމްގެ ނަން އިވުނު ހިނދު ގަނޑުވިފަދައެވެ. ހިތުގައި އެތަށް ޝަޢޫރުތަކެއް ދައުރުވާންފެށިއެވެ.\n“ޖާހަތު. އަހަރެންނަށް އިހުސާސްކުރެވޭ ޖާހަތުއަށް ކުރާނެ އަސަރު. އެކަމަކު ހަމަ ތެދެއް މިބުނަނީ. އަހަރެންނަކަށް ނޭނގެ ތިއިން އެއްވެސް ކަމެއް. އަހަރެންނަށް އެނގެނީ އަހަރެން މިއީ ޒާންގެ އަންހެނުންކަން.” ޔާނާ ހިތްވަރުކޮށްފައި ބުނެލިއެވެ. އޭނާގެ ހިތުގައި ކިތަންމެ ވާހަކަ ތަކެއް ހުރި ނަމަވެސް އެ ހިއްސާއެއް ނުކުރެވޭނެއެވެ. ޖާހަތު އެދައްކަމުންދަނީ ތެދުކަން އޭނާގެ ހިތް ބުނަމުންދިޔައެވެ. އަދި ހަމަ އެހެންމެ އެތައް ކަންތައްތަކެއް ދިމާވަމުން އެބަދެޔެއެވެ. ނަމަވެސް އެއީ ތެދެއް ނަމަ ދެން އޭނާއަށް އެނބުރި ދެވިދާނެހެއްޔެވެ؟\n“އެހެންތަ؟ ދެން ޔާނުއަށް ނޭނގޭއިރުތަ ދުރުދުރުން އުޅެގެން ހާމިޒާއްތަގެ ހަބަރު ބަލަން އުޅުނީ؟” ޖާހަތު ޔާނާއާ ހަތަރުކަޅި ކަމަކޮށްލަމުން ސުވާލުކޮށްލިއެވެ. ޔާނާއަށް ސިހުން ލިބުނެވެ. އަދި އަވަސްއަވަހަށް އިސްޖަހައިލިއެވެ. ޔާނާގެ އަމަލުން ޖާހަތު ކުރީ ރަނގަޅު ސުވާލެއްކަން ދޭހަވިއެވެ.\n“ޖާހަތު. އަހަރެންނަށް ޔަޤީންކަމާއެކީ ބުނެދޭކަށް ނޭނގޭ. އެކަމަކު ހަޤީޤަތަކީ ހިތުގައި ޝައްކުތަކެއް ވާކަން. އެދުވަހު އާއިޒުއާ ޖާހަތު ސިޓިންރޫމުގައި ތިބެގެން ދެއްކި ވާހަކަ އަހަރެން އަޑުއެހިން. ޔާނާގެ ގެއަށް ދާން އުޅޭކަން އެނގުމުން ހިތަށް އެރީ ދާން. އަހަރެންވެސް ތިސުވާލުގެ ޖަވާބު ހޯދަން ބޭނުންވެގެން. އެކަމަކު.. އެކަމަކު އަހަރެންނަށް އިތުރު އެއްވެސް ހަނދާނެއް ނުވި.” ޔާނާ ފެންކަޅިވިއެވެ. ޔާނާއަށް ރޮވުނުތަން ފެނި ޖާހަތު ހަމަ ޖެހެލުމަށް މަސައްކަތް ކުރިއެވެ.\n“މިކޮޓަރީގަ ދެކުދިން ކީއްކުރަނީ؟” ކޮޓަރިއަށް ވަދެގެން އައި މަރީނާ ސުވާލުކޮށްލިއެވެ.\nޔާނާއާ ޖާހަތު ސިހުނެވެ. ޔާނާ ސިއްރުސިއްރުން މޫނު ރަނގަޅުކޮށްލަމުން ހިނިތުންވެލިއެވެ.\n“މަރީނާއްތަ ، ހާދަ އަވަހަކަށް؟” ޖާހަތަށް ސުވާލުކޮށްލެވުނެވެ.\n“އާނ. އެމީހުން އެބަ އާދެޔޯ މިކޮޅަށް. އެހެންވެ އަހަރަން އައީ.” މަރީނާ ބުނެލިއެވެ.\n“އާނ. އަދި މިހުރީ ހަނދާން ނެތިފައޭ.” ޖާހަތު ކުއްލިއަކަށް ކަމެއް ހަނދާންވުމުން ބުނެލިއެވެ. “މިއަންނަ ހޯމަވިލޭރޭގައި އަހަރެންގެ ކައިވެނި. އެހެންވެ މިވަގުތުން ފެށިގެން ދަޢުވަތު ދިނީ.”\n“އެހެންތަ؟ ޕާރޓީއެއްތަ ބައްވަނީ؟” މަރީނާ ސުވާލުކޮށްލިއެވެ.\n“ނޫނޭ. ހަމަ އެކަނި ފެމިލީ މީހުނާއެކީ ފޮޓޯ ސެޝަނެއް. އެއަށްފަހުގަ ކުޑަކުޑަ ކެއުމެއް.” ޖާހަތު އުފާވެރި ހިނިތުންވުމަކާއެކީ ބުނެލިއެވެ.\nޔާނާވެސް ގަދަ ކަމުން ހިނިތުންވެލިއެވެ.\n“މަންމާ، އަހަރެން ބޭނުމީ އަރާމުކޮށްލަން. ވަރަށް ގަދައަށް އެބަ ބޮލުގަ ރިއްސާ.” ޖާހަތު ދިޔުމުން ޔާނާ މަރީނާއަށް ބުނެލިއެވެ.\n“ދަރިފުޅު އެހެންވީއިރު އަރާމުކޮށްލާ. މަންމަ އެބަ އަންނަން ޖޫސްތަށްޓެއް ހިފައިގެން.” މަރީނާ އޯގާތެރިކަމާއެކު ބުނެލިއެވެ.\nޔާނާ ގޮސް އެނދުގައި އޮށޯވެލިއެވެ. އެނދުގެ އެއްފަރާތުގައި އޮވެގެން ތަންމަތީގެ އަނެއްފަރާތަށް ބަލައިލިއެވެ. އެހިނދު އިވެމުންދިޔައީ ހުނުމުގެ އަޑެވެ. އެއީ އީމަންއާ ޔާނާގެ ސަކަރާތުގެ އަޑުކަން ގައިމެވެ. އެ އެނދުގައި ތިބެގެން ދެމީހުން ހޭދަކޮށްފައިވާ ލޯބީގެ ވަގުތުތަކެވެ. ޔާނާގެ ލޮލުން ހޯސްލާފައި ކަރުނަ ތިކިތައް ފައިބަން ފެށިއެވެ.\nމެންދުރުވާން ކައިރިވަނީއެވެ. މަރީނާ ގެސްޓްހައުސްއަށް އައީ ޔާނާގެ ހެދުމެއް ބަލައެވެ. ހެނދުނު ނިދުނު ގޮތަށް އަދިވެސް ނުހޭލާތީ ތެދުވަންވާއިރަށް ހެދުމެއް ގެންގޮސްދީފައި އޮތުމުން ފެންވަރާލެވޭނެކަމުގައި ވިސްނައެވެ. ކޮޓަރިއަށްވަދެ ފޮށި ހުޅުވާލައި ހެދުމެއް ނެގިއެވެ.\n“މިހެދުމާ ގުޅޭނީ ރަތްކުލައިގެ ބުރުގައެއް.” މަރީނާ ރަތްކުލައިގެ މަލެއްހުރި ކަޅުހެދުމަށް ބަލައިލަމުން ބުނެލިއެވެ. އެއަށްފަހު ބުރުގާތައް ބަލަންފެށިއެވެ. ވަރަށްއަޑިން ރަތްކުލައިގެ ބުރުގައެއް ފެނުމުން އެ ދަމައިގަތެވެ. ބުރުގާ އަތަށް އައުމާއެކީ ހައިރާންވެ ދެލޯ ބޮޑުކޮށްލެވުނެވެ.\nކޮޓަރިއަށް ވަދެގެން އައި ޒާންއަށް އޭނާގެ މަންމަ ފެނުނެވެ.\n“މަންމާ.” ޒާން އެނާގެ މަންމައަށް ގޮވާލިއެވެ.\nމަރީނާ އެނބުރުނެވެ. އަދި ޒާންއަށް ބަލައިލިއެވެ.\n“ވަރަށް މުހިންމު ފައިލެއް ބާއްވާފަ ދެވުނީމަ ނަގަން މިއައީ.” ޒާން މަރީނާއަށް ބުނެލިއެވެ. އަދި ކޮޓަރިތެރެއަށް ވަދެގެން ކުރިއަށް ހިނގައިގަތެވެ.\nމަރީނާ ޒާންގެ ކުރިމައްޗަށް އެރިއެވެ.\n“މީ ކޯއްޗެއް؟؟” އަތުގައި އޮތް ރަތްކުލައިގެ ސްކާފް ޒާންއަށް ދައްކާލަމުން މަރީނާ ސުވާލުކޮށްލިއެވެ. އަޑުގައި ރުންކުރުގޮތެއް ހުއްޓެވެ.\n“ބުރުގައެއްނު ތިއީ؟؟؟” ހައިރާންވެފައި ޒާން ބުނެލިއެވެ. މަރީނާގެ އެސުވާލުގެ މާނައަކީ ކޮބައިކަން ނުވިސްނުމުންނެވެ.\n“މަންމައަށްވެސް އެނގޭ މިއީ ބުރުގައެއްކަން. އެކަމަކު ސުވާލަކީ މި ބުރުގާ އިޔާނާގެ ފޮށީގައި އޮންނަންވީ ކީއްވެހޭ؟” މަރީނާ ހިތްހަމަ ނުޖެހި ހުރެ ސުވާލުކޮށްލިއެވެ. ޒާންއަށް ބުނާނެއެއްޗެއް ނޭނގި ހައިރާންވެފައި ބަލަން އިނދެވުނެވެ.\n“ތިބުރުގާ އިޔާނާ އަތުގަ އޮތުން އެއީ މައްސަލައަކީތަ؟” ޒާން ހައިރާންކަންވެރިވެފައިވާ ރާގެއްގައި ބުނެލިއެވެ.\n“އާނ. މައްސަލައެއް. އެއީ ވަރަށް ބޮޑު މައްސަލައެއް. މަންމަ އެންމެ ފުރަތަމަ ދުވަހުވެސް ސުވާލުކުރިން ދަރިފުޅު މަންމައަށް ކަމެއް ސިއްރުކުރޭތޯ، އެކަމަކު ބުނީ ނޫނެކޭ. ނޫނެކޭ ބުންޏަސް މަންމައަށް ދަރިފުޅުގެ އަމަލުތައް ހުރިގޮތުން ކޮންމެ ދުވަހަކު ޝައްކު އުފެދޭ އެތައްކަމެއް ކުރިމަތިވި.” މަރީނާ ކަންބޮޑުވެފައި ވާހަކަ ދައްކަންފެށިއެވެ. ޒާން އިނީ ވާނުވާ ނޭނގިފައެވެ.\n“މަންމަ ކީކޭތަ ތިކިޔަނީ؟ ތި ބުރުގާ އޮތީމަ ކިހިނެތްވީތަ؟ އަނެއްކާ އަހަރެން ކޮންކަމެއްތަ އޮޅުވާލަން ކުރީ؟” ޒާން ސުވާލުކުރިއެވެ.\n“މައްސަލައަކީ މި ސްކާފް އޮންނަން ޖެހޭ މީހާ ނޫން އެހެން މީހެއް އަތުގަ އޮތުން…. މި ސްކާފަކީ އީމަންގެ އަންހެނުންއަތުގަ އޮންނަންޖެހޭ އެއްޗެއް. އެއީ ޔާނާ ގޮވައިގެން އީމަން މިގެއަށް އައި ރޭގަ ޔާނާގެ ބޯނިވާކުރަން ވެގެން ދިނީ މިސްކާފް. އެއީ އީމަންގެ ދިގު އިންތިޒާރަށްފަހު ޔާނާ ފެނުނު ރޭ.އަހަރެންނަށް އެނގުނު ގޮތް ތެދުނަމަ އެރޭ އީމަންއަށް ޔާނާ ފެނުނީ ހުޅުމާލެއިން. ވަރަށް ނިކަމެތި ހާލުގަ ވަނިކޮށް. ޔާނާ އީމަންއާ ބައްދަލުވިކަން އެއީ ޔާނާގެ ސަލާމަތް. އެހެންނޫންނަމަ….. އީމަންއާ ދިމާވެ މާގިނައިރުތަކެއް ނުވެ ޔާނާގެ ހަބަރު ހުސްވެގެން ވެއްޓުނު. އީމަން ޔާނާ ގޮވައިގެން އައީ ހ.ލައިޓްހައުސްއަށް. އެރެއަކީ އަހަރެންވެސް ފުރަން އޮތްރޭކަމުން އީމަންއާ ދިމާނުވި. ޔާނާ އަޅައިގެން ހުރި ބުރުގާ ނެތުމުން، ކާރުން ފޭބުމުގެ ކުރިން އީމަން އެދުނީ ބުރުގައެއް ގެނެސްދޭން. މި ސްކާފަކީ އެރޭ އީމަންއަތަށް މިގޭގައި ގެންގުޅޭ މީހާ ގެންގޮސްދިން ސްކާފް. މިއީ މަންމަ އަމިއްލަ އަތުން ޑިޒައިން ކޮށްފަ އޮތް ސްކާފެއް އެހެންވީމަ މިއެނގުނީ….. ދަރިފުޅު ތެދަށް ބުނެބަލަ، މިގޭގަ އެއުޅެނީ އީމަންގެ އަންހެނުން ދޯ؟” މަރީނާ ސުވާލުކުރިއެވެ. ޒާންއަށް ދޭންވީ ޖަވާބެއް ނެނގުނެވެ.\nއޭނާގެ ސިއްރު ބޭޒާރުވެއްޖެއެވެ. ދެން ފޮރުވަން ކުރާނެ އިތުރު މަސައްކަތެއް ނެތެވެ. ޒާން އިސްޖަހާލިއެވެ.\nޒާންގެ ހަރަކާތުން މަރީނާއަށް ހުރިހާކަމެއް ދޭހަވިކަހަލައެވެ. އައި ރުޅީގައި ޒާންގެ މޫނުގައި އަތުން ޖެހިއެވެ.\n“ތިއީތަ މަންމަ ދިން ތަރުބިއްޔަތަކީ؟” މަރީނާ ރުޅި އައިސްފައި ހަޅޭއްލަވައިގަތެވެ.\n“މަންމާ! އަހަރެންނަށް މަޢާފުކުރޭ. މިއީ ނޭގުމުގައި ވީ ކަމެއް.” ޒާން ކުޑަކުއްޖެއްހެން ބުނެލިއެވެ.\n“ނޭނގުމުގައި ތިކަހަލަ ކަންތައް ވޭތަ؟ މަންމަ ޤަބޫލެއް ނުކުރާނަން.” މަރީނާ ހިތްހަމަ ނުޖެހި ހުރެ ބުނެލިއެވެ.\n“މަންމާ ހަމަ ހަޤީޤަތުގައިވެސް އަހަރެންނަށް ކުރިޔަކުން ނޭނގެ އެއީ އީމަންގެ އަންހެނުން ކަމެއް. އެނގުނު ނަމަ ވަގުތުން އީމަންއަށް ހަބަރު ދޭނަން. އެކަމަކު އެކަން އަހަރެންނަށްވެސް އެނގުނީ މިފަހުން. ހަމަ ހަޤީޤަތުގައިވެސް ވަރަށް ދެރަވި.” ޒާން ދެރަވެފައި ހުރެ ވާހަކަ ދައްކަމުން ދިޔައެވެ.\n“ދެން ކީއްވެ އީމަންއަށް އެކަން ނޭންގީ؟ ކީއްވެ އީމަންއާ ޔާނާ ހަވާލުނުކުރީ؟” މަރީނާ ސުވާލުކުރިއެވެ.\nޒާން އެއްޗެކޭ ނުބުންޏެވެ. މަރީނާ ސުވާލުތަކުރާރުކޮށްލިއެވެ.\n“އެ ދަރިފުޅަށްޓަކައި.” ޒާން ބުނެލިއެވެ. “މަންމާ. އަހަރެން ބޭނުމީ އެ ދަރިފުޅު. އަހަރެންގެ ފުރަތަމަ ދަރިފުޅުވެސް އަހަރެންނާ ވަކިވީ އެދަރިފުޅު އަންނަން މަދު ދުވަސްކޮޅަކަށް ވެފަ ވަނިކޮށް. އަހަރެން ބޭނުމެއްނޫން މިދަރިފުޅާ ވަކިވާކަށް. އެއީ އަހަރެންގެ ފުރާނަ. އެއީ އަހަރެންގެ ދަރިފުޅު. މަންމާ ޔާނާ ވިހެއުމުން އަހަރެން ޚުދު ޔާނާ އީމަންއާ ހަވާލުކުރާނަން.” ޒާން ޔަޤީންކަން ދިނެވެ. މަރީނާ ހިތްހަމައެއް ނުޖެހުނެވެ. އެކަމަކު ޒާންގެ އާދޭސްތަކަށްވެސް ބީރުކަންފަތެއް ދޭކަށް ނުކެރުނެވެ. މަރީނާ ވަގުތުން ވަގުތަށް ފިޔަވަޅެއް ނޭޅިކަމުގައި ވިޔަސް ދެން ކަންތައް ކުރަންވީގޮތް ވިސްނަމުން ދިޔައެވެ. ޒާންފަދައިން އޭނާ އީމަން ދެކެވެސް އަމިއްލަ ދަރިއެއް ފަދައިން ލޯބިވެއެވެ. އީމަންގެ ހައްޤު ނިގުޅައިގަނެގެން ޒާންއަށް އުފާވެރިކަން ހޯދައިދޭކަށް އޭނާ ބޭނުމެއް ނޫނެވެ.\nހޯމަ ވިލޭރެއެވެ. މިރެއަކީ ޖާހަތުގެ ހަޔާތުގައި އަންނަ އެންމެ އުފާވެރިވެއެވެ. ޖާހަތު ކޮޓަރީގައި ހުރެ ތައްޔާރުވަމުންދަނީއެވެ. ފޮޓޯ ނެގުމާއި އާއިލީ ހަފްލާ އޮތީ ޖެހިގެން އޮތް ރޭގައި ކަމުން މިރެއަށް ތައްޔާރުވެލީ އާދައިގެ ހެދުމެއްގައެވެ. ނަމަވެސް ވަރަށް ފުރިހަމައަށެވެ. މަޑުފެހިކުލައިގެ ދޫގަމީހަކާއި ހުދުކުލައިގެ ސްކިނީއެއްގައި ޖާހަތު ތައްޔާރުވާންފެށިއެވެ.\nދޮރުގައި ޓަކި ދިން އަޑު އިވިގެން ޖާހަތުގޮސް ދޮރު ހުޅުވާލިއެވެ. ހައިރާންކަން ލިބިގެން ދިޔައެވެ.\n“ޔާނު؟؟” ޖާހަތު އަށް ބުނެލެވުނެވެ. ޗޮކްލެޓްކުލައިގެ ހެދުމަކާއި އެއާ ގުޅޭ ޝޯލްއެއް އަޅާލައިގެން ޔާނާ ދޮރުކުރިމަތީގައި އިނީ ހިނިތުންވެލައިގެންނެވެ.\n“އެތެރެއަށް ވަންނަން ނުބުނާނަންތަ؟” ޔާނާ ހިނިތުންވެލަމުން ސުވާލުކޮށްލިއެވެ.\nޖާހަތު ދޮރުގެ އެއްކައިރިއަށް ޖެހިލަމުން ޔާނާ ވަންނަން ތަން ދެއްކިއެވެ. ޔާނާ ކޮޓަރިތެރެއަށް ވަނެވެ.\n“ޔާނާ…. އޯ ސޮރީ.. އިޔާނާ މިގަޑީގަ ކިއްކުރަނީ؟” ޖާހަތު ބުނެލިއެވެ.\n“އަހަރެންގެ މައްސަލައެއް ނެތް ޖާތު އަހަރެންނަށް ޔާނާގެ ނަމުން މުހާތަބު ކުރިއަސް. އަހަރެން ހިތްހަމަ ޖެހޭ.” ޔާނާ ޖާހަތުއަށް ބަލައިލަމުން ބުނެލިއެވެ.\nނަމަވެސް ޖާހަތުގެ މޫނުމަތީގައި ހިނިތުންވުމެއް ނެތެވެ. ޑްރެސިން ޓޭބަލް ކައިރިއަށް ހިނގައިގަންނަމުން ވާހަކަ ދައްކަންފެށިއެވެ. “އަހަރެން ނޫޅެން އިޔާނާ ހިތްހަމަ ޖައްސައިދޭކަށް.”\n“އެއީ ކީއްވެ؟” ޔާނާ ޖާހަތުގެ ފުރަގަހުގައި ހުއްޓުނެވެ.\n“ކިއްވެހޭ؟ ނޭނގެ އަހަރެންނަކަށް. އެކަމަކު ތިއީ އަހަރެންގެ ޔާނު ނަމައެއްނު އަހަރެން ޔާނާގެ ނަމުން މުޚާތަބުކުރާނީ.” ޖާހަތު މޫނު ހަދާލަމުން ބުނެލިއެވެ. އަދި ކައިރީގައި އޮތް ފެހިކުލައިގެ އެކި ޝޭޑްތައް ހުރި ޝޯލް ނަގަމުން ބޮލުގައި އަޅަންފެށިއެވެ.\nނަމަވެސް ރުޅިގަދަވެފައި ހުރުމުގެ ސަބަބުން ކަމުގައިވެސް ވެދާނެއެވެ. އެޝޯލް ރަނގަޅަކަށް ނޭޅުނެވެ. ޖާހަތު ރުންކުރުވެފައިވާތަން ފެނި ޔާނާ މަޑުމަޑުން ޖާހަތުގެ އަތުން ޝޯލް ހޯދިއެވެ. އަދި ޖާހަތުގެ ދެކޮނޑުގައި ހިފައި ގޮނޑީގައި ބޭންދިއެވެ.\n“މިއީ އެތަށް ޒަމާނުއްސުރެ އަހަރެން ކުރަމުން އައި އިންތިޒާރެއް. ޖާތުގެ ކައިވެންޏަށް އަހަރެންގެ އަމިއްލަ ދެއަތުން ތައްޔާރުކޮށްދިނުން.” ޔާނާ ޝޯލް ރޫޅާލަމުން މަޑުމަޑުން ބުނެލިއެވެ. ޖާހަތު ޔާނާގެ ވާހަކަތަކަށް މާބޮޑު ސަމާލުކަމެއްނުދީ ލޯ އަޅާލި ނަމަވެސް އެބުނި އެއްޗެއް ވިސްނިގެން ދިޔުމާއެކު ލޯބޮޑުކޮށްލެވުނެވެ.\n“ކީކޭ.” ޖާހަތު ކޮޅަށް ތެދުވެވުމާއެކު ސުވާލުކޮށްލިއެވެ.\nކަރުނައިން ފުރިގެންވާ ލޮލަކުން ޔާނާ އިސްއުފުލައި ޖާހަތުއަށް ބަލައިލިއެވެ. އަދި ބާރަށް ރޮއެ ގަނެވުމާއެކު ޖާހަތުގެ ގައިގައި އޮޅުލައިގަނެވުނެވެ. ޖާހަތުއަށް ފުރަތަމަ ހައިރާންކަން ލިބުނުނަމަވެސް ދެވަނަ ސިކުންތުގައި ޔާނާގެ ހަށިގަނޑުގައި ދެއަތް ވަށާލުމާއެކު ރޮއެގަނެވުނެވެ.\n“އަހަރެންނަށް އޭރުވެސް އެނގުނު ތިއީ އަހަރެންގެ ޔާނުކަން. އެހެން އެންމެންނަށް ޔާނު އޮޅުނަސް އަހަރެންނަށް ޔާނު ނޯޅޭނެ. އަހަރެންގެ ހިތް އަބަދުވެސް ބުނޭ ތިއީ ޔާނުއޭ.” ޖާހަތު ގިސްލަމުން ވާހަކަ ދެއްކިއެވެ.\nޔާނާއަށް ވާހަކަ ދެއްކޭ ވަރެއް ނުވިއެވެ. އެއަށްވުރެ ބޮޑުކޮށް ދިޔައީ ރޮވެމުންނެވެ. ޖާހަތު ޔާނާ ގެ މޫނަށް ބަލައިލިއެވެ.\n“މިހުރިހާ ކަމެއްވީ ކިހިނެތް؟” ޖާހަތު ސުވާލުކޮށްލިއެވެ.\n“ނޭނގެ ޖާތު. ހަޤީޤަތަކީ އަހަރެންގެ މިއަދުވެސް މާބޮޑު ހަނދާނެއް ނެތްކަން. ކަންތައްވީ ކިހިނެތް ކަމެއް އަދިވެސް ނޭނގޭ. ކުރެވެނީ އިހުސާސްތަކެއް.” ޔާނާ ކަރުނައިގެ ތެރެއިން އޭނާގެ ހާލަތު ބަޔާންކޮށްދިނުމަށް މަސައްކަތްކުރަމުންދިޔައެވެ. “ޖާތު ފެނުނު ފުރަތަމަ ދުވަހުވެސް އަހަރެންނަށް ދެކެފަރިތަ ވައްތަރު ޖެހި. އަހަރެންގެ ހިތާ ގުޅިފައިވާ މީހެއްކަން.”\n“ދެން ކީއްވެ އީމަން ފާހަގަ ނުކުރެވެންވީ؟ އެއީ ޔާނުގެ ފުރާނަފަދައިން ލޯބިވާ ފިރިމީހާއެއްނު؟” ޖާހަތު ސުވާލުކުރިއެވެ.\nޔާނާ ގިސްލަމުން ވާހަކަ ކުރިއަށް ގެންދިޔައެވެ. “ކިހިނެތް އެނގެނީ އަހަރެން އީމް ފާހަގަ ނުކުރާ ކަމެއް. އެނަން އިވުނު ދުވަހުވެސް އެނގުނު އަހަރެންނާ ގުޅުމެއް ވާކަން. އެއަށްފަހުގަ ފެނުނީ. އޭރުވެސް ޔަޤީންކަމާއެކު ބުނާކަށް ނޭނގެ. އަހަރެންގެ ސިކުނޑީގައި އީމަންގެ ހަނދާންތައް ނެތްކަމުގައިވިނަމަވެސް އަހަރެންގެ ހިތުގައި އީމަންއަށްޓަކާވި އެއްވެސް އިހުސާސެއް މަރެއް ނުވޭ. ހަނދާނެއް ނުނެތޭ. އީމަން ފެންނަ ކޮންމެ ވަގުތަކު އެހިތް ދިޔައީ އޭގެ ވާޖިބު އަދާކުރަމުން. އެކަމަކު ޖާތު ނިކަން ވިސްނާލަބަލަ. އަހަރެން ކުރިމަތީގައި ހިލޭ ފިރިހިނެއްގެ ގޮތުގައި ހުރި މީހަކަށް އަހަރެންގެ ހިތް އެދި ގޮވަމުން ދިޔުމުން އަހަރެންނަށް ކެރޭނެތަ އެ ގޮވުންތަކަށް އިޖާބަ ދޭން؟ އަހަރެންގެ ތަރުބިއްޔަތުގައި ނެތް އެ ސިފައެއް.” ޔާނާ ރޮމުން ބުނެލިއެވެ. ” އަހަރެންނަށް ނިދީ ތެރޭގައި އީމް އަށް ގޮވޭ. އެކަމަކު އީމް އަކީ އީމަންކަން މިވިސްނުނީ އަދި ކިރިޔާ. އަހަރެން އަހަރެންގެ ސިކުނޑިއާ ކޮންމެ ދުވަހަކު ހަނގުރާމަކުރަމުން މިދަނީ ހިތްވަރެއް ހުރެގެނެއް ނޫން. ސިކުނޑިއަށް ކުރާ ބާރު އިހުސާސްކުރެވެނީ ހަމައެކަނި އަހަރެންނަށް.” ޔާނާ ކޯތާފަތްމަތިން ކަރުނަތިކިތައް ފުހެމުން ދިޔައެވެ.\nޖާހަތުއަށް ޔާނާގެ ހާލަތު އިހުސާސްކުރެވުނެވެ. އިންސާނެއްގެ ހިތުގެ ގޮވުމާ ސިކުނޑީގެ ވިސްނުން ދެގޮތަކަށް މަސައްކަތްކުރާނަމަ ބޮލަށް ކޮންފަދަ ބާރެއް ކުރާނެ ހެއްޔެވެ؟ އެހެންވެއްޖެނަމަ ސިކނުޑިއަށް އަރާމެއް ނުލިބޭ ތާނގައި ހިތަށްވެސް ހަމަ ޖެހުމެއް ނުލިބޭނެއެވެ.\nޖާހަތު ޔާނާގެ ކޯތާފަތުގައި އަތުން ފިރުމާލިއެވެ. “ޔާނުއަށް ޔަޤީންނުވިނަމަވެސް މިހާރު އަހަރެންނަށް ޔަޤީންކުރެވިއްޖެ. ތިއީ ހަމަ އަހަރެންގެ ޔާނު. އަހަރެންގެ ޔާނު ވަރަށް ހިތްވަރުގަދަވާނެ.” ޖާހާތު ކަރުނައިގެ ތެރެއިން ހިނިތުންވެލަމުން ޔާނާއަށް ބަލައިލީ ހިތްވަރު ދިނުމުގެ ޝުއޫރުތަކަކާއެކުއެވެ. ޔާނާ އުފަލުން ޖާހަތުގެ ގައިގައި އޮޅުލައިގަތެވެ.\n“އެހެހެމް.” ފަހަތުގައި ހުރި އާއިޒު ކަރު ކެހިލުމުން ދެމީހުންވެސް ބަލައިލިއެވެ. ގަދަނޫކުލައިގެ ގަމީހާއި އެއްކޮށް ކަޅު ޖިންސުގައި ހުރިއިރު އީމަން ވަރަށް ރީއްޗެވެ. އާދައިގެ އިސްތަށިގަނޑު ޖެލްގެ އެހީގައި މައްޗަށް ނަގާލެވިފައިވާއިރު ޝޭވްކޮށްގެން ހުރުމުން މޫނުމަތިން ތާޒާކަން ފެންނަމުންދިޔައެވެ. އަތްދިގު ގަމީހުގެ އަތްކުރިވަނީ އުޅަނބޮށްޓާހަމައަށް އޮޅާލެވިފައެވެ. “ދެރަހްމަތްތެރިންގެ ބައްދަލުވުން ނިމިއްޖެނަމަ އަހަރެންގެ އަންބަކަށް ވުމަށް ދެން ތައްޔާރުވެބަލަ.” އާއިޒު އަށް ހުރިހާ ވާހަކަ ތަކެއް އަޑުއިވުނެވެ.\nޔާނާއާއި ޖާހަތު އެކަކު އަނެކަކަށް ބަލައިލުމަށްފަހު ހިނިތުންވެލިއެވެ. ޔާނާ ޖާހަތުގެ އަތުގައި ހިފައި ގޮނޑީގައި ބޭންދިއެވެ. އަދި ޖާހަތުގެ ޝޯލް އަޅުވައިދިނެވެ. އާއިޒު ކެތްތެރިކަމެއް ނެތި ޖާހަތުއަށް ބަލުމުންދިޔައެވެ.\n“އައްދެ. ތިވަރަށް ނުބަލާ. އެސްފީނާ ޖެހިދާނެ.” ޔާނާ އާއިޒުއާ ދިމާކޮށްލިއެވެ. އާއިޒު ލަދުރަކި ހިނިތުންވުމަކާއެކީ އިސްޖަހާލިއެވެ.\nއާއިޒުގެ ލަދުވެތިކަން ފެނި ޔާނާ ހިނިއައެވެ.\n“ހާދަ ލަދުރަކި ކުއްޖެއް އަހަރެންގެ ޖާތު މިހޯދީ. ތިވަރުން ކިހިނެތް ކަމެއްވެސް ވާނީ.” ޔާނާ ލާނެތް ރާގުގައި ބުނެލިއެވެ. ޖާހަތު ތިރީ ތުންފަދުގައި ދަތް އަޅާލައިގެން އިނދެ ޔާނާއަށް ލޯއަޅާލީ ލަދުގަންނަ ގޮތްވުމުންނެވެ.\n“މާތްކަލާކޯ. އަހަރެންގެ ޖާހަތުވެސް ހަމަ ދަނބު ވެއްޖެ. ހެހެހެހެ. މިރޭ ދެމީހުން ތިބޭނީ އެނދުގެ ދަފަރާތުގައި އަނގަޔަށް ޝަހާދަތް އިނގިލި ލައިގެން އިނގޭ.” ޖާހަތުއާއި އާއިޒުގެ ލަދުގަނެފައިވާތަން ފެނި ޔާނާ ދިމާކޮށްލިއެވެ.\nޖާހަތު ތައްޔާރުވެ ނިމިއްޖެއެވެ. ފުރިހަމަ މޭކަޕްގައި ޖާހަތުގެ މޫނަށް ދިހުންކުލަ އަރަމުން ދިޔައެވެ.\n“މާޝާﷲ. ﷲގެ ކުޅަދުންވަންތަކަން އަހަރެންގެ ކުރިމަތީގަ ފެންނަމުން މިދަނީ.” އާއިޒު ޖާހަތަށް ބަލަން ހުރެ ބުނެލިއެވެ. ދިހުންކުލަ އަރާ ދޮންމޫނަށް ފުރިހަމަ ކަން ގެނުވައިދީފައިވަނީ ކަޅުކުލަ ގަދަ ދިގު އެސްފިޔަތަކާ ލޮލުގައި އަޅާފައިވާ ކަޅުކުލައިގެ އައިލައިނުންނެވެ. ހިތިފަތުބުމައިގެ ފުރިހަމަކަން އައިބްރޯއިން ގެނުވައިދީފައިވާއިރު މަޑުފިޔާތޮށިކުލަ ތުންފަތުގައި ވިދާ ބަބުޅަމުން ދިޔައެވެ.\n“ދެން އާއިޒު. ރަކި ނުކޮށްބަލަ. ލަދުގަނެޔޭ.” އާއިޒު އެސްފިޔަ ޖަހާނުލާ ބަލަން ހުރުމުން ޖާހަތު ލަދުންގޮސް ބުނެލިއެވެ. އަދި ޔާނާގެ ފަހަތަށް ވަދެ ނިވާވެލިއެވެ.\nޔާނާ އެއްކަރިއަށް ޖެހިލުމަށްފަހު ޖާހަތުގެ އަތްތިލައިގައި ހިފައިގެން ކުރިއަށް ގޮސް އާއިޒު ކައިރީގައި ހުއްޓުނެވެ. އަދި އާއިޒުގެ އަތުތެރެއަށް އެއަތްތިލަ ލިއެވެ.\n“މިހަވާލުކުރީ އަހަރެންގެ ހަޔާތުގައިވާ އެންމެ އަގުބޮޑު ޖަވާހިރު. އަހަރެންނަށް ޔަޤީން މި ޖަވާހިރު އެންމެ އެކަށީގެންވަނީ އާއިޒު އާ.” ޔާނާ ބުނެލިއެވެ. އާއިޒުގެ މޫނު މައްޗަށް ސީރިއަސްކަން ވެރިވިއެވެ. އާއިޒު ސީރިއަސްވެލިތަން ފެނި ޖާހަތު ސުވާލުއުފެދުނެވެ.\n“ޔާނު،. އަހަރެން ބޭނުން މެރީ ކުރުމުގެ ކުރިން ހަޤީޤަތް ކިޔައިދޭން. ޔާނުގެ ހުރިހާ ހަނދާނެއް ވާނަމަ ފަހަރެއްގަ ޖާތު އަހަރެންނާ ކައިވެނި ކުރަން ނުރުހުމަކީ އެކަށީގެންވާކަމެއް.” އާއިޒު ދައްކަންފެށި ވާހަކަ ޖާހަތަށް ވިސްނުނެވެ.\nޔާނާ ފުންނޭވާއެއް ލުމަށްފަހު އާނއެކޭ ބުނުމުގެ ގޮތުން ބޯޖަހާލިއެވެ. “އާނ. އަހަރެންނަށް އާއިޒު ފެނުމުން އެނގުނު ތިއީވެސް އަހަރެން ދަންނަ މީހެއް ކަން. ވެދާނެ އަހަރެން ކުރިން އާއިޒުއަށް ނަފްރަތުކުރަނީކަމަށްވެސް. އެކަމަކު މިއަދު ހަޤީޤަތަކީ ޖާތު އޭނާގެ ހަޔާތުގެ ބައިވެރިއަކަށް އާއިޒު ހޮވާފައިވާކަން. ވީކަމެއްވީ. އަހަރެން ޖާހަތުގެ ހޮވުމަށް ފުރިހަމައަށް އިތުބާރުކުރަން. ޖާތު އާއިޒު ސިލެކްޓް ކުރާނީ އާއިޒު ހަމަ ‘ބެސްޓް’ ވީމަ. އެހެންވީމަ މިކަމުގެ އެއްވެސް މައްސަލައެއް އޮތްކަމަކަށް ނުދެކެން.” ޔާނާ ބުނެލިއެވެ. އާއިޒު އެއްބަސްވުމުގެ ގޮތުން ބޯޖަހާލިއެވެ. ޖާހަތު އުފަލުން ޔާނާގެ ގައިގައި ބައްދާލިއެވެ.\n“އަދިވެސް ޖާތު ނުނިމޭތަ؟” ކޮޓަރިއަށް ވަންނަމުން ސައުދިއްޔާ ބުނެލިއެވެ. “ހިނގާ އަވަހަށް. ޤާޒީން އައިސް އެބަތިބި.” ސައުދިއްޔާ ބުނެލިއެވެ.\nކުޑަވިނަމަވެސް، އުފާވެރިކަމުން ފުރިފައިވި ހަފްލާއެއްގައި ޖާހަތުއާއި އާއިޒުގެ ކައިވެނި ކުރެވިގެން ދިޔައެވެ. ހުރިހާ އެންމެންގެ މޫނުމަތިންވެސް ފެންނަމުން ދިޔައީ އުފާވެރިކަމެވެ. ކައިވެންޏަށްފަހު ޤާޒީންނަށާއި ސައުދިއްޔާމެންގެ ހާއްސަ މެހްމާނުންކޮޅަކަށް ކެއުން ތައްޔާރުކުރެވުނެވެ.\nޔާނާ ސިޓިންރޫމުގެ ސޯފާގައި އިށީނދެލައިގެން އިންއިރު ޖާހަތުއާއި އާއިޒު ކައިރީގައި ތިއްބެވެ. ޖާހަތު އެންމެ ސިކުންތަކަށްވެސް ޔާނާއާ ދުރަކަށް ނުދެއެވެ.\n“މިއީ އަހަރެންނަށް ވަރަށް ނަސީބުވެރި ރެއެއް. އަހަރެމެންގެ ކައިވެނި ކުރެވިގެން ދިޔައިރު އަނެއްކޮޅުން އަހަރެންނަށް ޔާނުވެސް ލިބިއްޖެ.” ޖާހަތު އުފާވެރިކަމާއެކު ބުނެލިއެވެ. އެންމެންގެ މޫނުމަތީގައި ވަނީ ހިނިތުންވުމެވެ.\n“ދަރިފުޅުމެންވެސް ދާންވީނު ޔާނާ ގޮވައިގެން ކާން.” ސައުދިއްޔާ އައިސް މަޑުކޮށްލަމުން ބުނެލިއެވެ.\n“ޒާން އަންނަންދެން މިއިނީ. ބުނި އިރުކޮޅަކުން އާދެވޭނޭ.” ޔާނާ ހިނިތުންވެލަމުން ބުނެލިއެވެ. ޒާންގެ ނަން އިވުމުން ޖާހަތުގެ މޫނުމައްޗަށް ސީރިއަސްކަން ވެރިވެގެން ދިޔައެވެ.\n” މިހާރު ޔާނުއަށް ހުރިހާ ކަމެއް ޔަޤީންވެއްޖެއެއްނު. ދެން އެހެންވީމަ ޔާނު އީމްއަށް ގުޅާބަލަ. ހުރިހާ ވާހަކަ ތަކެއް ކިޔައިދީބަލަ. ކީއްވެ ކިޔައިނުދޭން ތިއުޅެނީ؟ ” ސައުދިއްޔާ ދިޔުމުން ޖާހަތު ސުވާލުކޮށްލިއެވެ.\nޔާނާ ޖާހަތުގެ އަތް ތިލަ ނަގައި އޭނާގެ ބަނޑުގައި ޖައްސާލިއެވެ. “ހަމަ އެކަނި މިދަރިފުޅަށްޓަކައި.”\nޖާހަތުގެ މޫނުމައްޗަށް ހައިރާންކަން ވެރިވެގެން ދިޔައެވެ.\n“އަހަރެންގެ ހަޔާތަށް ވީ ގޮތެއް ވެ ނިމިއްޖެ. އެކަމަކު މިދަރިފުޅުގެ ކޮންކުށެއް އޮތީ؟” ޔާނާ ބުނެލިއެވެ.\nޖާހަތުއަށް ހުރެވުނީ ދެން ބުނާނެ އެއްޗެއް ނޭނގިފައެވެ. “އެކަމަކު…” ޖާހަތުއަށް އިތުރަށް ބުނާނެ އެއްޗެއް ނޭނގުނެވެ.\n“ޔާނު، ތިއީ ޒާންގެ ކުއްޖެއްތަ؟” ޖާހަތު ބިރުންހުރެ ސުވާލުކޮށްލިއެވެ. އެއީ ޒާންގެ ކުއްޖެއްނަމަ ދެން ހަދަންވީގޮތެއް ޚުދު ޖާހަތުއަށްވެސް ނުވިސްނޭތީއެވެ.\nނަމަވެސް ޔާނާ އާނއެކޭ ބުނެ ބޯ ޖަހައިލުމުން ޖާހަތުގެ ލޯ ދިޔައީ ބޮޑުވެގެންނެވެ. ފެންކަޅިވިއެވެ.\nޔާނާވެސް ފެންކަޅިވެފައި ހުރެ ޖާހަތުއަށް ބަލައިލިއެވެ.\n“ޖާތު، މައި ލައިފް އިޒް ފިނިޝްޑް.” ޔާނާއަށް ރޮވުނެވެ. ޖާހަތު ޔާނާގެނެސް ކައިރިކޮށްލިއެވެ. “ޒާން ދިސް އިޒް ނޮޓް ގުޑް.” ޖާހަތު ދެފަރާތަށް ބޯ ހޫރުވާލަމުން ބުނެލިއެވެ.\nއީމަންއިނީ ފްލައިޓްގައެވެ. ރާއްޖެއަށް އައުމަށްޓަކައެވެ. ދަންވަރުގެ ވަގުތުކަމުން ދެން އޭނާއަށް މާލެ ދެވޭނީ އަނެއްދުވަހު ހެނދުނުއެވެ. ސިކުނޑީގައި ވަނީ އެތަށް ބައިވަރު ސުވާލުތަކެކެވެ. އެންމެ ކައިރީގައި އުޅުނު މީހުން އޮޅުވާލާފައިވުމުން އީމަންއަށްވަނީ ފުން އަސަރުތަކެއް ކޮށްފައެވެ.\nހިޔާލަށް އައީ އިންސްޕެކްޓަރު ހަރްވިންދުގެ ބަސްތަކެވެ. “އީމަން. މިއޮތީ ތަހުޤީޤު ރިޕޯރޓް.” އެދުވަހު ތަހްޤީޤު ރިޕޯރޓް ދިއްކޮށްލަމުން ހަރްވިންދު ބުނެލިއެވެ. އީމަންއެއަށް ބަލައިލިއެވެ. ހަރްވިންދުވެސް ވާހަކަ ދައްކަން ފެށިއެވެ. “ތި ރިޕޯރޓުން އެނގޭ ގޮތުގަ އެ އެކްސިޑެންއަކީ ގަސްތުގައި ރާވައިގެން ކުރެވިފައިވާ އެކްސިޑެންޓެއް. އައި އެމް ސޮރީ ޓު އިންފޯރމް ޔޫ ދިސް ބަޓް……” ހަރްވިންދު ފުންނޭވާއެއްލިއެވެ. “އީމަންއަށް ހަމަ ހީކުރެވުނީ ރަނގަޅަށް. މި އެކްސިޑެންޓްގެ އަޑީގައި ހުރީ އީމަންގެ ވައިފް ރީމް.” ހަރްވިންދު ޖުމުލަ ފުރިހަމަ ކޮށްލިއެވެ. އީމަންގެ މޫނުމަތިން ހައިރާންކަމުގެ އިތުރަށް ފުން ހިތާމައެއް ފެންނަމުން ދިޔައެވެ. ރީމް އޭނާގެ އަމިއްލަ އުފަލަށްޓަކައި އެވަރަށް ދަށަށް ވެއްޓިގެން ދިޔައީތީއެވެ. ހަރްވިންދު ވާހަކަ ކުރިއަށް ގެންދިޔައެވެ. “ދެން މިއޮތީ މިސިން ރިޕޯރޓްގެ ނަތީޖާ. މީގެން އެނގޭ ގޮތުގަ، އެކްސިޑެންޓްވީ ދުވަހުގެ ފަހު ދުވަހުގައި މާރްތާ ހޮސްޕިޓަލުގައި ދިވެހި އަންހެން ކުއްޖެއް އެޑްމިޓްކުރެވިފައިވޭ. އީމަން، ބަޔާނުގައި ބުނެފައިވާ ގޮތަށް އެތަނުގައި އެޑްމިޓްކުރެވުނު އަންހެންކުއްޖާވެސް ލައިގެން ހުރީ ކަޅާއި ރަތުގެ ހެދުމެއް. އަދި އިސްކޮޅާ ކުލަވެސް ހަމަ އީމަން ސިފަކޮށްދިން ގޮތާ ދިމާވޭ. އެކަމަކު ހޮސްޕިޓަލުން އެކުއްޖާގެ ބަލަދުވެރިޔަކު ނެތުމުން ފަރުވާ ކުރިއަށް ގެންދިޔުމަށް ދެކޮޅު ހެދި. އެއީ އެކުއްޖާއަށް ލިބިފައިވާ ޒަހަމްތަކުގެ ސަބަބުން ސާޖަރީއެއްވެސް ކުރަންޖެހިފައި ވުމުން. އެތަށް މަސައްކަތަކަށްފަހު އެކުއްޖާއާ ހަވާލުވީ ޒާން ކިޔާ ދިވެއްސެއް. އެއަންހެންކުއްޖާގެ ހާލަތު ނާޒުކު ކަމުން ފުރިހަމަ ފަރުވާ ލިބިގަންނަން ތިންމަސް ނެގި. ތިން މަސްފަހުން އެކުއްޖާ ފޮނުވާލެވުނު އިރު މުޅިން ރަނގަޅު. އެކަމަކު ޑޮކްޓަރުންގެ ބަޔާނުގައި ބުނެފައިވާ ގޮތުން ސިކުނޑިއަށް ލިބުނު ގެއްލުންތަކުގެ ސަބަބުން ކޮންމެވެސް ވަރަކަށް ހަނދާނަށްވަނީ އަސަރުކޮށްފައި. ފަހުން ހަނދާން އާ ވުމަކީވެސް އެކަށީގެންވާކަމެއްކަމަށް ލިޔެފައި އޮތް.” ހަރްވިންދު ހުރިހާ ތަފްސީލެއް އީމަންއަށް ދިނެވެ. އީމަންގެ ސިކުނޑިގައި ހުރިހާ ހިޔާލުތަކެއް އެނބުރެމުންދަނީއެވެ. ހަރްވިންދުގެ ވާހަކައާއި ހުރިހާ ކަމެއް އެބަ ދިމާވެއެވެ. އެހެންކަމުން އިޔާނާއަކީ ޔާނާކަން ހަމަ ޔަޤީނެވެ.\n“ޔާނު ތިންމަސްދުވަސް ވަންދެން ހޮސްޕިޓަލުގައި އޮތީ ކީއްވެ؟ އެއީ ވަރަށް ބޮޑު ސާޖަރީއަކީތަ؟” އީމަން ސުވާލުކުރިއެވެ.\n“އެކްސިޑެންޓްގައި ބޮލަށް ވަރަސް ބޮޑު ޒަހަމްތަކެއް ލިބުނު. އޭގެ އިތުރުން މޫނުގެ އެތަންމިތަނުގައިވެސް ބޮޑެތި ޒަހަމް ތަކެއް ހުރި. ކޮންމެވެސް ވަރެއްގެ ސިކުނޑީގެ އޮޕަރޭޝަނެއްވެސް ކޮށްފައިވާކަމަށް ބެލެވެނީ. ދެން ތިން މަސްވަންދެން ބާއްވަން ޖެހުނީ، ކޮމްޕްލީޓް ބެޑްރެސްޓް ނަގަން ގައިނީ މަޖުބޫރުކުރުމުން. އެކުއްޖާ އޭރު އިނީ ބަލިވެ. ބަނޑަށް ކިރިޔާ3ހަފްތާ.” ހަރްވިންދުގެ ޖުމުލައިން އީމަންގެ ދެލޯ ބޮޑުވެގެން ދިޔައެވެ.\n“އޭނ؟ އެކްސިޑެންޓް ވީއިރުވެސް ޔާނާ އިނީ ބަލިވެތަ؟” އީމަން ޔަޤީންކޮށްލިއެވެ.\n“ރިޕޯރޓްގައި އޮތީ މިހެން.” ހަރްވިންދު ބުނެލިއެވެ.\nއީމަން ދެއަތުން މޫނުގައި ފިރުމާލަމުން ﷲއަށް ހަމްދު ކުރިއެވެ. “އަހަރެންނަށް މިއަށްވުރެ ބޮޑު އުފަލެއް ދުވަހަކުވެސް ނުލިބޭނެ. ޔާނު ބަލިވެ އިނީ އަހަރެންނަށް.” އީމަންއަށް އުފަލުން ގޮސް ރޮވުނެވެ.\n“މިހާރު މި އިންތިޒާރުކުރަނީ ޒާން އެނބުރި މިކޮޅަށް އަންނަންދެން. އަހަރުމެންގެ ހުއްދަނެތި ޒާންއާ ހަވާލުވެފައި ހުރި ކުއްޖާ ގޮވައިގެން ގައުމުން ބޭރަށް ދިޔުން ވަނީ މަނާ ކުރެވިފަ. އެކަމުގެ ހައްޤު އަދަބު ޒާން އަށް ދޭނަން.” ހަރްވިންދު ބުނެލިއެވެ.\n“އިންސްޕެކްޓަރ. އަހަރެން ޤަބޫލުކުރަން ފުލުހުން އެމީހުންގެ ވާޖިބު އަދާކުރަން ޖެހޭނެކަމަށް. އެކަމަކު އަހަރެން ޚުދު ތި ކަމުގައި ޒާންއާ ވާހަކަ ދައްކާނަން. އަހަރެންނަށް ޔަޤީން ޒާން މިހެން ކަން ކުރާނީ ކޮންމެވެސް މަޖުބޫރީއެއް އޮތީމަ. ދެން ރީމްގެ މައްސަލަ. ރީމް މިކަމުގައި ކުށްވެރިވިޔަސް އޭނާއަށް ވީ އެންމެ ލުއި އަދަބެއް ދިނުމަށް އެދެން. ” އީމަން އެދުނެވެ. ހަރްވިންދު އެއްބަސްވިއެވެ.\nހިޔާލީ ދުނިޔެއިން ނިކުމެވުނުއިރު އީމަންގެ މޫނުގައިވަނީ ހިނިތުންވުމެވެ. ފުންނޭވާއެއް ފަޒާގެ ތެރެއަށް ދޫކޮށްލަމުން އީމަން ފޯނު ނެގިއެވެ. އަދި އޭގައިވާ ޔާނާގެ ފޮޓޯގައި އަތް ކާއްތާލިއެވެ. “ޔާނު އައި އޭމް ކަމިން.” އީމަން ބުނެލިއެވެ.\nޖާހަތު އިނީ އެނދުގައެވެ. ކުރު ސޯޓު ބުރިއަކާއި އަތްކުރު ޓީޝާޓްކޮޅެއްގައެވެ. އޭނާގެ ހިތް ބާރުބާރަށް ތެޅެމުން ދިޔައެވެ. “ކައިވެނީގެ ފުރަތަމަ ރޭ. ކަންތައް ކުރަންވީ ކިހިނެތް؟” ހާސްވެފައި ހުރެ ޖާހަތު އަމިއްލަ ނަފްސާ ސުވާލުކުރިއެވެ. އޭނާ އާއިޒު ‘އިމްޕްރެސް’ ކުރަން ބޭނުމެވެ. ނަމަވެސް ކިހިނެތްކަމެއް ނޭނގެއެވެ.\n“ޔާނުއަށް ގުޅަންވީ ކަންނޭނގެ.” ޖާހަތު ބުނެލަމުން ފޯނުނެގިއެވެ. ނަމަވެސް އަނބުރާ ފޯނު ބޭއްވިއެވެ. “ޔާނުއަށް ގުޅައިގެން ކީކޭ ބުނާނީ. މިރޭ ކުރަންވީ ކޮންކަމެއް ހެއްޔޭތަ؟ ޔާނު އަހަރެންނަށް މަލާމާތްކުރުން ނޫންކަމެއް ނުކުރާނެ ކަން ޔަޤީން.” ޖާހަތު ތުން ދަމާލިއެވެ. “ބޭރު ޑްރާމާތައް ކިހާ ސަޅި. ހިންދީ ކުދިންނަށް އެނގޭނެ އެމީހުންގެ ފިރިން އަންނައިރު ތިބެންވާގޮތް. އެނދު މެދަށް އަރައި އިށިނދެލައިގެން. އެއްވެސް ފިކުރެއް ނެތި.” ޖާހަތު އަމިއްލަ ނަފްސާ ވާހަކަ ދައްކަމުން ދިޔައެވެ.\n“ދެން ޖާތުވެސް އަރާ އިށީނދެބަލަ.” ފާހާނާއިން ނިކުތް އާއިޒު ބުނެލިއެވެ\nޖާހަތު ސިހި އެދިމާއަށް ބަލައިލިއެވެ. “އަހަރެމެންގެ މިއީ ފުރަތަމަ ކައިވެނީގެ ރެއެއް ނޫނެއްނު. މިއީ ދެވަނަ ކައިވެނީގެ ފުރަތަމަ ރޭ. ދެން މިރޭ ކީއްވެ މާ ކަންބޮޑުވެގެން ތިއުޅެނީ.” ހަމައެކަނި ހުދު ސޯޓު ބުރިއެއްގައި ހުރި އާއިޒު އައިސް ޖާހަތުއާ އަރާ ހަމަކުރިއެވެ. އާއިޒުގެ އެކަސްރަތީ ރީތި ހަށިގަނޑު ފެނި ޖާހަތުއަށް ބޭ އިޚްތިޔާރުގައި އިސްޖަހާލެވުނެވެ. ނަމަވެސް އޭނާގެ ހިތްބޭނުންވީ އާއިޒުއަށް ބެލުމަށެވެ. ފިރިހެންވަންތަ ކަމުން ފުރިގެންވާ އެ ބިޔަ ހަށިގަނޑުގައި އަތް ބީއްސާލުމަށެވެ.\nއާއިޒު އަނެއްކާ ސުވާލު ތަކުރާރުކޮށްލިއެވެ. ޖާހަތުއަށް ބުނާނެ އެއްޗެއް ނޭނގުނެވެ. ބަދަލުގައި ބުނެލެވުނީ ‘ކީކޭ’ ހެއްޔެވެ؟\n“ކުރީގެ ކައިވެނީގެ ރެއާ މިރެއާ ވަކިތަފާތުވާންވީ ކީއްވެ ހެއްޔޭ؟” އާއިޒު ސުވާލުކޮށްލަމުން ލާނެތްފާޑަކަށް ބުނެލިއެވެ. ޖާހަތު ލަދުން އިސްޖަހާލިއެވެ. “އަހަރެން ހީކުރީ އެފަހަރު ފެނުނު ކަހަލަ މަންޒަރެއް މިފަހަރުވެސް ފެނިގެންދާނެކަމަށް.”\n“ކޮންކަހަލަ މަންޒަރެއް؟” ޖާހަތު ހައިރާންވެފައި ސުވާލުކޮށްލިއެވެ.\n“އެރޭ އަހަރެން ފާހާނާއިން ނިކުތްއިރު ޖާތު އުޅުނީ ހަރުވާޅުގެ އެއްފަޔަށް ފައި ކޮއްޕައިގެން އަނެއްފައި ނުލެވިގެން.” ޖާހަތުއާ ދިމާއަށް ބަލަން ހުރެ އާއިޒު ބުނެލިއެވެ. “އަހަރެން ފެނުމުން ހާދަހާ ބާރަކަށް އެފަޔަށް ފައި ކޮއްޕާލިއޭ.” އާއިޒު ބާރުބާރަށް ހީގަތެވެ. އެހަނދާންވުމުންނެވެ. ޖާހަތުއަށްވެސް ހެވުނެވެ. އަދި އާއިޒު އަތުގައި ވިކައި ގަތެވެ.\n“ވަރަށް މަޖާ ދޯ؟ އަހަރެން މިތާނގަ އިނދެ މި ފިކުރުކުރަނީ އަހަރެންގެ ފިރިމީހާ ހިތްހަމަ ޖައްސައިދޭން ކުރާނެ ކަމަކާ ބެހޭ ގޮތުން. އެކަމަކު އާއިޒު އަދިވެސް ތިއުޅެނީ އަހަރެންނަށް ޖޯކު ޖެހޭތޯ.” ހެމުންދިޔަ އާއިޒުއާށް ޖާހަތު މޫނު ހަދައިލަމުން ބުނެލިއެވެ.\n“އޯކޭ. އޯކޭ” އާއިޒު ހުނުން ކޮންޓްރޯލްކުރިއެވެ. އިތުރަށް ހެވެން ފެށުމުންވެސް ދެތުންފަތް ފިއްތާލިއެވެ.\nއަދި ޖާހަތުއަށް ބަލައިލުމަށްފަހު އަނެއްކާ ހީގަތެވެ.\n“މިހާރު ކިހިނެތްވީ؟” ޖާހަތު ހައިރާންވެފައި ބުނެލިއެވެ.\n“ކަމެއް ނުވޭ. ޖާހަތު ޖާހަތުގެ ފިރިމީހާ ‘އިމްޕްރެސް’ ކުރަން އުޅޭއިރު ބަލާބަލަ މީހާއަށް ވެފަ ހުރިގޮތް. އެކަމާ ވިސްނައި ފިކުރު ބޮޑު ކޮށްލީނުން މުޅި މީހާގެ ނިތްކުރިން ދާފަޅައި ފްރެޝްކަން ގެއްލިފަ.” އާއިޒު ޖާހަތުގެ ނިތްކުރީގައި އަތް ޖައްސާލަމުން ބުނެލިއެވެ.\n“އަހަރެން އައީ ވަރަށް ރީއްޗަށް ފެންވަރާލައިގެނޭ. އެކަމަކު ހޫނު ވާވަރުން…” ޖާހަތު ބުނެލިއެވެ.\n“އަހަރެން ތިކަމަކާ ނުވިސްނަން އެކަމަކު ބަލާބަލަ. ކިހާ ފްރެޝް. އަނެއްކާ ކިހާ ސެކްސީ.” އާއިޒު އަމިއްލާ ހަށިގަނޑަށް ތަޢުރީފުކޮށްލަމުން ފޮނިގޮތެއް ހަދާލިއެވެ.\nޖާހަތު ބާރަށް ހީގަތެވެ. އާއިޒުގެ ވާހަކަތަކުންނާއި ހަރަކާތްތަކުންނެވެ. ޖާހަތު ހޭންފެށުމުން އާއިޒަށް ހުރެވުނީ ބަލަހައްޓައިގެންނެވެ. ޖާހަތު އެގޮތަށް އުފާވެފައި ހީ ތަނެއް އޭނާ ދުވަހަކުވެސް ނުދެކެއެވެ. އަދި ހަމަ އެހެންމެ ބުރުގާ ނާޅައި ހުރިއިރު އެތުނި ތުނި ހަށިގަނޑުގެ ނާޒުކު ކަން އާއިޒަށް ހާމަވަމުން ދިޔައެވެ. ކޮންމެ ހަރަކާތަކަށް ނަށަމުންދިޔަ އޮފްކަޅުކުލައިން ވިދާ ދިގު ރާޅުބާނި އިސްތަށިގަނޑުން ޖާހަތުގެ ރީތިކަން އިތުރަށް ހާމަކޮށްދެމުންދިޔައެވެ. އަންނާރުއޮށްތަކެއްފަދަ ކުދި ދަތްތަކުން ޖާހަތުގެ މޫނަށް އިތުރަށް ރީތިކަން ގެނުވައިދެއެވެ.\nއާއިޒުއަށް ހިތާހިތާ ކިޔާލެވުނެވެ.’ސުބުޙާނަﷲ. އަންހެނާގެ ރީތިކަން ފިރިމީހާއަށް މެނުވީ ނުދައްކަން އަންގަވާފަވާ ސަބަބު އަހަރެންނަށް އިހުސާސްކުރެވިއްޖެއެވެ. ޖާޙަތު ހެދުން އަޅާފައި ހުންނަގޮތުން ކިތަންމެ ރީއްޗަސް އެއީ ޖާހަތުގެ ހަޤީޤީ ރީތިކަމާ އަޅާ ބަލާފައި އެއްވެސް އެއްޗެއް ނޫންތާއެވެ. ޖާޙަތު ބޭނުންނަމަ އޭނާގެ ރީތިކަން މުޅި އެންމެންނަށް ދެއްކިޖެކަން ކަށަވަރެވެ. އެކަމަކު އެހުރިހާ ރީތިކަމެއް އަހަރެންނަށްޓަކައި ރައްކާތެރިކޮށްފިތާއެވެ.”\nއާއިޒު ޖާހަތުއާ ކައިރިވެލަމުން ލޯބިން ޖާހަތުގެ ކޯތާފަތުގައި ބީހިލިއެވެ. “ޖާތު ޔޫ އާ ރިއަލީ ވެރީ ބިއުޓިފުލް.” އާއިޒު ލޯބިން ފުރިގެންވާ ރާގެއްގައި ބުނެލިއެވެ. “އަހަރެންގެ ހަޔާތުގައި ވަރަށް ގިނަ އަންހެންކުދިން ދެކެފިން. އެކަމަކު ތިޔަފަދަ ރީތިކަމެއް ލިބިފައިވި ކުއްޖެއް ތިގޮތަށް ފޮރުވިގެން އުޅުނުތަނެއް ދުވަހަކުވެސް ނުދެކެން” އާއިޒު އޭނާގެ ހިތުގެ އަޑު ޖާހަތުއަށް ހާމަކޮށްދެމުން ދިޔައެވެ. ޖާހަތުއަށް ސީރިއަސް ވެވުނެވެ. އޭނާ ހުރީ އާއިޒުއާ ކަޅިހަމަކޮށްގެނެވެ. އޭނާއަށް އާއިޒުގެ މި އަދާ ވަރަށް ކަމުދިޔައެވެ.\n“އަހަރެން ޖާހަތު ލިބުމުން ވަރަށް އުފާވި. އެކަމަކު ޖާހަތުގެ ތިޔަ ސިފަ ފެނި ވަކިން އުފާވެއްޖެ. ތިޔަ ރީތިކަން އަހަރެންނަށްޓަކާ ފޮރުވައިގެން އުޅުނީތީ.” އާއިޒު ތިރީ ތުންފަތުގައި ދަތްއަޅާލިއެވެ. ޖާހަތު އާއިޒުއާ އެއްފިޔަވަޅު ގާތަށް ޖެހިލިއެވެ. “ޖާތު ކަންބޮޑުތިވަނީ އަހަރެން ‘އިމްޕްރެސް’ ކުރާނެ ގޮތަކާމެދުއެއްނު. އައި އެމް ރިއަލީ އިމްޕްރެސްޑް. ޖާހަތު ކަހަލަ އަންބެއް ލިބުނު ކަމަށްޓަކާ ފަހުރުވެރިވަން. ކައިވެނީގެ ފުރަތަމަ ރޭގައި ފިރިމީހާއަށްޓަކައި އަންހެނާގެ ރީތިކަމާއި ޒީނަތްތެރިކަން ފިޔަވައި ދެވޭނެ އަގުބޮޑު އެއްވެސް ހަދިޔާއެއް ނެތް.” އާއިޒުގެ ތަޢުރީފުގެ ބަސްތަކުން ޖާހަތުގެ ހިތްފުރިގެން ބަންޑުން ވިއެވެ. ދެލޮލަށް ކަރުނަ ޖަމާވުމާއެކު ރޮވުނެވެ. ޖާހަތު އާއިޒުގެ ހަށިގަނޑުގައި ދެއަތުން ވަށާލަމުން މޭގައި ބޯއަޅާލިއެވެ. އެހިނދު އާއިޒުވެސް ޖާހަތުގެ ހަށިގަނޑު އޭނާގެ ދައަތުން ވަށާލައި މެޔާލާ ބޮނޑިކޮށްލިއެވެ. ޖާހަތުއަށް ކުރެވުނީ ހިމާޔަތުން ފުރިގެން ދިޔަ ކަމުގެ އިހުސާސެކެވެ. އޭނާގެ ހަޔާތުގައި މިފަދަ ރައްކާތެރިކަމުގެ އިހުސާސެއް ކުރެވިފައެއް ނުވެއެވެ. ދެލޯ މަރާލެވުމާއެކު ލޮލުގައި ޖަމާވެފައި ތިބި ކަރުނަ ތިކިތައް އެސްފިޔަތަކުގެ ދޭތެރެއިން ފުރޭނިގެން ކޯތާފަތްމަތީގައި ދުވެލިއެވެ.\n“ތެންކްސް އާއިޒު. އަހަރެންގެ މުޅި އުމުރު ދުވަހު އެދެމުން އައި ރައްކާތެރިކަމާއި ހިމާޔަތް މި ފެނުނީ އާއިޒުގެ އަތުތެރެއިން. މިރޭ އަހަރެންނަށް ފަހުރުވެރިކަމާއެކު އަމިއްލަ ނަފްސަށް ބަލައިލެވިއްޖެ. ދުނިޔެއަށް ގިނަވެ އެންމެން ކުޅޭކުޅޭ ބުދެއްފަދައިން އަހަރެން ގެންގުޅުނު އިރު އަހަރެންގެ ހިތްވެސް އެދި ގޮވަމުން ދިޔައީ މިފަދަ ހިމާޔަތަކާ ރައްކާތެރިކަމަކަށް. އަހަރެންގެ މުޅި އުމުރު އާއިޒު އާ އެކީ ވޭތުކޮށްލަން ބޭނުން. މިދުނިޔޭގަވެސް. އަދި އާޙިރަތުގަވެސް ބޭނުމީ އާއިޒުއާ އެކީގައިވާން.” ޖާހަތު އޭނާގެ ހިތުގެ އެދުން ހާމަ ކުރިއެވެ. އާއިޒު އޭނާގެ ބާރުގަދަ ދެއަތް މައްޗަށް ޖާހަތު އުފުލާލުމަށްފަހު އެނދުގައި ބޭއްވިއެވެ. އެއަށްފަހުގައި ދެން ހޭދަވެގެން ދިޔަ ވަގުތުތަކަކީ އެކަކު އަނެކަކުގެ ލޯތްބާއި އޯގާތެރިކަމުގައި ހޭދަވެގެން ދިޔަ ވަގުތުތަކެކެވެ. އުފާވެރިކަމާއި އަރާމުންފުރިގެންވާ ދުނިޔެއަކަށް ދެ ހިތް ގެނބިގެން ދިޔައެވެ.\nޒާން އަށް މާލެ އާދެވުނީ ފަތިހުގެ ވަގުތުގައެވެ. ވެފައި ހުރި ވަރުބަލިކަމެއްގެ ސަބަބުން ކޮޓަރިއަށް ދާން މިސްރާބު ޖެހިއެވެ.\n“ޒާން.” ފަހަތުން އީމަންގެ އަޑު އިވުނެވެ. ޒާން އެނބުރި ބަލައިލިއެވެ. ގެސްޓްހައުސްގެ ވެއިޓިން އޭރިއާގައި އީމަން އިށިނދެލައިގެން އިނެވެ. ޒާންއަށް ހައިރާންކަން ލިބުނު ނަމަވެސް އީމަން ހިނިތުންވެލަމުން ތެދުވެގެން އައެވެ.\nnashaa dhn othee last episode tha\nMi partves varah reethi\nBig help, big help. And suiealrtpve news of course.\nnaash, anehbai avah upkohdeythi ingey\nNashaa mibaives varah reethi, dhen othee fahu ai dhoa? haadha kiyaa hithun kiyaalevey vaahakaeh mee 🙂 all Thebes Nashaa, aneh bai inthizzauga avahah upload kohdhehch\n70 hamakuriyaa salhi vane\nyess… eman to the rescue.. reethi mibae vx.., vaahaka nimenii ey dhw nasha\nv salhi ing kyp it up\nވެހޭ ވާރޭ ތެރެއިން…11\nބިރުވެރި ލޯބި October 25, 2018


އެޑްމިން – Page 85 – Liyuntheringe Gulhun\nVisitors online  73:users  0guests  37bots  36The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nމިހިރީ، ޤުދުރަތުން ކަންހިންމަވާ ގޮތެވެ.\n19 އޮކްޓޯބަރު 2014ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 2415\nއަލްމަރުޙޫމް ހޯޑިން އާދަމް ކަލޭފާނަކީ ގަލޮޅު އަވަށު މުދިމެކެވެ. ނަކަތްތެރި ބޭސްފަންޑިތަ ދެނެލައްވާ ދީންވެރި އެދުރު ބޭކަލެކެވެ. ހިތްހެޔޮ އޯގާތެރި ޝަޚުޞިއްޔަތެކެވެ. ކޮންމެކޮންމެ މީހަކަށް އޭނާގެ ކުރިމައްޗަށް އަރައި ބޭނުން ކޮންމެ އެއްޗެއް ބުނަން ކެރޭވަރަށްވުރެ ހަރުދަނާ ބޭކަލެކެވެ. ހިތްހެޔޮ އޯގާތެރި ރަޙުމަތްތެރިއެކެވެ. މުހުތާދު ޖެހިގެން ދާމީހުންގެ މުހުތާދުތައް ފުއްދައިދެއްވި ދަރުމަވެރިއެކެވެ. މިއަދު ދުނިޔޭގައި ހޯޑިން އާދަމް ކަލޭފާނުގެ ކާފަދަރިންނާއި މުނިކާފަދަރިން އެބަތިއްބެވިއެވެ.\n18 އޮކްޓޯބަރު 20141 ޚިޔާލުބަހާއި އަދަބު, އަދަބިއްޔާތުއެޑްމިން\nحكمة އާއި مثل ގެ މަފްހޫމު ދެނެގަތުމުގެ ކުރިން ޢަރަބި ބަހުގައި حكمةއަކީ ކޮބައިކަން ދެނެގަންނަން އެބަ ޖެހެއެވެ. ބަހަވީ މާނައަށް ބަލާ އިރު حكمةގައި މަޝްހޫރު ތިން މާނައެއް ވެއެވެ. އެއީ:\n1- ޢިލްމު : ޢަރަބި ބަހުގައި ބުނަނީ : حَكُمَ فلانٌ حُكْما وحِكْمةً ، إذا صار حكيما . މިހެންވެ، ޢިލްމުވެރިންނަށް ޙަކީމުންނޭ ކިޔެއެވެ.\n18 އޮކްޓޯބަރު 2014ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 3546\nފާޠިމަތު ނަހުލާ(16 އޮކުޓޫބަރު 2014 (ބުރާސްފަތި) ދުވަހު ޝާއިޢުކުރި ބަޔާ ގުޅޭ)\nފިޔާޒާ ދެރަވެފައި އެހެން ބުނުމުން ފަހުމީ ހިނިތުންވެލިއެވެ.“ފައިސާއާ ދޭތެރޭ އައިންތު ވިސްނާނެ ކަމެއް ނެތް. އަހަރެން އަތުގައި ހުރިއްޔާ ހުރި ފައިސާއަކީ އައިންތުގެ އެއްޗެއް ކަމަށް ހީކޮށްލާ…. ކޮންތާކަށް ދާހިތްވަނީ؟” ފަހުމީ އިނީ ވަރަށް އުފާވެފައެވެ.\n“މާބޮޑު ޚަރަދެއް ކުރާކަށް ބޭނުމެއް ނޫން. އިންޑިއާއަށް ޖައްސާލިޔަސް ރަނގަޅުވާނެ….” ފިޔާޒާ ބުނެލިއެވެ.\nކުރިޔަށް ދިވެހި އަންހެނުން\n17 އޮކްޓޯބަރު 2014ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 3191\nވަޒަން: ދިވެހިބިންމީ އުފަން މަގޭ ބިން\nހާދަ ހާވާ ހިތް ހަމަ ޖެހޭނޭ މާދަމާއެއް ސިފަކޮށް ދެވޭނޭ ހާދަ މިތިބީ ޚިދްމަތް ތެރިންނޭ ސާބަހޭ ދިވެހި އަންހެން ދަރިންނޭ\nތަން ޢުލޫމީ ޖަރީ ކުރާ އިރު ތަންމިނަށް މަގުތައް ހުޅުވިދާއިރު ދަންމަރެއް އުފުލާތީ ބަލާއިރު ފެންނަނީ މޮޅު އަންހެން ދަރީންނޭ\nالمَثَل (މިސާލު ބަސް)\n17 އޮކްޓޯބަރު 20142 ޚިޔާލުބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 3679\nއިބްރާހީމް ރަޝީދު މޫސާޢަރަބި ބަހުގައި مَثَل ގެ ބަހަވީ މާނައަކީ އެއް ވައްތަރުވުން ނުވަތަ އެއްގޮތްވުން ނުވަތަ އެއްފަދަވުން އެވެ. ނަމަވެސް އަދަބީ ޢިޞްޠިލާޙުގައި مَثَلއަކީ ބަހުގެ ފަންނުތަކުގެ ތެރޭގައި ހިމެނޭ ފަންނެކެވެ. އެއަށް ލިބިފައިވާ ޚާއްޞަ ސިފަތަކެއްގެ ސަބަބުން އެއީ އޭގެ އަމިއްލަ ޒާތުގައި ކޮޅަށް ތެދުވެފައިވާ އަދަބިއްޔާތުގެ ވަކި ބާވަތެކެވެ.\nއަޅުގަނޑުގެ ދަރިފުޅު މަލާލާ\n16 އޮކްޓޯބަރު 20144 ޚިޔާލުއިޖްތިމާޢީ, ދީނާއި ދުނިޔެއެޑްމިން\nކިޔާފައިވާ ޢަދަދު: 2100\nޒިޔާއުއްދީން ޔޫސުފް ޒާއީ ދެއްވި ދަރުސެއް އަޑުއަހައިފައި\nޝުކުރުގެ ބަސްކޮޅެއް: ފަހަކަށް އައިސް އިނގިރޭސި ބަހުން އަޅުގަނޑު ކުރާ ތަރުޖަމާގެ އަސްލު ލިޔުން ނުވަތަ ޓެޑް ޓޯކްސްގެ ދަރުސް ތަކަކީ، އަޅުގަނޑުގެ ދައްތަ ސަމީރާ ވިދާޅުވެފައި ނުވަތަ އަޑު އައްސަވައިފައި، އަޅުގަނޑަށް އީ މެއިލްގެ ޒަރީއާއިން ފޮނުއްވައިދެއްވާ ހަދިޔާއެވެ. އެކަކަށް ރީތިވާ ލިޔުމެއް އަނެކަކާއި ހިއްސާ ކުރުމުގެ ރީތި އާދައަކީ އަޅުގަނޑުމެން ދެބެންގެ އުމުރުން ދިހަ ބާރަ އަހަރު ވީންސުރެ މެދު ނުކެނޑި ހިނގަމުންދާ ކަމެކެވެ. އެދުވަސްވަރު އަޅުގަނޑުމެން ފޮތް ބަދަލު ކުރަނީ އަތުން އަތަށެވެ. އަޅުގަނޑު ރާއްޖޭން ބޭރުގައިވި ދިގު މުއްދަތުގައި ޕޯސްޓު މެދުވެރިކޮށެވެ! މިދުވަސްކޮޅު މިހާރުގެ ޒަމާނީ ފަސޭހަތަކުގެ އެހީގައެވެ. ދައްތައަށް ރީތިވެގެން ފޮނުއްވި ލިޔުމެއް ތަރުޖަމާކޮށް ނިމި، އެ ވާހަކަ ދެންނެވުމުން ވިދާޅުވަނީ، ” ކޮއްކޮއަށް ފޮނުވަނީ އެހެންވެއެވެ! ކޮއްކޮ އަތުގައި ޖެހިއްޖެ ލިޔުމެއްގެ މީރު ރަހަ އެތައް ސަތޭކަ މީހުންނަށް ފޯރާނެތީއެވެ!” ވީމާ މި ފުރުސަތުގައި، ލިޔުންތެރިންގެ ގުޅުމުގެ ވެބްސައިޓަށް ޒިޔާރަތް ކުރައްވާ ލޮބުވެތި ކިޔުންތެރިންގެ ނަމުގައިވެސް، ދައްތަ ސަމީރާއަށް އަޅުގަނޑުގެ ހިތުގައިވާ އިޚްލާސްތެރި ޝުކުރު އަރިސް ކުރަމެވެ.\n16 އޮކްޓޯބަރު 2014ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 1735\nފުރުޞަތޭ ހުޅުވިދާ ފެންނަނީ ކުރިމަތީން ކުރިފަޅައި ބޮޑުވެ ފައްކާވެދާ ގޮތް މަތީން ދަނޑުވެރިންނަށް މިއީނަމަ ބަލާއިރު ވަކީން ފަރުދަކަށް ކޮންމެ ދަނޑުވެރި އަމާޒޭ ޔަގީން\n15 އޮކްޓޯބަރު 2014ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 3629\nފާޠިމަތު ނަހުލާ(14 އޮކްޓޫބަރު 2014 (އަންގާރަ) ދުވަހު ޝާއިޢުކުރި ބަޔާ ގުޅޭ)“އަންހެން ކުއްޖަކަށޭ….؟” ވަރަށް ނޭނގޭ ކަމަށް ހަދާފައި މަރީ އެހިއެވެ. “އާނ! ނުދެނަހުރިންތަ؟” ފާއިޒާ އެވާހަކަ ކިޔައިދޭހިތުން އުޅޭ ކަހަލައެވެ.\n“އާނ….އަޑެއް ނާހަން!” މަރީ ވަރަށް ޝައުޤުވެރިވެފައި އިނދެ ބުނާފަދަ ގޮތަކަށް ބުންޏެވެ.\n15 އޮކްޓޯބަރު 2014ދިވެހި ތާރީޚު, ތާރީޚާއި ސަގާފަތުއެޑްމިން\nކިޔާފައިވާ ޢަދަދު: 2644\nސުމުއްވުލް އަމީރު މުޙއްމަދު އަމީނުގެ ވެރިކަން ނިމި ދިޔަ ގޮތުގެ މައްޗަށް ވިސްނުމުގެ ނަޒަރެއް ހިންގައިލުން\nނޯޓް: މިލިޔުމަކީ އަލްމަރްޙޫމު ޢަބްދުއްރަޙީމު ޢަބްދުލްމަޖީދު ނުވަދިހައިގެ އަހަރުތަކުގެ ކުރީކޮޅު ‘ނޫރު’ މަޖައްލާއަށް ލިޔުއްވި ލިޔުމެކެވެ. އަލްމަރްޙޫމު ޢަބްދުއްރަޙީމު ޢަބްދުލްމަޖީދަކީ ވަރަށް ގިނަ ލިޔުއްވުންތައް ލިޔުއްވައި ރާއްޖޭގައި ނިކުތް އެކިއެކި ނޫސް މަޖައްލާތަކުގައި ޝާއިޢުކުރެއްވި ލިޔުންތެރިއެކެވެ. ބައެއް ބޭރުބަސް ބަހުން – އަރަބި، އުރުދޫ، އިނގިރޭސި – މަޒްމޫނާއި ފޮތް ތަރުޖަމާ ކުރެއްވިއެވެ. މަރްޙޫމު މިދުނިޔެ ދޫކުރައްވައި ދެމިއޮތުގެ އާލަމަށް ދަތުރުކުރެއްވީ މީގެ ފަސް އަހަރު ކުރީން މިއަދު އެވެ. އާދެ، 16/10/2009 ގައެވެ. މާތްﷲ މަރްޙޫމުގެ ފުރާނައަށް ސުވަރުގޭގެ ދާއިމީ ނިއުމަތް ލައްވާށިއެވެ. އާމީން!\nކިޔާފައިވާ ޢަދަދު: 1870\nނ.އަތޮޅު މަދްރަސީ ދުވަސް\nނ.އަތޮޅުގެ مراسل އެއް\nއާދެ، ނ.އަތޮޅަކީވެސް ރާއްޖޭގެ މަތީ ފެންވަރުގެ އަތޮޅެއްކަމުގައި ހެއްދެވޭތޯ، އަތޮޅުގެ މިއަދުގެ އަތޮޅުވެރި އައްޝައިޚު އަޙްމަދު ޝާޠިރު ކުރައްވަމުން ގެންދަވާ މަސައްކަތްޕުޅުގެ، ހެޔޮ ފާލެއް ކަމުގައި، ނ.ވެލިދޫގައި، 8/10/79ه ގައި ކުރެއްވި ޖަލްސާ ހިމެނޭނެއެވެ. އާދޭހެވެ. މި ޖަލްސާއަކީ ތަޢުލީމަށް އިތުރު ފޯރީއަކާއި، އައު ޖޯޝެއް ގެންނެވުމުގެ ގޮތުން ބޭއްވެވި ވަރަށް ޚާއްޞަ ޖަލްސާއެކެވެ.


"Mihaaru" ge "Ajaibu": Thauleemee aa harufathakah | Mihaaru\n"މިހާރު"ގެ ވެބްސައިޓް ހެދުމުގައި އިސްކޮށް ހަރަކާތްތެރިވި އަޖައިބު: މަސައްކަތުގެ ދާޢިރާގައި ވެސް އޭނާ އަކީ ނަމޫނާ މުވައްޒަފެއް\n28 މެއި 2016 - 09:46 12 comments\nދޮޅު މަަސް ދުވަހުން ބޮޑު ނިއުސް ވެބްސައިޓެއް ތައްޔާރުކޮށް ނިންމާލުމަކީ ފަސޭހަ ކަމަށް ނުވާނެ އެވެ. ހާއްސަކޮށް އެކަމުގައި އުޅެނީ ބިޒީ ދަރިވަރެއް ނަމަ އެވެ. އެކަމަކު "މިހާރު"ގެ ވެބްސައިޓް އެންމެ ފުރިހަމައަށް ފެންނަން މި އޮތީ ސައިރެކްސް ކޮލެޖުގައި ކިޔަވަމުން އައި އަހުމަދު އަލީ ނުވަތަ އަހަރުމެން ކިޔާ ނަމުން ނަމަ "އަޖައިބު"ގެ ބޮޑު އެހީތެރިކަމާ އެކު އެވެ.\nއިންފޮމޭޝަން ޓެކްނޮލޮޖީން ސޮފްޓްވެއާ ޑިޒައިނިން އަދި ޑިވެލޮޕިން އިން ބެޗްލާސް ޑިގްރީ މިދިއަ ބުދަ ދުވަހު ހާސިލްކުރުމުން "މިހާރު"ގެ ޓީމުން އެކަން ފާހަގަކޮށް އަޖައިބަށް މަރުހަބާ ކިޔަމެވެ.\nއޭނާ ބުނިގޮތުގައި ކުރު މުއްދަތެއްގެ ތެރޭގައި "މިހާރު" ވެބްސައިޓްގެ ބޮޑު މަސައްކަތް ނިންމާލުމަކީ ލިބުނު ވަރަށް ބޮޑު ކާމިޔާބީ އެކެވެ.\nއަޖައިބު (މ) އަދި އޭނާގެ ޑިޕާޓްމެންޓްގެ ހެޑް ރަމީޒް (ވ) އަދި މުހައްމަދު ހުނައިނު އަބްދުﷲ: "މިހާރު"ގެ ވެބްސައިޓުު އެ ޓީމުން ތައްޔާރުކޮށްދިނީ ކުޑަ ދުވަސްކޮޅެއްގެ ތެރޭގައި\n"މި ވެބްސައިޓަކީ އަޅުގަނޑުމެން މިދިޔަ ދޮޅު މަސް ދުވަހުގެ ތެރޭގައި ނުނިދާ ތިބެގެން ކުރި މަސައްކަތް. ވަރަށް ގިނަ ބަޔަކު މި މަސައްކަތް ބަލައިގަތް،" ފުވައްމުލަކަށް އުފަން އުމުރުން، 24 އަހަރުގެ އަޖައިބު ބުންޏެވެ.\n"ނެގެޓިވް ފީޑްބެކެއް ނުލިބޭ"\n"ހަވީރު"ގައި ފަސް އަހަރު ވަންދެން މަސައްކަތް ކުރި އަޖައިބަށް، ކިޔަވަމުން ވަޒީފާ އަދާކުރުމަކީ ކުރިމަތިވި ގޮންޖެހުމެކެވެ. އެކަމަކު ރިޔާސީ އިންތިހާބާއި މަޖިލިހުގެ އިންތިހާބުގެ ނަތީޖާތައް ފަސޭހަކަމާ އެކު ވަގުތުން ކިޔާލަން ލިބޭ ގޮތް އަޖައިބާއި އޭނާގެ ޓީމުން ގެނެސްދިނީ ވަރުބަލިކަމެއް ނެތި އެވެ.\nއެފަދަ މުހިއްމު އިވެންޓްތައް ކުރިއަށް ދާއިރު، އެސައިންމަންޓްތައް ގަޑިއަށް ނިންމުމަކީ ކުރިމަތިވި އުނދަގުލެކެވެ. އެކަމަކު އޭނާ މަސައްކަތް ކުރާ ޑިޕާޓްމެންޓްގެ ހެޑް، އިބްރާހިމް ރަމީޒްގެ އެހީތެރިކަން ކިޔެވުމުގައި ވެސް ވަރަށް ބޮޑަށް ލިބުނު ކަމަށް ބުންޏެވެ.\n"މަސައްކަތްތައް ވެސް ހަވާލުކުރާނީ ކިޔެވުމަށް ބުރޫނާރާ ގޮތަށް. ޓެސްޓެއް އޮންނަންޏާ ވަރަށް ބޮޑަށް ލުއި ކޮށްލާފައި،" އަޖައިބު ބުންޏެވެ.\nކިޔެވުމުގެ ތެރޭން ވެސް އޭނާ ވަނީ "އަޖައިބު" ދައްކާފަ އެވެ.\nއެކުވެރި އަބްދުއްލަތީފް އަބްދުއްރައްޒާގާ އެކު ކޯހުގައި ތައްޔާރުކުރި ޕްރޮޖެކްޓަކަށް ކޮލެޖްގެ ޗެއާމަން އެވޯޑް ލިބުނު އިރު އެއީ އާއްމު ދިރިއުޅުމުގައި ވެސް ބޭނުންކުރެވޭނެ މޮޅު އެޕްލިކޭޝަނެކެވެ. އިމާރާތުގެ ފިނި ހޫނު މިނާއި ގޭސް ހުރި މިންވަރާއި މޯޝަން އަދި އެތަނުގައި ހުރި އިލެކްޓްރޯނިކް ވަސީލަތްތަކުގެ ހާލަތް ދެނެގަންނައިރު އެކަން ފޯނު އެޕްލިކޭޝަނުން ބަލައިލެވެ އެވެ. ނަމަވެސް އެއީ ކޮލެޖް ޕްރޮޖެކްޓެއް ކަމުން އޭގެ ބޭނުމެއް އާއްމުންނަށް ހިފޭ ގޮތެއް ނުވި އެވެ.\nއެކަމަކު އަޖައިބާއި އޭނާ މަސައްކަތްކުރާ ޓީމުގެ ކުޅަދާނަކަން އެއަށް ވުރެ މާ ފުޅާކޮށް މި އޮތީ ފެންނާށެވެ: މި ވެބްސައިޓެވެ.\nއިތުރު ލިޔުންތައް އިންފޮމޭޝަން ޓެކްނޮލޮޖީ ސައިރިކްސް ކޮލެޖް މިހާރު


މިކޮމިޝަނުން ދޭ މަޢުލޫމާތާއި އެއްގޮތަށް އެކްޓިވިޓީ ޔުނީފޯމް އަދި އޮފިޝަލުންގެ ބިބްސް ސަޕްލައިކޮށްދޭނެ ފަރާތެއް ހޯދުމަށް ކުރި ނަންބަރ (A)AD-2020/94) ފެބުރުވަރީ 14، 2020 އިއުލާނާ ގުޅިގެން ހުށަހަޅާފައިވާ އަންދާސީ ހިސާބުތަށް ކޮމިޝަނުގެ ރިކުއަރމަންޓަށް ނުފެތޭތީވެ، ހުށަހަޅާފައިވާ އަންދާސީ ހިސާބުތަށް ބާޠިލްކޮށް ކޮމިޝަނުންދޭ ނަމޫނާއި އެއްގޮތަށް މުވައްޒަފުންގެ އެކްޓިވިޓީ ޔުނީފޯމް އަދި އޮފިޝަލުންގެ ބިބްސް ސަޕްލައިކޮށްދޭނެ ފަރާތެއް ހޯދުމަށް އަލުން އިޢުލާން ކުރަމެވެ.\nބީލަމާ ގުޅޭ މައުލޫމާތު ކަރުދާސް މި އިޢުލާނާ އެޓޭޗް ކުރެވިފައިވާނެއެވެ. މި ތަކެއްޗާއި ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2020ފެބުރުވަރީ 29 ވާ ހޮނިހިރު ދުވަހުގެ 13:00 ގެ ކުރިން، [email protected] އީމެއިލް އެޑްރެހަށެވެ.\nބީލަން ހުޅުވުން އޮންނާނީ 2020 މާރިޗް 01 ވާ އާދީއްތަ ދުވަހުގެ 13:00 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.\n- ބީލަމާ ގުޅޭ ކަރުދާސް


Rayyithunna sarukaara gulhaala nizaam ifthithaahkoffi\nރައްޔިތުންނާ ސަރުކާރާ ގުޅާލާ ނިޒާމު އިފްތިތާހުކޮށްފި\nރައީސް އިބްރާހިމް މުހައްމަދު ސޯލިހު އަދި އެންވަޔަރަމަންޓް އަދި ޓެކްނޮލޮޖީ މިނިސްޓަރު އައިމިނަތު ޝައުނާ -- ފޮޓޯ: ރައީސް އޮފީސް\nސަރުކާރުގެ އޮފީސްތަކާއި ފަސޭހައިން މުއާމަލާތްކުރުމުގެ ނިޒާމެއް މިއަދު އިފްތިތާހުކޮށްފި އެވެ.\n"ގަވް.އެމްވީ މެސެޖް" ގެ ނަމުގައި މި ހިދުމަތް މިއަދު އިފްތިތާހުކޮށްދެއްވާފައި ވަނީ ރައީސް އިބްރާހިމް މުހައްމަދު ސޯލިހު އެވެ. މި ހިދުމަތަކީ ސަރުކާރުގެ އޮފީސްތަކުގެ މެދުގައި ރަސްމީ ލިޔެކިޔުންތައް ބަދަލުކުރުމަށް މިހާރުވެސް ބޭނުންކުރާ ގަވަމެންޓް އީ-ލެޓާ މެނޭޖްމެންޓް ސިސްޓަމް (ޖެމްސް)ގެ ތެރެއިން ރައްޔިތުންނަށް އެ އޮފީސްތަކަށް ސިޓީފަދަ ތަކެތި ފޮނުވޭ ޑިޖިޓަލް ނިޒާމެކެވެ.\nމި ރަސްމިއްޔާތުގައި ވާހަކަދައްކަވަމުން ރައީސް ވިދާޅުވީ މި ހިދުމަތް މެދުވެރިކޮށް ކޮންމެ ރައްޔިތަކަށް، ކޮންމެ ވަގުތެއްގައި އޮފީސްތަކަށް ސިޓީ ފޮނުވޭނެ ކަމަށެވެ. މިއީ ރައްޔިތުންނާ ވީހާވެސް ގާތުން ސަރުކާރުން ހިދުމަތް ދިނުމަށް ކަނޑައަޅާފައިވާ ސިޔާސަތުގެ ތެރެއިން އުފެއްދި ހިދުމަތެއް ކަމަށް ރައީސް ވިދާޅުވި އެވެ.\nރައީސް ވިދާޅުވީ މި ނިޒާމަކީ ރައްޔިތުންނާއި ސަރުކާރާ ގުޅައިލުމަށް އެޅިގެންދާ ފާލަމެއް ކަމަށެވެ. މި ނިޒާމުގެ ތެރެއިން ސަރުކާރުގެ އިދާރަތަކާ ގުޅޭ ގޮތުން ޝަކުވާ ހުށަހަޅަން ވަރަށް ފަސޭހަ ވެގެން ދާނެ ކަމަށެވެ.\n"މި ހިދުމަތުގެ އެންމެ ބޮޑު ފަސޭހައަކީ ދުނިޔޭގެ ކޮންމެ ތަނެއްގައި ހުރެގެންވެސް ސަރުކާރުގެ އޮފީހަކަށް އާންމު ރައްޔިތަކު ހުށަހަޅަން ބޭނުންވާ ކަންކަމާއި ސަރުކާރުގެ ހިދުމަތްތަކާ ގުޅިގެން ހުށަހަޅަން ބޭނުންވާ ޝަކުވާތައް ފަސޭހަކަމާއެކު ހުށަހެޅުމުގެ ދޮރު 24 ގަޑިއިރު ހުޅުވިފައި ހުރުން. ކަމެއް ހުށަހެޅުމަށްޓަކައި އޮފީހަކަށް ދާން ނުޖެހުން އަދި އޮފީސް ހުޅުވެންދެން އިންތިޒާރު ކުރަން ނުޖެހުން،"\nރައީސް ވިދާޅުވީ މި ހިދުމަތުގެ ހަގީގީ މަންފާ ލިބޭނީ ސަރުކާރުގެ އޮފީސްތަކުން ރައްޔިތުންނަށް ޖަވާބުދޭ މިންވަރު އިތުރުކުރުމުން ކަމަށެވެ.\nމި ވެބްސައިޓުގެ ތެރެއިން ރައްޔިތު މީހާ ފޮނުވާ ސިޓީ ގޮއްސައި އޮތް ހިސާބު ވެސް ދެނެގަނެވޭނެ އެވެ. އެ ސިޓީއާ މެދި އެ އޮފީހަކުން އަމަލުކުރަމުންދާ ގޮތް ފެންނަން ހުންނާނެ ކަމަށާއި އޮފީސްތަކުން ސިޓީތަކަށް ޖަވާބު ދިނުން ލަސްވާނަމަ އެކަމުގެ ޝަކުވާ ވެސް ހުށަހަޅޭނެ ކަމަށް ރައީސް ވިދާޅުވި އެވެ.\nސަރުކާރުގެ އޮފީސްތަކުގެ މެދުގައި ރަސްމީ ލިޔެކިޔުންތައް ބަދަލުކުރަން ބޭނުންކުރާ ޖެމްސް ވެބްސައިޓް ސަރުކާރުގެ 500 އަށްވުރެ ގިނަ އޮފީހުން ބޭނުންކުރެ އެވެ.\nރައީސް އިބްރާހިމް މުހައްމަދު ސޯލިހު ރައީސް އޮފީސް އާމިނަތު ޝައުނާ\n2023 ގައި ޑިޖިޓަލް އައިޑީ ކާޑު ތައާރަފު ކުރަނީ\nމޫސުމާ ގުޅޭގޮތުން އިސްކަންދޭ ކަންކަމުގައި މަޝްވަރާކޮށްފި


SunOnline: Ooredoo Badhige ninmaalan Creamy Marie Pudding\nއުރީދޫ ބަދިގެ ނިންމާލާ ރެސިޕީއަކަށް ކްރީމީ މާރީ ޕުޑިން\nމިޙްނާ ނާސިހު 04 Jun 2019, 07:08\nއުރީދޫ ބަދިގޭގެ އެންމެހާ ކިޔުންތެރިންނާއި ބެލުންތެރިންނަށް އީދު މުބާރިކެވެ. މި ރަމަޟާންމަހުގެ ކޮންމެ ދުވަހަކުވެސް މުޅިން ތަފާތު އާ ރެސިޕީއަކާއި އެކު ބައްދަލުކޮށްލެވުނުއިރު، މިއަދު މި ގެނެސްދެވެނީ މި އަހަރު މި ބަދިގެއިން ފެންނާނެ އެންމެ ފަހު ރެސިޕީއެވެ. މިއަދުގެ ރެސިޕީ ތައްޔާރުކޮށްދެނީވެސް ޓައިޑްސް ކެފޭ އެންޑް ބިސްޓްރޯގެ ފަރާތުންނެވެ.\nޓައިޑްސް އިން މިއަދު މި ގެނެސްދޭ ރެސިޕީއަކީ މި ރެސްޓޯރެންޓަށް ދާ ފަރާތްތަކަށް ގައިމުވެސް އާ އެއްޗަކަށް ނުވާނެއެވެ. މިއީ ގިނަބަޔެއްގެ "ފޭވަރިޓެއް" ކަމުގައިވާ ކްރީމީ މާރީ ޕުޑިންއެވެ.\n100 އެމްއެލް ކުކިންގް ކްރީމް\n40 އެމްއެލް ގެރިކިރު\nކޮށާފައިވާ ފްރެޝް ފްރުޓް ނުވަތަ ފްރުޓް ކޮކްޓެއިލް ދަޅު\nކުކިންގް ކްރީމް ހޫނުކުރަންފަށާ ބޮކިއަރަން ފެށުމުން ގެރިކިރު އަޅާ ރަނގަޅަށް ވިސްކް ކޮށްލާށެވެ. އުނދުންމަތިން ނަގާ ދެތިން މިނިޓް ވަންދެން ބަހައްޓާށެވެ. އެއަށްފަހު ޓްރޭއެއްގައި ބިސްކޯދާއި ފްރުޓް ކޮކްޓެއިލް އަދި ކްރީމް މިކްސް ލޭޔާރ ކުރަމުންދާށެވެ. ސާވްކުރުމުގެ ކުރިންމަދުވެގެން 30 މިނިޓް ފިނިކޮށްލާށެވެ.\nއުރީދޫ ބަދިގޭގެ ޓައިޓަލް ސްޕޮންސާއަކީ އުރީދޫ މޯލްޑިވެސް އެވެ. އަދި ލޮކޭޝަން ޕާޓްނާރ އަކީ ޓައިޑްސް ކެފޭ އެންޑް ބިސްޓްރޯ އެވެ.\nއުރީދޫ ބަދިގޭގެ ވީޑިއޯ އަދި އެޑިޓިން ޓީމްގައި ހަރަކާތްތެރިވީ ހުސައިން ޝަޔާހު، މުހައްމަދު ޝަފީއު އަދި މުސްތަފާ މުހައްމަދުއެވެ. އަދި މާކެޓިން ޓީމްގައި ބައިވެރިވީ އަހްމަދު މުސްލިމް އާއި ފިރާޝާ މުހައްމަދެވެ.\n"ވިޒިޓް މޯލްޑިވްސް ނައު"ގެ ނަމުގައި އުރީދޫގެ ކެމްޕޭނެއް


Naughty 40 ah vure, 40 Plus adhi maa majaa vaane\nނޯޓީ 40 އަށްވުރެ، 40 ޕްލަސް އަދި މާ މަޖާވާނެ\nނޯޓީ ފޯޓީގެ ސީކުއެލް، 40 ޕްލަސްއަކީ ބެލުންތެރިން ހެއްވާލާނެ ފިލްމަކަށްވާނެ ކަމަށް އެ ފިލްމްގެ ޕްރޮޑަކްޝަން ޓީމުން ޔަގީންކަންދެ އެވެ. މިއީ އާދައިގެ ފިލްމަކަށް ނުވާނެކަމުގެ ޔަގީންކަންދެ އެވެ.\nއިސްމާއިލް ޝަފީގު ޕްރޮޑިއުސްކޮށް، ފިލްމީ ތަރި ޔޫސުފް ޝަފީއު ޑައިރެކްޓުކޮށްފައިވާ ފިލްމު 40 ޕްލަސްގެ ޓްރެއިލާ ރޭ ވީޓީވީގައި ބޭއްވި ހާއްސަ ރަސްމިއްޔާތެއްގައި ވަނީ ދައްކާލާފަ އެވެ.\n40 ޕްލަސްގެ ޓްރެއިލާ\nބިރުވެރި އެހެންނަމަވެސް މަޖާ މަންޒަރުތަކެއް ޓްރެއިލާއިން ފެނިގެންދާއިރު، މިއީ ރާއްޖޭގައި މިކަހަލަ ޖޯންރާއެއްގެ ފިލްމެއް އުފެއްދި ފުރަތަމަ ފަހަރެވެ. "އަވަަސް"އާ ވާހަކަ ދައްކަމުން، އިސްމާއިލް ޝަފީގު ބުނީ، މި ފިލްމަކީ ނޯޓީ 40 އަށް ލިބުނު ތަރުހީބާއެކު އުފައްދަން ނިންމި ފިލްމެއް ކަމަށާއި، ފިލްމުގައި މަޖާ މަންޒަރު ތަކެއް ހިމެނުނަސް، ފިލްމުން ބިރުވެރި ކަންތައްތަކެއް ވެސް ފެންނާނެ ކަމަށެވެ.\nމި ފިލްމު އުފައްދަން އެންމެ ފުރަތަމަ ނިންމީވެސް ނޯޓީ 40 އަށް ލިބުނު ތަރުހީބު ބޮޑުކަމުން. ނޯޓީ ފޯޓީގެ ސީކުއެލްއެއް މީ. ހަމަ އެ ފިލްމުންވެސް ފެނުނު މައިގަނޑު ތަރިން މި ފިލްމުންވެސް ފެންނާނެ. މި ފިލްމަކީ މަޖާ ފިލްމަކަށްވިޔަސް ހަމަ ޔަގީނުންވެސް ބިރުވެރި ވާނެ.\nފިލްމުގެ ޕްރޮޑިއުސަރު އިސްމާއިލް ޝަފީގު\nމި ފިލްމުގެ ޓްރެއިލާ އާއެކު އަޕްޑޭޓްތައް ފިލްމުގެ ފޭސްބުކް ޕޭޖަށް މިހާރު ގެންދަނީ ލަމުން އެވެ. މި ފިލްމް ޕްރޮމޯޓް ކުރަން އަޅުވާފައިވާ ހޭޝްޓެގަކީ ދަ ބިގެސްޓް މޫވީ އޮފް ދި 2019 އެވެ. ޖުމްލަ 25 ތަރިންގެ ބޮޑު ކާސްޓެއް ހިމެނޭ މި ފިލްމުން މުޅިން އަލަށް ފިލްމީ ދާއިރާއަށް ހަތަރު މޫނެއް ތައާރަފްކުރާނެ އެވެ.\nމި ފިލްމު ރިލީޒް ކުރުމަށް ހަމަޖެހިފައިވަނީ އަންނަ އަހަރުގެ ފެބްރުއަރީ މަހުގެ 27ގަ އެވެ.


Sina Male' Bridge Akee Rayyithun Edhey Tharahgee Eh Noon - Andhun Hussain - Vaguthu\nމާލެއާއި ހުޅުލެ ގުޅުވާލުމަށް ކުރީ ސަރުކާރުން އެޅި ސިނަމާލެ ބްރިޖްއަކީ ރައްޔިތުން އެދުނު ތަރައްގީއެއް ނޫން ކަމަށް ރައްޔިތުން މަޖިލީހުގެ ހެންވޭރު ދެކުނު ދާއިރާގެ މެންބަރު ހުސެއިން ޝަހީމް (އަނދުން ހުސެއިން) ވިދާޅުވެއްޖެއެވެ.\nވ.އަތޮޅު ތަޢުލީމީ މަރުކަޒާއި ވ.އަތޮޅު މަދަރުސާގައި ޢިމާރާތްކުރުމަށް ހަމަޖެހިފައިވާ މަލްޓިޕަރޕަސް ހޯލުގެ މަސައްކަތް އަވަސްކުރުމަށް ގޮވާލާ ފެލިދޫ ދާއިރާގެ މެންބަރު އިބްރާހީމް ފަޒުލް ރަޝީދު ހުށައެޅުއްވި ގަރާރަށް ވާހަކަފުޅު ދައްކަވަމުން އަނދުން ވިދާޅުވީ ސިނަ މާލެ ބްރިޖްއަކީ ރައްޔިތުންނަށް ފައިދާވާ މަޝްރޫއެެއް ނޫންކަމަށެވެ.\nޗައިނާގެ އެހީތެރިކަމާއި އެކު ތަރައްގީ ކުރި މި ބްރިޖަކީ ރައްޔިތުންނަށް އެންމެ ފައިދާވާނެ މަޝްރޫޢުއެއްތޯ އަނދުން ވަނީ އިދިކޮޅު ޕާލިމެންޓްރީ ގްރޫޕް މެންބަރުންނާއި ސުވާލުކުރައްވާފައެވެ. އަދި އެއީ ރައްޔިތުން އެދޭ ތަރައްގީތޯވެސް އަނދުން ހުސައިން ސުވާލު ކުރައްވަމުން ވިދާޅުވީ، ބްރިޖުގެ ބަދަލުގައި އެހެން މުހިންމު އެހެން މަޝްރޫޢުތައް ހިންގެން ޖެހޭކަމަށެވެ.\n"އަޅުގަނޑުމެން ބުނެގެނެއް ނޫން އައިސް މިތާ ބޮޑު ބްރިޖެއް އެޅީއެއް؟ އޭގަވެސް4ލޭނު އޮންނަންޖެހޭ ތަނަކަށް2ލޭނު އަޅަފަ އެހާ ބޮޑު ހައިވޭއެއް އަޅާފަ، ރާއްޖޭގެ ރައްޔިތުންނަށް ސާފު ބޯފެން ދިނުމަށްވުރެމުހިންމުތޯ؟" އަނދުން ވިދާޅުވިއެވެ.\nކުރީ ސަރުކާރުން ތަރައްގީ ކުރި ސިނަމާލެ ބްރިޖްއަށް އަނދުން ފާޑު ވިދާޅުވެފައިވާއިރު، މިސަރުކާރުން އަންނަނީ މާލެއާއި ގުޅިފަޅު ގުޅުވާލުމަށް ބްރިޖެއް އެޅުމަށް މަސައްކަތް ކުރަމުންނެވެ.\nއޭޕްރީލް 5, 2021 16:22\nތިޔައީ ބޮޑު ގަމާރެއް\nއޭޕްރީލް 5, 2021 16:44\nރައްޔިތުން އެދޭ ތަރައްގީއަކީ ގަދަކަނޑުތެރޭ ހުޅުލެ ހުޅުމާލެއަށް ދިއުން؟؟މިމީހުން އަމިއްލަ ލޯންޗްގައި.މޮޔަ ނުގޮވާ އަނދުނާ.\nއޭޕްރީލް 5, 2021 16:47\nގަޑިބުރުގަ އި ތިން ފީފާ ރީނދޫ ކުލަލާފަ ބެހެ އްޓި އްޖެ\nނަމަ އެ އީ ރަ އްޔިތުންނަށް ނުހަނު ފަ އިދާހުރި ތަރަ އްގީ\nއ އަށް ވާނެ އެވެ. ރަސްރަނި ބަގީޗާގެ ނަން ބަދަލުކުރުމުންވެސް ހަ އިރާންވާ ވަރުގެ ތަރަ އްގީ ލިބި އްޖެ އެވެ\nދެން އޮތީ މަސްމާރުކޭޓް ނަން ކަންނެލި ޖަގަހަ އަށް ބަދަލު\nއޭޕްރީލް 5, 2021 17:01\nޕެޑް މޭން ތިކަހަލަ ވާހަކަ ދެ އްކީމަ ހަމަ ހިނިހއަންނަނީ ޕެޑް މޭން ނަށް ވާނުވާ ނޭގުމަކީ ރަށްޔަތުންނަށް އެދޭ ތަރަ އްގީ އަށް ހުރަސް އަޅަން ވީ ކަމެ އް ނޫން.\nއޭޕްރީލް 5, 2021 17:11\nއޭޕްރީލް 5, 2021 17:14\nމިހިރަ ޕެޑުމޭން ކަލޭ ފިހާރައައް މުދާގެން ނަނީ އަދިވެސް ފެރީގަ ދޯ؟ ލަދެއްވެސް ނުގަންނަ ބައެއް ވިއްޔާ\nއޭޕްރީލް 5, 2021 17:24\nހޭ ހޭ ބޯބުރާތިވެވެފަ ތިހުންނެވީ އެއީ ރައްޔިތުން މިބޭނުންވާ ތަރށްގީ ބޭފުޅާ މިސްޓަ ޕެޑްމޭން\nއޭޕްރީލް 5, 2021 17:31\nއަނެއްކާ އަނގަ ފެޅީތަ؟ ހޮޅިވާހަކަދައްކަން ނޫޅޭ.\nއޭޕްރީލް 5, 2021 17:39\nވަރަށް ފައްކާ ކޮންކުރީޓަކީ ތަރައްގީއެއްނޫން ، ހ އަނދުންގެ ހަދާފައި އެހުރީ ޗަކައިން ރައްޔިތުންއެދޭ ތަރައްގީޔަކީ ތެޔޮބިނޑި ޔާ ޕެޑު ސާބަސް އަނދުންބުރި\nއޭޕްރީލް 5, 2021 17:44\nމިސްޓަރ ޕެޑްމޭން ވެއްޖެނު ތިޔައްވުރެން ލޯބޮޑުއައިނެއްްއަޅަން ބަލަގަ މާލޭގެ ކޮންމެދިމާލަކައް ބަލާލިއަސް އެފެންނަނީ ކުރީސަރުކާރުގެ ތަރައްގީ އަތޮޅުތެރެއައްބަލާލިއަސް ހަމަ އެހެން ފަންސަވީސް ބުރީގެ ބޮޑު ހޮސްޕިޓަލެއް އެތައްހާސް މީހުންނަކައްއެރޭވަރުގެ ބޮޑުމިސްކިތެއް ކުރީސަރުކާރުންއެޅީތީ މިސަރުކާރައް ދޭންނުކެރިގެންއުޅޭ އެތައްހާސް ފުލެޓެއް ބޮޑު ރިންގް ރޯޑެއް އެތައް މައިޒާން ތަކެއް އިނޑަސްޓްރިއަލް ޒޯންއެއް މިހެންގޮސް ކިޔިދާނެ އެތައްކަމެއް ދެންކިޔަމާ ފަސޭހަކަމާއެކު ދެކޮޅައް ތިއްތިދައްކަން ތިދުއްވާ ބްރިޖްގެވާހަކަ ތިކޔަން އެނގެނީ ހަމައެކަނި..........\nއޭޕްރީލް 5, 2021 18:04\nތިޔަ ތަނުގައި ތިއްބެވި ބޭފުޅުންވެސް ކުރައްވަނީ ރައްޔިތުންނަށް ލާބަހުރި ކަންކަމެއް ނޫން\nއޭޕްރީލް 5, 2021 18:16\nހުޅުމާލެބުރިޖަކީ ރަށްޔަތުންގެ ފޮނި ތަރަށްގީއެއް ހުޅުމާލެ ބުރިޖު ހުޅުވިދުވަހު ރާއްޖޭގެ ހުރިހާ ރަށްޔަތުން ބުރިޖަށް އަރާހިނގި ދުވަހުގެ ފޮޓޯއެއް ކަލެޔަށް ފެނިއްޖެ ނަމަ ތަލިން ކުޅުހިކޭނެކަން ގެރަންޓީ ދެންކަލެޔަށް ތަރަށްގީއެއް ގެންނަން ބޭނުންނަމަ ޖައްވީ ސުޓޭސަނެއް ގާއިމު ކޮށްދޭންވީނު....\nއޭޕްރީލް 5, 2021 18:18\nމީނަ ޕެޑްޖަހަންވީ އަނގަމަތީގައި! އޭރުން ބޯބުރާންތި ވާހަކަދެއްކުން ކޮންމެވެސް ވަރަކަށް މަދުވެދާނެ!\nއޭޕްރީލް 5, 2021 18:37\nޕެޑް މޭންގެ ވިސްނުން ނިމޭނީ ހަމައެކަނި ލެޔާ ހިސާބުން. މިފަދަ އިންފުރާސްޓްރަކްޗަރ ތަކުން ލިބިދޭ އިޤްތިޞޯދީ އަދި ޢިޖްތިމާޢީ މަންފާތައް ދެނެގަނެވޭނެ ތެތްކަމެއް ލިބިގެނެއް ނުވޭ. އެހެންޔާފަހެ މިބްރިޖަކީ ރާއްޖޭގެ އާބާދީގެ ބޮޑު އިންސައްތައަކަށް ސާފު ބޯފެނުން ކަށަވރުކޮށްދޭ ބްރިޖ\nއޭޕްރީލް 5, 2021 18:46\nކިތައްރައްޔިތުން ކާރިން އަހާފައިތޯ ތިހެންތިބުނަނީ! އެ ބުރިޖުގެ ފަސޭހަކަން ކަލޭވެސް ޤަބޫލު ކުރާނޭ! އަހަރުމެން އިންތިހާއަށް ޤަބޫލު ކުރަން!\nއޭޕްރީލް 5, 2021 19:33\nތިޔައީ އނދުންހުއްޔެއް ކަލޭމޮޔަނުގޮވާ ރައީސްޔާމީންގެ ތަރަށްގީ މުޅި ގައުމުންފެންނަމުންދަނީ ލަދެއްހުޔާތެއްނެތި ތަރަށްގީގެ ބާނީ ޖަލަށްލާފަބެހެއްޓިޔަސް ރައީސްޔާމީންގެ ތަރަށްގީ ފޮހެއެއް ނުލެވޭނެ އިރާދަކުރެއްވިއްޔާ ކަލޭގެ ވެރިމީހާ ޖަލަށްލާނެދުވަސް އެބަޖެހޭ އެދުވަހުން އޭނަ ނުރޯނެ ކަމަށް ހީކުރަން.\nއޭޕްރީލް 5, 2021 20:14\nތިޔައީ ގަމާރު ނަމްބަރެއް އަނދުން ޕެޑަށް\nހަމަބުރިޖުވަރެއްނެތް ހުވަފެނުގައިވެސް ފެންނަނީ ބުރިޖު މަޖިލީހުގައިންނައިރުވެސް ހަމަބުރިޖު ލާމަސީލު ބުރިޖު.\nއޭޕްރީލް 5, 2021 20:18\nމީނަ ރާއެޖޭންބޭރަށާ އަތޮޅުތަކަށް ފުރަން އެއަރޕޯރޓް އަށްދަނީ ފެރީގަބާ. އަދިހުޅުމާލެއަށްދާ ގޮތަކާދޭތެރޭ ވެސް ވިސްނާލަންއެބަޖެހޭ. ދައްކާ ވާހަކަތައްވިސްނާލާފަ ދެއްކުން ބުއްދިވެރިވާނެ. ހަސަދަވެރި ކަމުން ބަޔަކަށް އެއީބޭކާރު ތަނެއްކަމަށް ހީވިއަސް ބުރިޖް އަކީ އެތައް ލައްކަ ބަޔަކަށް ފަސޭހަތަކެއްލިބެމުންދާ ތަނެއް. ތަރައްޤީއަކީ ރައްޔިތުންނަށް ފަސޭހަ ކޮށް ކަންތައްތައްކުރެވޭނެ ގޮތްތަކަށް މަގުފަހިވުން. ބޭކާރުގިނަ ވާހަކަތައް ދައްކާތީ ބޭޒާރުވެ ނޭގެންވާ ކިތަންމެ ސިއްރު ތަކެއް މިކޮމެންޓްތައްކިޔާލުމުން އެގިގެންއެބަދޭ.\nއޭޕްރީލް 5, 2021 21:03\nއެހެންވެގެންތަ ކަލޯމެން ބުރިޖް ނާޅަށް ތިއުޅެނީ.\nއޭޕްރީލް 5, 2021 21:05\nއޭ މީ ޕެޑް މޭން ދޯ. ތިވާނީ ޕީއެމްއެސް އައިސްގެން ރުޅިގަދަވެގެން ކިޔުނު އެއްޗަކަށް 😆\nއޭޕްރީލް 5, 2021 21:16\nއަޅެ މިސޮރު ހަމަތަ؟\nހުސޭނާގެ ބަފާ ޕެޑުލަތީފު\nއޭޕްރީލް 5, 2021 23:22\nޕެޑު ހުސޭނަކީ ކޮސް އަނގަތަޅާ ބޭކާރު މީހެއް އިލްމެއް ނެއްތަނުގަ ހިލްމެއްވެސް ހުރީނޫން ތިޔަ ދައްކާ ދެވުޅިއެއްނުވާ ވާހަކަ އަޑެއްނާހާނެ ކަލޭގެ ބަފާބެވެސް ކަލޭ ބަލާނުގަނޭ !!\nއޭޕްރީލް 6, 2021 01:51\nކަލޭ ތިހުރީ ހަމާގަތޯ؟\nއޭޕްރީލް 6, 2021 11:54\nކަލޯ ގަމާރާ ރައްޔިތުން އެދޭ ތަރައްގީ އޭ ކިޔާފަ ކަލޭމެންނައް ކޮއްދެވުނީ ކޮންކަމެއް ޤައުމު ދަވާލުން ނޫން ކަމެއް ނުކުރޭ މަހިތައް އަރާ މީ ދެލޯވެސް ކަނުބައެއް ބާވައޭ\nއޭޕްރީލް 7, 2021 06:39\nތިޔާ ހަމަ ފައްކާ ބީތާވެފަ ހުރި ގަމާރެއް. މަހިތައް އަރާ މެންބަރުކަމައް ކާކު ހޮވާފަހުރި އެއްޗެއްބާއޭމީ؟؟\nމެއި 4, 2021 09:46\nއަނދުންހުސޭނާ ކަލޭ ލަދެއް ހަޔާތެއް އެބަހުރިތަ ކަލޭތީ ކުނިއަޅަން ބަހައްޓާފަހުރި ހުސް ޓައްޕެއްތަ އެއްޗެއް އުނގެނި ދަސްކޮށް ހޯދާ ބަލާ ވިސްނާ ފިކުރުކޮށްބަލަ މިހިރަ ގަމާރާ


Jalu Officerun Ge Vazeefaa Ah Hulhuvaalaifi - Vaguthu\nޖަލު އޮފިސަރުންގެ ވަޒީފާއަށް ހުޅުވާލައިފި\nޕްރިޒަން އޮފިސަރުންގެ ވަޒީފާއަށް މީހުން ހޯދަން މޯލްޑިވްސް ކަރެކްޝަނަލް ސަރވިސް އިން ހުޅުވާލައިފި އެވެ.\nމިއަދު ކަރެކްޝަން އިން އާންމުކުރި އިއުލާނެއްގައި ބުނެފައިވަނީ، ޕްރިޒަން އޮފިސަރ ފިރިހެން އަދި އަންހެން ބޭފުޅުންނަށް ފުރުސަތު ހުޅުވާލިކަމަށެވެ. އަދި ރޭންކް އަކީ ޕްރިޒަން ޕްރައިވެޓް ކަމަށްށާއި ކޮލިފިކޭޝަނަކަށް ބަލަނީ ނޮން ކޮމިޝަންޑް އޮފިސަރސް ކަމަށް ބުނެފައި ވެއެވެ.\nއޭގެ އިތުރުން ވަޒީފާއަށް ކުރިމަތިލާ ފަރާތްތައް ހޮވުމުގައި އިސްކަން ދެވޭ ކަންތައްތަކުގެ ތެރޭގައި ފިޒިކަލް ފިޓްނަސް ހުރި މިންވަރާއި ތަޢުލީމީ ފެންވަރު އަދި އިންޓަވިއު މާކްސް އަށް ބެލެވޭނެ ކަމަށް އިއުލާނުގައި ވެއެވެ.\nއަދި ޖަލުތަކުގައި މަސައްކަތް ކުރަންޖެހޭއިރު ވަޒީފާއަށް ޝައުގުވެރިވާ ފަރާތްތަކާއި މަޤާމުތަކަށް އެދޭ ފަރާތްތަކުން ވަޒީފާއަށް އެދޭ ފޯމާއި ވަނަވަރު އަދި ހުށަހަޅަންޖެހޭ ލިޔެކިއުންތަކާ އެކު 01 ޖުލައި 2018 ވާ އާދިއްތަ ދުވަހުގެ 16:00 ގެ ކުރިން މޯލްޑިވްސް ކަރެކްޝަނަލް ސަރވިސް (ޣާޒީ ބިލްޑިންގ / ގްރައުންޑް ފްލޯރ) އަށް ހުށަހެޅުމަށް ވަނީ އެދިފައެވެ.\nވަޒީފާއަށް އެދޭ ފޯމު އެ ސަރވިސްގެ ވެބްސައިޓު www.corrections.gov.mv އިން އަދި ސަރވިސްގެ ކައުންޓަރުންވެސް ލިބެން ހުންނާނެއެވެ.\nޕްރިޒަން އޮފިސަރުންގެ ވަޒީފާ އަށް މީހުން ހޯދަން އިއުލާންކޮށްފި\nޖޫން 13, 2018 20:56\nއްހެން ވަޒީފާތައް ނޫހު ނުޖަހަނީ


Meehakaa Vaahaka Dhahkan Beynunve Ekan Kuran Nukereynama, " Eid Mubaarik " Mihen Bunelaa! - Vaguthu\nމީހަކާ ވާހަކަ ދައްކަން ބޭނުންވެ، އެކަން ކުރަން ނުކެރޭނަމަ " ޢީދު މުބާރިކް " މިހެން ބުނެލާ!\nމީހަކާ ވާހަކަ ދެއްކަން ކިތަންމެ ބޭނުންވިޔަސް ބައެއް ފަހަރު ކޮންމެވެސް ސަބަބަކާ ހުރެ ވާހަކަ ނުދެކެވޭތަން އާދެއެވެ. މިގޮތަށް މިކަން ދިމާވާނަމަ މިއޮތީ ސަޅި ހައްލެކެވެ. " ޢީދު މުބާރިކް " މިހެން ކިޔާ މެސެޖެއް ކޮށްލާއެވެ.\nޢީދު ދުވަސް ފެށުމާއެކު އިސްލާމީ ރިވެތި އުސޫލުތަކުގެ ތެރެއިންވެސް ޢީދު މުބާރިކް ކިޔުމަކީ އޮންނަ ކަމެކެވެ މިއާއެކު މީސްމީޑިޔާގައި މިގޮތަށް މެސެޖް ކުރާ މީހުންގެ އަދަދުވެސް މަދެކޭ ދެންނެވޭކަށް ނެތެވެ. ގިނަ ފަހަރަށް މީހަކަށް އީދު މުބާރިކް އޭ ކިޔާ މެސެޖް ކޮށްލުމަކީ ދެފަރުދެއްގެ ދޭތެރޭގައި މުއާމަލާތެއް ފެށުމަށް އެޅޭނެ ބޮޅެކެވެ.\nމިހެން ކަމުން މީހަކާ ވާހަކަ ދައްކަން ބޭނުންވެ، ނަމަވެސް އެކަން ކުރަން ނުކެރިފައި ތިބޭ ކޮންމެ މީހަކަށް މިއީ ރަނުގެ ފުރުސަތެކެވެ. " އީދު މުބާރިކް " މިހެން ޖަހާ މެސެޖްކޮށްލާށެވެ. ނޫނީ ގޫގަލްކޮށްލައި ދިގު ތަޙުނިޔާއެއްވެސް ފޮނުވާލުން ގޯހެއް ނޫނެވެ. ބައެއް މީހުން ދިގު މެސެޖް ނުކީ ކަމަކު މަދު ބަޔަކު ދިގު މެސެޖް ކިޔުމަށްވެސް ލައްކަ ފޯރި ހުރެއެވެ.\nޖޫން 15, 2018 02:31\nލިޔާނެ އެއްޗެއް ނެތް ނަމަ "ލިޔާނެ އެއްޗެއް ނެތް"-މޮޔަތައް-\nމި ކޮމެންޓު ޖަހާބަލަ ގަޓެއް ހުރިއްަާޔާ\nޖޫން 15, 2018 09:26\nބަލަ ކިހާ މުހިއްމު ވާހަކައެއް އެއީ.. އެބަހުގަ މާތްﷲ ބަރަކާތް ލައްވަވާފަވާނެ.. ހިތްތައް އެކުވެރި ވާނޭ ގޮތައް.. الحمد لله\nޖޫން 15, 2018 07:44\nއީދު މުބާރިކު ދުލުން ކިޔާފަ އެނބުރި ކަންކަށިމަތީ ގުއްޓެއް އަޅާ ވިހެލާ


Ithuru 300 muvazzafaku Netflix in vakikoffi – adduLIVE\nނެޓްފްލިކްސްގެ އިތުރު 300 މީހަކު ދޫކޮށްލައިފި\nJun 24, 2022, 11:23 އަހުމަދު އަދްޝަން\nބޭނުންކުރާ މީހުންގެ އަދަދު ދަށްވަމުންދާތީ ހަރަދުތައް ކުޑަކުރުމުގެ ގޮތުން ނެޓްފްލިކްސް އިން އަނެއްކާ ވެސް އިތުރު .300 މީހަކު ވަޒީފާ އިން ވަކިކޮށްފި އެެވެ.\nއެ ކުންފުނިން މިދިޔަ މަހުގެ ތެރޭގައި ވެސް 150 މީހަކު ވަކިކޮށްފައިވެ އެވެ. ދުނިޔޭގެ އެންމެ ބޮޑު ސްޓްރީމުން ޕްލެޓްފޯމަށް ހީވެސް ނުކުރާ ވަރުގެ ބޮޑު ވެއްޓުމަކާ ކުރިމަތިލާން ޖެހިފައިވާތީ ހަރަދުތައް ކުޑަކުރަން ކުރަމުން އަންނަ ކަންކަމުގެ ތެރެއިން ދެވަނަ ބުރަކަށް ގިނަ އަދަދެއްގެ މުވައްޒަފުންތަކެއް ވަކިކިރު، މީގެ ތެރޭގައި ގިނައީ އެމެރިކާގެ މުވައްޒަފުންނެވެ. އަދި އެ ގައުމުގެ އިތުރު 300 މުވައްޒަފުން ވަކިކުރި އިރު، މިއީ މުވައްޒަފުންގެ ހަތަރު ޕަސެންޓެވެ.\nނެޓްފްލިކްސް އިން ބުނި ގޮތުގައި މުވައްޒަފުން މަދުކުރަމުން ދިޔަ ނަމަވެސް ކުންފުނީގެ މައިގަނޑު ހިންގުމުގެ ދާއިރާ އަށް ބޭނުންވާ މުވައްޒަފުން ހޯދުމުގެ މަސައްކަތް އަދިވެސް ކުރާނެ އެވެ. އެގޮތުން ދެން މުވައްޒަފުން ނަގާނީ ކޮންމެހެން މުވައްފަޒަފުން ބޭނުންވާ ޑިޕާޓްމަންޓްތަކަށް އެކަނި ކަމަށް ވެސް ބުންޏެވެ.\nމިފަދަ ފިޔަވަޅުތަކެއް އަޅަން ފެށީ ސަބްސްކްރައިބަރުންގެ އަދަދު ވަރަށް ބޮޑަށް ދަށްވާން ފެށުމާ ގުޅިގެންނެވެ. އެގޮތުން މި އަހަރުގެ ފުރަތަމަ ކުއާޓަރުގައި 200،000 ސަބްސްކްރައިބަރުން ގެއްލިފައިވާ އިރު، ނެޓްފްލިކްސް އިން އަންޒާދާކޮށްފައިވާ ގޮތުގައި އަހަރު ނިމުމުގެ ކުރިން އިތުރު 2.5 މިލިއަން ކަސްޓަމަރުން ގެއްލޭނެ އެވެ.


Hayaathuge furathama role ah Jaya Bachchan thayyaaru vanee - vNews.mv\nހަޔާތުގެ ފުރަތަމަ ނެގަޓިވް ރޯލަށް ޖަޔާ ބައްޗަން ތައްޔާރުވަނީ\nމަރިޔަމް ޝާހިދާ 09 November 2021, 15:29\nދާދިފަހުން ޑައިރެކްޓަރު ކަރަން ޖޯހަރު އިއުލާނުކުރި ފިލްމު "ރޮކީ އޯރް ރާނީކީ ޕްރޭމް ކަހާނީ" އިން ވަރަށް ޚާއްސަ ނެގެޓިވް ރޯލްއަކުން ބަތަލާ ޖަޔާ ބައްޗަން ފެނިގެންދާނެކަމަށް ރިޕޯޓުތައް ބުނެފިއެވެ.\nޚަބަރު ލިބޭގޮތުގައި ޖަޔާ ބައްޗަން ފިލްމުގައި ފެނިގެންދާނީ ވަރަށް ނުފޫޒުގަދަ މާމައެއްގެ ރޯލްއިންނެވެ.\nމިހާތަނަށް ފިލްމީ ހަޔާތުގައި އެއްވެސް ވަރަކަށް ނުބައިނުބައި ރޯލް ކުޅެފައިނުވާ ޖަޔާއަށް މިރޯލް ހުށަހެޅުމާއެކު ޚުދު އޭނާ އަމިއްލައަށްވެސް ޕްރޮޑިއުސަރު/ޑައިރެކްޓަރު ކަރަންއާ ސުވާލުކުރި ކަމަށްވެއެވެ.\nދަރްމާ ޕްރޮޑަކްޝަންއާއި ހަވާލާދީ ރިޕޯޓުތައް ބުނާގޮތުން ޖަޔާ ބައްޗަން މިރޯލް ކުޅުވުމަށް އެއްބަސް ކުރުވުންވެސް ކަރަންއަށް އެހާ ފަސޭހަކަމަކަށް ނުވިއެވެ.\nއާއްމު ދިރިއުޅުމުގައިވެސް ވަރަށް ނުފޫޒުގަދަ ވިސްނުމެއް ގެންގުޅޭކަމަށް ގިނަބަޔަކު ގަބޫލުކުރާ ބަތަލާ މިރޯލްކުޅެން އެއްބަސްވެފައިވަނީ ވަރަށް ގިނަ މަޝްވަރާތައް ކުރުމަށްފަހު ކަމަށްވެސް ދަރްމާއިންވަނީ ބުނެފައެވެ.\nޖަޔާ ބައްޗަންގެ އިތުރުން މިފިލްމުގައި ބަތަލާ ޝަބާނާ އަޒްމީވެސް ވަރަށް ތަފާތު ސްޓައިލެއްގައި ފެންނާނެކަމަށް މީގެކުރިންވަނީ ބުނެފައެވެ. އަދި އެކްޓަރު ދަރްމެންދަރުވެސް ފިލްމުގައި ފެނިގެންދާނެކަމަށް ރިޕޯޓުތައް ބުނެއެވެ.\nކަރަން ޖޯހަރުގެ ފިލްމީ ހަޔާތުގައި އުފެއްދި ވަރަށް ހާއްސަ ފިލްމުތަކުގައި ޖަޔާވަނީ ބައިވެރިވެފައެވެ. އޭގެތެރޭގައި 2001 ވަނަ އަހަރު އޭނާ ޑައިރެކްޓްކުރި "ކަބީ ޚުޝީ ކަބީ ޣަމް" އަދި 2003 ވަނަ އަހަރު ޑައިރެކްޓްކުރި ފިލްމު "ކަލް ހޯނާ ހޯ" ހިމެނެއެވެ.\nބަތަލާ އާލިއާ ބަޓްއާއި އެކްޓަރު ރަންވީރް ސިންގް މުހިއްމު ރޯލްއިން ފެނިގެންދާ ފިލްމު "ރޮކީ އޯރް ރާނީކާ ޕްރޭމް ކަހާނީ" މިހާރުވެފައިވަނީ އަންނަ އަހަރު ގިނަ ބަޔަކު އެފިލްމަކަށް އެންމެބޮޑަށް އިންތިޒާރުކުރާ އެއް ފިލްމަށެވެ.\nފިލްމު އަދި ރިލީޒްކުރާނެ ވަކި ތާރީޚެއް ކަނޑައެޅިފައެއް ނުވެއެވެ.


2020 އަދި 2021 ވަނަ އަހަރުގެ ރެހެންދި އެވޯޑު ދިނުމުގެ ރަސްމިއްޔާތުގައި މިނިސްޓަރ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް އަލްފާޟިލާ ޢާއިޝަތު މުޙައްމަދުދީދީ ދައްކަވާ ވާހަކަފުޅު – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nޙަމްދާއި ޝުކުރުކުރަނީ ޢާލަމްތަކުގެ ވެރި ﷲ ޞުބަޙާނަޙޫ ވަތަޢާލާއަށް. ޞަލަވާތާ ސަލާމް ލެއްވުން އެދި ދުޢާކުރަނީ މި އުންމަތަށް ކައުކުރެއްވި، ލޮބުވެތި ކީރިތި ރަސޫލާ މުޙައްމަދު ޞައްލަﷲ އަލައިހި ވަސައްލަމްއަށް. މި ޞަލަވާތާ ސަލާމުގައި އެކަލޭގެފާނުގެ އިތުރު އާލުންނާއި މިތުރު ޞަޙާބީން ޝާމިލުކުރަން.\nރައީސުލްޖުމްހޫރިއްޔާ އޮނަރަބަލް އިބްރާހީމް މުޙައްމަދު ޞާލިޙް،\nފަސްޓް ލޭޑީ ފަޒުނާ އަޙްމަދު،\nދައުލަތުގެ އިއްޒަތްތެރި ވަޒީރުން،\nވަޑައިގެން ތިއްބެވި އެންމެހާ ޢިއްޒަތްތެރިން،\nރެހެންދި އެވޯޑު ލިބިވަޑައިގަންނަވާ ޝަރަފުވެރިން،\nއައްސަލާމްއަލައިކުން ވަރަޙްމަތުﷲ ވަބަރަކާތޫ\nރެހެންދި އެވޯޑު ދިނުމަށް މިރޭ މިބާއްވާ ރަސްމިއްޔާތުގެ މަޤްޞަދަކީ، ޤައުމީ ޚިދުމަތުގައި އެކިއެކި ދާއިރާއިން އަންހެނުން ކުރާ މަސައްކަތްތަކާއި، ދިވެހިރާއްޖޭގެ ޤައުމީ ތަރައްޤީއަށާއި މުޖުތަމަޢު ބިނާ ކުރުމަށް އަންހެނުން އަދާކުރާ ދައުރުގެ އަގު ވަޒަންކުރުން.\nރެހެންދި އެވޯޑަކީ، މުޖުތަމަޢުގައި އަންހެނުންގެ ހައްޤުތައް ރައްކާތެރިކުރުމަށާއި، އަންހެނުންގެ ކުރިއެރުމަށް ވަކި ފަރުދުންނާއި، މުއައްސަސާތަކާއި، ޖަމުޢިއްޔާތަކާއި ޖަމާޢަތްތަކުން ކުރަމުންދާ މަސައްކަތްތަކުގެ އަގު، ޤައުމީ ފެންވަރެއްގައި ވަޒަންކުރުމުގެ ގޮތުން ދޭ ޚާއްޞަ އެވޯޑެއް.\nމިރަސްމިއްޔާތު ޝަރަފުވެރި ކޮށްދެއްވުމަށް، ދިވެހިރާއްޖޭގެ ރައީސުލްޖުމްހޫރިއްޔާ އޮނަރަބަލް އިބްރާހީމް މުޙައްމަދު ޞާލިޙު އާއި ލޮބުވެތި ފަސްޓް ލޭޑީ ފަޒުނާ އަޙްމަދު ވަޑައިގެންދެއްވިކަމީ، މިންތީގެ ހަމަހަމަކަން ގާއިމުކުރުމަށް އަދި ޤައުމީ ތަރައްޤީގައި އަންހެނުންގެ ދައުރު ކުރިއެރުވުމަށް ރައީސުލްޖުމްހޫރިއްޔާ ދެއްވާ އަހަންމިޔަތު ހާމަވެގެންދާ ކަމެއް.\nއެހެންކަމުން، އަޅުގަޑުގެ އަމިއްލަ ނަމުގައި އަދި މިނިސްޓްރީގެ މުވައްޒަފުންގެ ނަމުގައި ރައީސުލްޖުމްހޫރިއްޔާ އާއި އަދި ފަސްޓް ލޭޑީއަށް އިޚްލާސްތެރިކަމާއެކު ޝުކުރު ދަންނަވަން.\nރެހެންދި އެވޯޑް ހާޞިލުކުރައްވާ ފަރާތްތަކަކީ، ޤާބިލު، ހުނަރުވެރި، ހީވާގި، އަދި އެބަޔަކަށްޓަކައި މުޅި ގައުމުވެސް ފަޚްރުވެރިވާނެ ބައެއްކަމީ، ޝައްކެތް އޮތްކަމެއް ނޫން. އެހެންކަމުން، މިރޭގެ މިރަސްމިއްޔާތުގައި، ރެހެންދި އެވޯޑު ހާޞިލުކުރައްވާ ފަރާތްތަކަށް ތަހުނިޔާއާއި މުބާރިކުބާދީ ދަންނަވަން.\nއަންހެނުން ބާރުވެރިކުރުވާ، ހަމަހަމަ ފުރުޞަތު ހޯދައިދިނުމަކީ، ހަމައެކަނި ޤާނޫނު އިސްލާޙުކޮށްގެން ކުރެވޭނެ ކަމެއް ނޫންކަމަށް، 2019 ވަނަ އަހަރުގެ ބައިނަލް އަޤްވާމީ އަންހެނުންގެ ދުވަހު، ރައީސުލްޖުމްހޫރިއްޔާ ވަނީ ވިދާޅުވެފަ. އެކަން ކުރުމަށްޓަކާ ވަރުގަދަ އަޒުމެއް އޮންނަންޖެހޭނެ ކަމަށްވެސް ވަނީ ވިދާޅުވެފަ.\nއަދި ރައީސުލްޖުމްހޫރިއްޔާ ވަނީ އެކަން ފައްޓަވާދެއްވާ، މިސާލުވެސް ދައްކަވާފަ.\nސަރުކާރުގެ “ސްޓްރެޓީޖިކް އެކްޝަން ޕްލޭން” ގައި މިންތީގެ ހަމަހަމަކަން ޤާއިމުކުރުމަށް، ސިޔާސީ ދާއިރާ އާއި ކަންކަން ނިންމާ ފެންވަރުގައި އަންހެނުންނާއި ފިރިހެނުންގެ ހަމަހަމަ ބައިވެރިވުން އިތުރުކުރުމަށް ޚާއްޞަ މަސައްކަތްތަކެއް ވަނީ ފައްޓަވާފަ.\nޝަރުޢީ ދާއިރާއާއި ޚާރިޖީ ޚިދުމަތުގައި، ޚާއްޞަކޮށް ޑިޕްލޮމެޓިކް މިޝަންތަކުގެ އިސްވެރިންގެ ގޮތުގައި އަންހެން ބޭފުޅުން ކަނޑައަޅުއްވައި ޖެންޑަރ ޕެރިޓީވަނީ ޤާއިމުކޮށްދެއްވާފަ. ރާއްޖެއިން ބޭރުގައި ޤާއިމުކޮށްފައި ހުރި 16 މިޝަންގެ ތެރެއިން 8 މިޝަން ލީޑްކޮށް ދެއްވަނީ އަންހެން ބޭފުޅުން. މިއީ ދިވެހި ތާރީޚުގައި ޚާރިޖީ ޚިދުމަތުގައި އަންހެނުންގެ ބައިވެރިވުމަށް ގެނެވުނު އިންޤިލާބީ ބަދަލެއް.\nލާމަރުކަޒީ ޤާނޫނުގެ ދަށުން ކައުންސިލުތަކަށް އިންތިހާބުކުރާ މެންބަރުންގެ ތެއްތިރީސް ޕަސަންޓް ގޮނޑި އަންހެނުންނަށް ޚާއްޞަކޮށް، ނިމިދިޔަ ކައުންސިލުތަކުގެ އިންތިހާބުގައި މިކަންވަނީ ތަންފީޒުކޮށް ދެއްވާފަ.\nމިއީ ދިވެހި ތާރީޚުގައި، ކަންކަން ނިންމާ ފެންވަރުގައި، އަންހެނުންގެ ދައުރު އިތުރުކުރުމަށް އެޅުނު ވަރަށް މުހިންމު ފިޔަވަޅެއް. މިކަމުގެ ސަބަބުން އެމީހަކު ދިރިއުޅޭ މުޖުތަމަޢެއްގެ ކަންކަން އިދާރީ ގޮތުން ރާވާ ހިންގުމުގައި، އަންހެން ކައުންސިލަރުންގެ އަމަލީ ބައިވެރިވުން ލިބޭނެކަން ކަށަވަރުވެގެންދާތަން، މިހާރުވެސް ފެންނަން ފަށައިފި.\nމިސިޔާސަތުތަކަށް އިޖާބަ ދެއްވާ، ސަރުކާރުގެ އޮފީސްތަކުންނާއި، ކުންފުނިތަކުން އަންހެނުންގެ ބައިވެރިވެރިވުން އިތުރުކުރުމަށް މަސައްކަތް ކުރައްވަން ފައްޓަވައިފި.\nމިގޮތުން އަންހެނުން އާންމުކޮށް، ކޮށްނޫޅޭ މަސައްކަތްތަކުގައި އަންހެނުން އިތުރުކުރުމަށް ހިތްވަރު ލިބޭ ގޮތަށް އެފަރާތްތަކުގެ ސިޔާސަތުތައް ބައްޓަންކުރަމުންދާކަމީ، އަޅުގަޑު އުފަލާއެކު ފާހަގަކޮށްލަން ބޭނުންވާ ކަމެއް.\nމިގޮތުން އެމް.އެން.ޑީ.އެފް އާއި މޯލްޑިވްސް ކަސްޓަމްސް ސަރވިސްގެ ނަން ފާހަގަކޮށްލަން.\nއިސްވެ މިދެންނެވި ކަންކަމަކީ، ޖެންޑަރ އީކުއަލިޓީ ޤާނޫނުން ލާޒިމުކުރާ ކަންކަން.\nމިންތީގެ ހަމަހަމަކަމަކީ، އަންހެނުންނާއި ފިރިހެނުންނަށް ފުރުޞަތުތައް ލިބުމުގެ ހަމަހަމަކަމަށާއި، ފުރުޞަތުތަކަށް ވާޞިލުވުމުގައި ހަމަހަމަކަމަށާއި، އެފުރުޞަތުތަކުން ނަތީޖާ ޙާޞިލުކުރުމުގެ ހަމަހަމަކަމަށާއި، ޙައްޤުތަކާއި މިނިވަންކަމުގެ ފުރިހަމަ މަންފާ ހޯދޭފަދަ މަޢުނަވީ ހަމަހަމަކަން.\nމިގޮތުން މި ހަމަހަމަ ކަން ގެނައުމަށް އަޅުގަޑުމެންގެ މިނިސްޓްރީން މިހާރު ކުރަމުންގެންދާ އެއް މަސައްކަތަކީ، ޤާނޫނު ތަންފީޒުކުރުމަށް ނިންމަން ހުރި ސިޔާސަތުތައް ކަނޑައެޅުމަށްފަހު، ގަވައިދުތައް އެކުލަވާލާ، ޖެންޑަރ އީކުއަލިޓީ އެކްޝަން ޕްލޭން ތަންފީޒު ކުރުން.\nމިގަވާއިދު ތަކުގެ ސަބަބުން، ލާމަރުކަޒީ އުސޫލުން މިންތީގެ ހަމަހަމަކަން ޤާއިމުކުރުމަށް ކައުންސިލުތަކަށް އަދި އަންހެނުންގެ ތަރައްޤީއަށް މަސައްކަތްކުރާ ކޮމިޓީތަކަށް ބާރުތަކެއް ލިބި ގެންދާނެ. އެމަސައްކަތްކުރުމަށްޓަކައި ކައުންސިލުތަކާއި އަންހެނުންގެ ތަރައްޤީއަށް މަސައްކަތްކުރާ ކޮމިޓީތަކަށް ބޭނުންވާ ތައުލީމާއި ތަމްރީނު އަދި ޤާބިލުކަން ހޯދައިދިނުމަށް މަސައްކަތްކޮށްދޭނެ ކަމުގެ ފުރިހަމަ ޔަޤީންކަން އަރުވަން.\nޖެންޑަރ އީކުއަލިޓީ ޤާނޫނުގައި ބަޔާންކޮށްފައިވާ ކަންކަން ތަންފީޒުވުމުން، ދިވެހި ރާއްޖޭގެ ޤާނޫނު އަސާސީގެ 17 ވަނަ މާއްދާގައި ބަޔާންކޮށްފައިވާ ހަމަހަމަކަމާއި، އަދި ރާއްޖެ ބައިވެރިވާ މުޢާޙަދާތަކާއި، ސަސްޓެއިނަބަލް ޑިވެލޮޕްމަންޓް ގޯލްސްގައި ހުރި ލަނޑުދަނޑިތައް ޙާސިލު ކުރެވޭނެ. މިންތީގެ ފަރަޤުތައް ކުޑަކުރެވިގެންދާނެ. ހަމަހަމަ ފުރުޞަތުތައް ހުޅުވިގެންދާނެ.\nމިކަންކަން ކުރެވޭނީ ހުރިހާ ދާއިރާއަކުންވެސް ފުރުޞަތުތައް ފަހިކޮށްދީގެން. ވިސްނުން ބަދަލުކޮށްގެން. ވިސްނުމުގެ ނަޒަރިއްޔާތު ބަދަލުކޮށްގެން. ގިރާކުރަން ހުރި ގޮންޖެހުންތައް ދެނެގަނެގެން. ގޭތެރެއިން ފެށިގެން، ތައުލީމީ ވެށީގެ ތެރެއިން. އަދި މުޖުތަމަޢުގެ ތެރޭގައި ހުރި ހުރަސްތައް ނައްތާލައިގެން. ޚާއްޞަކޮށް، އަންހެނަކަށް ވީތީ ކުރާ އަނިޔާ ހުއްޓިގެން. އަންނަން އޮތް ޖީލު ތަރުބިއްޔަތު ކުރުމުގައި މިކަން ކަމަށް ޚާއްޞަ ސަމާލުކަމެއް ދީގެން.\nއެންމެ ތުއްތު އިރުން ފެށިގެން އެކުއްޖެއްގެ ހުރި ހުނަރު ދެނެގަނެ، އެކުއްޖަކު ޝައުޤުވެރިވާ ދާއިރާއަކުން ކުރިއެރުމަށް މަގު ފަހިކޮށްދީގެން. އެކަކު އަނެކަކަށް އިޙްތިރާމުކުރާ ވެއްޓެއްގައި، ގަދަރުވެރިކަމާ، ޝަރަފާއިއެކު އުޅުމަށް ފުރުޞަތު ލިބިދީގެން.\nއަޅުގަޑު އުއްމީދުކުރަނީ މި ލަނޑުދަނޑިތައް ޙާޞިލުކުރުމަށް، މުޅި މުޖުތަމަޢު ގުޅިގެން، ޖެންޑަރ އީކުއަލިޓީ އެކްޝަން ޕްލޭން ތަންފީޒުކުރުމުގެ މަސައްކަތް، ކާމިޔާބު ކަމާ އެކު ކުރެވިގެން ދާނެ ކަމަށް.\nއަޅުގަޑުގެ ވާހަކަ ކޮޅު ނިންމާލުމުގެ ކުރިން އިއްޒަތްތެރި ރައީސުލްޖުމްހޫރިއްޔާ، ފަސްޓް ލޭޑީ، އަޅުގަޑުގެ ދައުވަތު ޤަބޫލުކުރައްވާ ވަޑައިގެންދެއްވި ބޭފުޅުންނަށް އިޚްލާސްތެރިކަމާއެކު ޝުކުރު ދަންނަވަން.\nމިރޭ ރެހެންދި އެވޯޑު ހާޞިލުކުރެއްވި ޝަރަފުވެރިންނަށް އަދިވެސް އެއް ފަހަރު މަރުހަބާ ދަންނަވަން. މިރަސްމިއްޔާތު ފުރިހަމަ ކުރުމަށް، އެހީތެރިވެދެއްވި އެންމެހާ ފަރާތްތަކަށްވެސް ނިހާޔަތަށް ޝުކުރު ދަންނަވަން.\nއަޅުގަޑުގެ ދުޢާއަކީ މިންތީގެ ހަމަހަމަކަން ޤާއިމުކުރަން އަޅުގަޑުމެން އެންމެން މިކުރާ މަސައްކަތްތަކުގައި މާތްﷲ ބަރަކާތް ލެއްވުން.\nވައްސަލާމްއަލައިކުމް ވަރަޙްމަތުﷲ ވަބަރަކާތު!\n2020\tއަދި 2021 ވަނަ އަހަރުގެ ރެހެންދި އެވޯޑު ހަވާލުކުރުމުގެ ރަސްމިއްޔާތު →\n← “ގެވެށި ގުޅުން” ކެމްޕެއިންގެ ތެރެއިން ގދ. އަތޮޅުގައި ހިންގެވި ހަރާކާތްތައް


Ha atholhun feshigen Aa atholhah white alert nerefi – Iru\nފިހާރަތަކުގައި ގަނޑުކުރި ތަކެތި ބަހައްޓަނީ އަދި ވިއްކަނީ ސިއްހަތަށް ގެއްލުންވާގޮތަށް: އެމްއެފްޑީއޭ\nކަނޑުތައް ގަދަވާނެ ކަމަށް ލަފާކޮށް ހއ އަތޮޅުން ފެށިގެން އއ އަތޮޅަށް ވައިޓް އެލަރޓް ނެރެފި އެވެ.\nމޫސުމާއި ބެހޭ ގައުމީ އިދާރާއިން ބުނީ 16:30ން ފެށިގެން ރޭގަނޑު 21:00އާ ހަމައަށް އެސަރަހައްދަށް ބޯކޮށް ވާރޭވެހުމާއެކު ގުގުރާނެ ކަމަށެވެ. އަދި ގަޑިއަކު 19 މޭލާއި 24 މޭލާ ދެމެދުގެ ބާރުމިނުގައި ވައިޖެހޭނެ ކަމަށާއި ވިލާގަނޑުގައި ގަޑިއަކު 45 މޭލަށް ވައިގަދަވާނެ ކަމަށެވެ.\nމީގެއިތުރުން މޫސުމާއި ބެހޭ ގައުމީ އިދާރާއިން ބުނީ ބުދަ ދުވަހުގެ ހެނދުނު 10:00 އާ ހަމައަށް މެދުރާއްޖެތެރެއާއި އުތުރުގެ އެކިހިސާބަށް ވިއްސާރަކުރުމާއެކު ގުގުރާނެ ކަމަށެވެ. މީގެތެރެއިން ބައެއް ރަށްތަކަށް ބޯކޮށް ވާރޭވެހުން އެކަށީގެންވާ ކަމަށާއި ދެކުނުގެ ބައެއް ރަށްތަކަށް ކެރީގެ އަސަރު ކުރުން އެކަށީގެންވާ ކަމަށް ވެސް މޫސުމާއި ބެހޭ ގައުމީ އިދާރާއިން ބުނެއެވެ.\nރާއްޖެއިން ބޭރުން އަންނަ ދަރިވަރުން ކަރަންޓީނު ވާން ޖެހޭ ގޮތް ހަދައިފި\nއުތުރާއި މެދުރާއްޖެތެރޭގެ އަތޮޅުތަކަށް ހުޅަނގުދެކުނާއި ހުޅަނގުން ގަޑިއަކު 10 މޭލާއި 20 މޭލު ދެމެދުގެ ބާރުމިނުގައި ވައިޖެހޭނެ ކަމަށާއި ދެކުނު އަތޮޅުތަކަށް ދެކުނާއި ހުޅަނގުދެކުނުން ގަޑިއަކު5މޭލާއި 15 މޭލު ދެމެދުގެ ބާރުމިނުގައި ވައިޖެހޭނެ ކަމަށް މޫސުމާއި ބެހޭ ގައުމީ އިދާރާއިން ބުނެއެވެ. އަދި ވިލާގަނޑުގައި ގަޑިއަކު ގާތްގަނޑަކަށް 45 މޭލަށް ވައި ގަދަވުން އެކަށީގެންވާ ކަމަށް ވަނީ ލަފާކޮށްފައެވެ.


PSG in Champions League ga beynun kuraane jersey dhakkaalaifi – adduLIVE\nޕީއެސްޖީއިން ޗެމްޕިއަންސް ލީގުގައި ބޭނުންކުރާނެ ޖާޒީ ދައްކާލައިފި\nSep 14, 2018, 11:00 މުޙައްމަދު އަދުހަމް\nޔޫއެފާ ޗެމްޕިއަންސް ލީގުގައި ބޭނުންކުރުމަށް ޕީއެސްޖީއިން ތައާރަފްކުރި ޖާޒީ އެޓީމުގެ ކުޅުންތެރިން ދައްކައިލަނީ. --ފޮޓޯ: ނައިކީ\nފްރާންސްގެ އެންމެފަހުގެ ޗެމްޕިއަން ޕީއެސްޖީއިން މިސީޒަނުގައި ޔޫއެފާ ޗެމްޕިއަންސް ލީގުގައި ބޭނުންކުރާނެ ޖާޒީ ދައްކާލައިފިއެވެ.\nޕީއެސްޖީއިން މިފަހަރު ބޭނުންކުރާ ޖާޒީ އާއި އެޓީމު މީގެ ކުރީން ބޭނުންކުރި ތިންވަނަ ޖާޒީގެ ކުލައަށް ބަދަލު އައިސްފައިނުވީނަމަވެސް ނައިކީގެ ލޯގޯގެ ބަދަލުގައި ފެނިގެންދާނީ ޖޯޑަންގެ ޖަމްޕްމޭން ލޯގޯއެވެ. މިއީ އެމެރިކާގެ ކުރީގެ ބާސްކެޓްބޯޅަ ކުޅުންތެރިޔާ މައިކަލް ޖޯޑަންގެ އެއާ ޖޯޑަން ބްރޭންޑާއި ގުޅިގެން އެޓީމުން ތައާރަފްކުރި ޖާޒީ އެކެވެ.\nކަޅު ކުލައިގެ ޖާޒީގެ މެދުގައި ހުދު ކުލައިގެ ފަށެއްވާއިރު ކަނާތްފަރާތުގައި ކުރިން ބޭނުންކުރަމުން އައި ޖާޒީތަކުގައި ހިމެނޭ ނައިކީގެ ލޯގޯގެ ބަދަލުގައި ޖަމްޕްމޭން ލޯގޯ ވަނީ ހިމަނާފައެވެ. އެކްލަބުގެ ލޯގޯގައި ބޭނުންކޮށްފައިވަނީ ހުދާއި ކަޅު ކުލައެވެ. މިޖާޒީ އާއެކު ބޭނުންކުރާނީ ކަޅުކުލައިގެ ސޯޓާއި އިސްޓާކީނެވެ.\nމިފަހަރުގެ ޗެމްޕިއަންސް ލީގުގައި ބޭނުންކުރުމަށް އެޓީމުން ކަނޑައަޅާފައިވާ ގޯލްކީޕަރުގެ ޖާޒީ ވަނީ ފިޔާތޮށި ރަތް ކުލައިގައެވެ. މިޖާޒީގައި އެކްލަބުގެ ލޯގޯ ހިމަނާފައިވަނީ ހަގީގީ ކުލައިގައެވެ.\nޕީއެސްޖީއިން ބޭނުންކުރުމަށް ހަމަޖެހިފައިވާ ހުދު ކުލައިގެ ޖާޒީ (ވ) ގެ އިތުރުން ޖޯޑަން ބްރޭންޑްގެ އެހެން އުފެއްދުންތައް. –ފޮޓޯ: ނައިކީ\nއެޓީމުން ޗެމްޕިއަންސް ލީގުގައި ބޭނުންކުރުމަށް ދެވަނަ ޖާޒީ އެއްވެސް ވަނީ ދައްކާލައިފައެވެ. މި ޖާޒީގައި އެއްކޮށް ހުދުކުލައިގައިވާއިރު މެދުން ކަޅުކުލައިިން ތިކި ޖެހި ފަށެއް ހިމަނާފައިވެއެވެ. މީގެއިތުރުން، ކްލަބާއި ޖަމްޕްމޭންގެ ލޯގޯ ވަނީ ކަޅުކުލައިންނެވެ. މިޖާޒީއާއެކު ބޭނުންކުރާނީ ހުދުކުލައިގެ ސޯޓާއި އިސްޓާކީނެވެ.\nޕީއެސްޖީގެ ޖާޒީ ތައާރަފްކުރުމަށް ބޭއްވި ހަފްލާގައި ޖޯޑަން ބްރޭންޑްގެ އެހެން އުފެއްދުންތައް ވެސް ދައްކާލައިފައިވެއެވެ. އެގޮތުން، ފުޓްބޯޅަ ބޫޓާއި ސްނީކާސްގެ އިތުރުން ޓީޝާޓާއި ޖޯޑަންގެ 23 ނަންބަރު ޖެހި ބާސްކެޓްބޯޅަ ޖާޒީއެއްވެސް ވަނީ ދައްކާލައިފައެވެ.\nމިމަހުގެ 18 ވަނަ ދުވަހު ޔޫއެފާ ޗެމްޕިއަންސް ލީގުގައި ލިވަޕޫލާއި ބައްދަލުކުރާމެޗުގައި ޕީއެސްޖީއިން ބޭނުންކުރާނީ ކަޅުކުލައިގެ ޖާޒީއެވެ.


Leak vi Audio: Audio thakugaa jinaaee kushuge amaleh himeneythee fuluhun ithurah balan fashaifi | ThePress\nލީކުވި އޯޑިއޯ: އޯޑިއޯތަކުގައި ޖިނާއީ ކުށުގެ އަމަލެއް ހިމެނޭތީ ފުލުހުން އިތުރަށް ބަލަން ފަށައިފި\n17 February 2020, 20:55\nއަލީ ވަހީދު / ފޮޓޯ: ޕީއެސްއެމް\nމިދިޔަ ހޮނިހިރު ދުވަހުގެ ރެއިން ފެށިގެން ޓޫރިޒަމް މިނިސްޓަރު އަލީ ވަހީދު ކަމަށް ބުނާ މީހެއްގެ އޯޑިއޯތަކެއް ލީކުވަމުން ދިއުމާ ގުޅިގެން، އޭނާ ކަމަށް ބުނާ އޯޑިއޯތަކުގައި ޖިނާއީ ކުށުގެ އަމަލެއް ހިމެނޭތީ އެކަން އިތުރަށް ބަލަން ފަށައިފި ކަމަށް ފުލުހުން ބުނެފިއެވެ.\n"ދަ ޕްރެސް" އަށް މައުލޫމާތު ދެމުން ފުލުހުން ބުނީ ލީކުވެގެން އުޅޫ އޯޑިއޯތަކާ ގުޅޭގޮތުން ފުލުހުންނަށް މިހާތަނަށް އެއްވެސް މައްސަލައެއް ހުށަހަޅާފައި ނުވާ ކަމަށެވެ. ނަމަވެސް އެ އޯޑިއޯ ތަކުގެ ތެރޭގައި ޖިނާއީ ކުށުގެ އަމަލެއް ހިމެނޭފަދަ އޯޑިއޯއެއް ފާހަގަ ކުރެވިފައިވާތީ ކަމާބެހޭ ފަރާތްތަކާ ގުޅިގެން އެ އޯޑިއޯ އާ ގުޅޭ ކަންކަން އިތުރަށް ސާފު ކުރަމުން ދާ ކަމަށެވެ.\nހަބަރު އަލީ ވަހީދު ޕޮލިސް\nއަލީވަހީދު އަށްވުރެ ނަހުލާވެސް ވަކި ދެރަ އެއްނޫން. ނަހުލާގެ ރުހުމެއްނުވާނަމަ އަލީވަހީދު އަކަށް އެމޭރުމުން ވާހަކަ ދައްކާކަށެއް ނުކެރޭނެ. މަށަށް ފެންނަ ފެނުމުގައި މީ މިދެމީހުންގެފުރަތަމަ ފަހަރެއް ނޫން. ފުރަތަމަ ފަހަރު ނަމަ މިފެންވަރަކަށް މިވާހަކަ އެއް ގެންދާކަށް އަލީވަހީދު އަކަށް ނުކެރޭނެ. ނަހުލާގެ ހިތް އަލީވަހީދު އަށް އެނގޭތީ އެފަދަ މޭރުމުން ވާހަކަ ދައްކަން ކެރުނީ. އަނެއްކޮޅުން އަލީވަހީދު އެބުނަނީ އެއީ ތިމަންނަ އެއް ނޫނޭ. ނަހުލާ އަށް އެނގޭނެ ދޯ އަލީވަހީދު އޭނާ އަށް ގުޅާފަ އެފަދަ ވާހަކަ އެއް ދެއްކިނަމަ. ނަހުލާ ރުހުމުގަ ކުރިކަމެއް ނޫންނަމަ ވަގުތުން ނަހުލާ ބުނަންވީ އެއްނު އެއީ އަލީވަހީދު އޭ. ނަހުލާ ހިމޭނުން އެ ހުންނަނީ ހަނުގަ.\nމާކުއްޖާ ކުޑަ ކޮށްލައިފިތާ


China Gai Gina Anhenun Kaiveni Kuraakah Beynumeh Nuvey - Vaguthu\nޗައިނާގައި ގިނަ އަންހެނުން ކައިވެނި ކުރަން ބޭނުމެއް ނުވޭ\nދުނިޔޭގެ އާބާދީ އެންމެ ބޮޑު ގައުމު ޗައިނާގައި ގިނަ އަންހެނުން އެއްވެސް ގޮތަކަށް ކައިވެނި ކުރަން ބޭނުން ނުވާކަމަށް އެގައުމުގައި ހެދި ދިރާސާ އަކުން ދައްކައިފި އެވެ.\nޗައިނީސް ކޮމިއުނިސްޓް ޔޫތް ވިންގް އިން ހެދި ދިރާސާއެއް ދައްކާގޮތުގައި 2،905 މީހުން ބައިވެރިކޮށްގެން ކުރިޔަށް ދިޔަ މި ދިރާސާގައި ބައިވެރިވެފައި ވަނީ 18 އަހަރާއި 26 އަހަރާއި ދެމެދުގެ މީހުންނެވެ.\nމި ދިރާސާގައި ބައިވެރި މީހުންގެ ތެރެއިން 44 އިންސައްތަ އަންހެނުން ބުނަނީ އެމީހުން ކައިވެނި ކުރަން އެއްވެސް ގޮތަކަށް ބޭނުން ނުވާކަމަށެވެ. އަދި 25 އިންސައްތަ ފިރިހެނުންވެސް ބުނީ އެމީހުންވެސް ކައިވެނި ކުރަން ބޭނުން ނުވާކަމަށެވެ.\nކައިވެނި ކުރަން އެއްވެސް ގޮތަކަށް ބޭނުން ނުވާ މީހުންނާއި ކައިވެނި ކުރަން ރަނގަޅު ބައިވެރިއަކު ނުލިބުމުގެ ސަބަބުން ކައިވެނި ނުކޮށް ތިބި މީހުންވެސް ޗައިނާގައި އެބަ ތިއްބެވެ. ބައެއް ފަރާތްތަކުން ފާހަގަ ކުރީ އެމީހުން ކައިވެނި ނުކުރަނީ އެވަރުގެ ތަނަވަސްކަމެއް ނެތުމުންނެވެ. އަދި ގިނަ ދަރިން ހޯދަން ބޭނުންވިޔަސް އެ ފުރުސަތުވެސް ނެތުމުން އެކަންވެސް ބައެއް ފަރާތްތަކުން ފާހަގަ ކުރެއެވެ.\nމި އަހަރުގެ މެއި މަހު ޗައިނާ ސަރުކާރުން ވަނީ އެގައުމުގައި ދެމަފިރިންނަށް ތިން ކުދިންވެސް ހޯދޭނެ ގޮތް ހަދާފަ އެވެ. އެއީ އޭގެ ކުރިން އޮތް ގަވައިދު، ދެ ކުދިން ހޯދަން ހުއްދަ އޮތް ގަވައިދު ނަގާލައި ދިން ލުއެކެވެ.\nއާދަޔާ ހިލާފަށް ޗައިނާގެ އާބާދީ އިތުރުވަމުންދާތީ އެކަން ހިފެހެއްޓުމަށް ޗައިނާ ސަރުކާރުން މިފަދަ ގަވައިދެއް 1979 ވަނަ އަހަރުގައި އެވެ. އެގައުމުގެ މިހާރުގެ އާބާދީ އުޅެނީ 1.42 ބިލިއަން ގައި އެވެ.


Emme nufoozu gadhaee New Zealan passport | Mihaaru\nލައިފްސްޓައިލް / ނިއު ޒީލެންޑް\n06 އޮކްޓޯބަރ 2020 - 08:02\nއދ. ގައި ހިމެނޭ 193 ގައުމުގެ ޕާސްޕޯޓް ދަރަޖަކޮށްގެން ޕާސްޕޯޓް އިންޑެކްސް ރޭންކްގެ އެންމެ މަތިން ނިއު ޒީލެންޑް ޖާގަ ހޯދީ އެ ގައުމުގެ ޕާސްޕޯޓަށް ވޯލްޑް އޮޕެންނެސް ސްކޯ (ޑަބްލިއުއޯއެސް) އިން 129 ގެ މާކްސް ލިބިގެންނެވެ. ގައުމުތަކުގެ ޕާސްޕޯޓް ދަރަޖަކުރަނީ ދަތުރުފަތުރުކުރާ އިރު ހިލޭ ވިސާ ލިބުމާއި ގައުމުތަކަށް ދަތުރުކުރާ އިރު އޮން އެރައިވަލް ވިސާ ފަސޭހަ އިން ލިބުން ފަދަ ކަންކަމަށް ބަލައިފަ އެވެ. ނިއު ޒީލެންޑް ޕާސްޕޯޓަކީ 86 ގައުމަކުން ހިލޭ ވިސާ ލިބޭ އަދި އޮން އެރައިވަލް ވިސާ 43 ގައުމަކުން ލިބޭ ޕާސްޕޯޓެކެވެ.\nޕާސްޕޯޓްގެ އިންޑެކްސްގެ އެންމެ މަތިން ނިއު ޒީލެންޑް ޖާގަ ހޯދި އިރު އެ ގައުމާ އެންމެ ގާތުން 128 ގެ ސްކޯއާއަކާ އެކު ދެވަނަ އިން ޖާގަ ހޯދި ގައުމުތަކަކީ ޖަރުމަނާއި އޮސްޓްރިއާ އާއި ލަގްޒެމްބާގާއި ސްވިޓްޒަލެންޑާއި އަޔަލެންޑާއި ދެކުނު ކޮރެއާ އާއި ޖަޕާންގެ އިތުރުން އޮސްޓްރޭލިއާ އެވެ.\nތިން ވަނައިގައި ހިމެނޭ ގައުމުތަކަކީ ސްވިޑްން، ބެލްޖިއަމް، ފްރާންސް، ފިންލޭންޑް، އިޓަލީ އަދި ސްޕެއިނެވެ. ހަތަރު ވަނައިގައި ހިމެނޭ ގައުމުތަކަކީ ނެދަލެންޑްސް އާއި ޑެންމާކާއި ޕޯޗްގަލާއި ލިތުއޭނިއާ އާއި ނޯވޭ އާއި އައިސްލެންޑާއި އަދި ކެނެޑާ އެވެ.\nލިސްޓްގެ ގަދަ 10 ގައި ވެސް އެމެރިކާ ލައްވާނުލި އިިރު، އެ ގައުމު އޮތީ މެލޭޝިއާއާ އެކު ލިސްޓްގެ 21 ވަނައިގަ އެވެ. މެލޭޝިއާ ޕާސްޕޯޓަކީ 52 ގައުމަކަށް ހިލޭ ވިސާ އާއި 40 މަންޒިލަކަށް އޮން އެރައިވަލް ވިސޭ ލިބޭ ޕާސްޕޯޓެކެވެ.\nޕާސްޕޯޓް ދަރަޖަކޮށް ޕާސްޕޯޓް އިންޑެކްސް އިން ނެރުނު ލިސްޓްގެ އެންމެ ފުލުގައި ހިމެނޭ ގައުމުތަކުގެ ތެރޭގައި 31 ގެ ސްކޯއެއް ލިބުނު އަފްޢާނިސްތާނާއި އިރާގް ހިމެނެ އެވެ. އެ ގައުމުތަކަށް ވުރެ ތަންކޮޅެއް ކުރީގައި އުޅޭ ގައުމުތަކުގެ ތެރޭގައި ސީރިއާ (34)، ސޯމާލިއާ (35) އަދި ޔަމަން (36) ހިމެނެ އެވެ. މި ގައުމުތައް ފާހަގަކުރެވެނީ ދާހިލީ ހަމަނުޖެހުންތައް ވެސް ބޮޑު، ޓޫރިސްޓުންގެ މެދުގައި މަގުބޫލުކަން ވެސް ކުޑަ ގައުމުތަކުގެ ގޮތުގަ އެވެ.\nޕާސްޕޯޓް އިންޑެކްސް އިން ބުނި ގޮތުގައި މި އަހަރު ކުރިމަތިވި ކޮވިޑް-19 ގެ ބަލިމަޑުކަމާ ހެދި ދަތުރުފަތުރަށް ބޮޑެތި ހުސްތަކެއް އެޅިފައިވެ އެވެ. އަދި މިކަމާ ހުރެ ގައުމުތައް ހުރީ "ބަންދުވެފައި" ކަމަށް ބުންޏެވެ.\nނިއު ޒީލެންޑް އ.ދ. ދަތުރުފަތުރު ޕާސްޕޯޓް\nގައުމުތައް ހުންނާނީއެއްނޫން. ހުރީ ބަންދުވެފައޭ ބުނާކަށް. ގައުމުތައް އޮންނާނީ\nރާއްޖެ އޮތްވަރެއް ވެސް ބުނަންވާނެ ދޯ! ކޮން ހިސާބެއްގަތޯ ރާއްޖޭ ރަތް ޕާސްޕޯޓް އޮތީ؟\nމަޖިލީސް ރައީސްގެ ވިހަ ގަދަ ބަސްތަކުން ދިވެހިން ވަނީ ރާއްޖޭން ބޭރުގައި ބިކަވެފަ! ކޮންމެ ގައުމެއްގައިވެސް ވިޔާނުދާ މީހުން އުޅޭނެ، އެހެނަސް ރައީސް ނަޝީދުގެ އަމިއްލަ ސިޔާސީ އަދި ފައިސާގެ އަދި މަޢްޝޫރުކަމަށް ދަހިވެތިކަމުން ދިވެހިރާއްޖެ އިރުއިރުކޮޅާ ބަދުނާމުކުރޭ! މިއީ ބަޔަކު ނަޝީދު ލައްވާ ބޮޑު ކަމަކަށް ކުރުވާ ކަމެއް! ވިސްނާ ދިވެހިން!\nBilancia, D, Rosati, G, Dinota\nރާއްޖެ ވަރަށް އަވަހަށް އަފްއާނިސްތާނާއި އެއްވަރު ވާނެ. އެކަމަށް މަސައްކަތް ކުރާ ބަޔަކު ރާއްޖޭގައި އެބަ އުޅޭ. އެމީހުން ބޭނުންވަނީ ރާއްޖެ ދެވަނަ އަފްއާނިސްތާނަށް ހަދަން\nދިވެެހިރާއްޖެ ޕާސްޕޯރޓްވެސް ނުފޫޒް ގަދަވި ޒަމާނެއް ދިޔަ. ނަމަވެސް 2008 ގެ ފަހުން އެކަންވެސް ގޮއްސި.\nކޮބާ ރާއްޖެ އޮތީ ލިސްޓްގެ ކިހާ ހިސާބެއްގައި؟


Loabi Dhamahattah Kuraanee Kon Kameh? - Vaguthu\nލޯބި ދަމަހައްޓަން ކުރާނީ ކޮންކަމެއް؟\nބައިވެރިޔާ ނުވަތަ ލޯބިވެރިޔާއާއި ގުޅުން ދަމަހައްޓަން ވަރަށް ގިނަ ކަންތައްތައް ކުރަން ޖެހެއެވެ. ތެދުވެރިވުމާއި، އަޅާލުމައި، އެކަކު އަނެކަކަށް އެހީތެރިވުމަކީ ކުރަން ޖެހޭ ކަންތައްތަކެވެ. އަދި ދެ މީހުންވެސް، ދެ މީހުންގެ ގުޅުން ވަރުގަދަ ކުރުމަށް ކަންތައްތަކެއް ކުރަން ޖެހޭކަން ހަނދާން ބަހައްޓަން ޖެހޭނެއެވެ. އެހެން ނޫނީ މާ އަވަހަށް ދެ މީހުން މަތިންވެސް ދެ މީހުން ފޫހިވެދާނެއެވެ.\nމިއީ ބައިވެރިޔާ ގުޅުން ދަމަހައްޓަން ކުރެވިދާނެ ބައެއް ކަންތައްތަކެެވެ.\nބައިވެރިޔާއަށް ގިނަ ވަގުތު ހުސްކުރުން\nބައިވެރިޔާއަށް ވަގުތު ދިނުމަކީ ވަރަށް މުހިންމު ކަމެކެވެ. މަސައްކަތުގައި އުޅުނު ކަމުގައިވިޔަސް، ދޭތެރެއަކުން ބައިވެރިޔާއަށް ގުޅާލައި، ހާލު ބަލާލެވިދާނެއެވެ. އަދި ވަގުތެއް ހޯދައިގެން އެކުގައި ވަގުތު ހޭދަ ކުރެވިދާނެއެވެ. މިއީވެސް ލޯބި އިތުރުވާނެ ކަމެކެވެ.\nބައިވެރިޔާއަށް ސަޕްރައިޒް ދިނުން\nމިއީ ވަރަށް ތަފާތުކޮށް ބައެއް މީހުން ކުރަމުން އަންނަ ކަމެކެވެ. ބައިވެރިޔާ އުފާކޮށްދިނުމަށާއި، ލޯބިވާ މިންވަރު ހާމަ ކުރުމަށް މިއީ ގިނަ ލޯބިވެރިން ކުރަމުން އަންނަ ކަމެކެވެ. ބައިވެރިޔާ އަށް ގިނަގިނައިން ސަޕްރައިޒް ދީ ހަދާށެވެ. އެއިރުން ބައިވެރިޔާ ގެ ފަރާތުން ތިމާއަށް ލިބޭ ލޯބި އިތުރު ވާނެއެވެ.\nބައިވެރިޔާ އަށް ކޮންމެ ދުވަހަކުވެސް ހާއްސާ ކަމެއްކޮށް ދިނުން\nކޮންމެ ދުވަހަކުވެސް ބައިވެރިޔާއަށްޓަކައި ތަފާތު ކަމެއްކޮށްދޭށެވެ. މިސާލަކަށް، ބޭރަށް ކާންގެންދިއުމާއި, ތަފާތު ކާއެއްޗެއް ހެދުމާއި، ހަދިޔާއެއް ދިނުން މިއީ ކުރެވިދާނެ ކަންކަމެވެ. މިފަދަ ކަންކަމުގެ ސަބަބުން ދެމީހެއްގެ ދެމެދުގައިވާ ލޯބި އިތުރުވެ އެގޮތުގައި ދެމެހެއްޓުމަށް އެހީއަކަށްވާ ކަމަށް ތަޖުރިބާކާރުން ބުނެއެވެ.\nބައިވެރިޔާ އެންމެ ބޭނުންވާ ކަންތައްކޮށްދިނުން\nބައިވެރިޔާ އެންމެ ބޭނުންވަނީ ކޮންކަމެއްތޯ ބަލަން ބޭނުންވާނެއެވެ. އަދި އެއީ ތިމާއަށް ކޮށްދެވޭ ވަރުގެ ކަމެއް ނަމަ އެކަން ކޮށްދީ، އެ ހުވަފެން ހަޤީޤަތަކަށް ހަދާދޭށެވެ. އޭރުން އޭނާވެސް ތިބާގެ އެދުންތަކާއި ހުވަފެންތަކަށް ޚާއްސަ ސަމާލުކަމެއް ދޭނެއެވެ.\nއޮގަސްޓް 17, 2019 12:24\nއަހަރެން މިހާރުވެސް ތިބުނާ ހުރިހާކަމެއްކޮއްދެމުންއަންނައިރުވެސް އެއްމެކަމެއްވެސް ނުކުރެވިއްޖެއްޔާ އޮންންނީ ރުޅިމޫނުދައްކާބޮޑާހާކާފަ އެހެންވީމާ ދެން ހަދާނީ ކިހިނެއްތޯއެވް\nއޮގަސްޓް 17, 2019 13:46\nއެންމެ ކަމެއް ފިޔަވާ ދެންހުރީ ހުސްލާރިއާ ގުޅުންހުރި ކަންކަން.. ލާރި ހޯދަން ހަދައިގެން އޮންނަނީ އެކަންވެސް ނުވެފަ. ޢެއީ ވަގުތު ދިނުން.....\nއޮގަސްޓް 17, 2019 14:55\nބަންގަާޅީ ހެން އެސޮރު ގުދުކޮށްގެން މަސައްކަތްކުުރުވާ ނީ ފަާހަަާނަ ދޮވުން،ކުނިކެހުން ހޮޓަލުންކާންގެނުވުން ލަާރި ވޭސް ޓްކުރުން މޭކަޕްކޮށްގެން ފޮނިދެއްކުން މިއީ ދިވެހި ފިރިހެނުން އެޭރުން ހޭކެނ ޑޭނެ ލޯބިން. މީހުން ގެ ފިރިހެންދަރިން ގޭގައި އުޅޭ ގޮތް ހަމަލޮލުން ދެކިބަލަ


Mohammad Rasool Allah theme lavaige aslu adu\nމުހައްމަދު ރަސޫލުﷲ ސިލްސިލާގެ ތީމް ލަވަކީ ލަވަކިޔުންތެރިޔާ.\nކޮންމެ އަހަރަކު ރަމަޟާން މަހު ޓީވީއެމް އިން ގެނެސްދެމުން އަންނަ "މުހައްމަދު ރަސޫލުﷲ" ސީރީޒްއަކީ ދިވެހިންގެ މެދުގައި ވަރަށް މަގުބޫލު ސީރީޒްއެކެވެ. މިސްރުގެ މި ސީރީޒް ގެނެސްދެނީ ދިވެހި ބަހުން އަޑު އަޅައިގެންނެވެ. މި ސީރީޒްގެ މަގުބޫލު ކަމާއެކު ސީރީޒް ފެށޭއިރު ގެނެސްދޭ ތީމް ލަވަ "މުހައްމަދު ޔާ ރަސޫލުﷲ" އަކީވެސް ދިވެހިންގެ ލޯބި ލިބިފައިވާ އެންމެ ދަންނަ ލަވަ އެކެވެ.\nމި ހަފްތާ ތެރޭގައި ސޯޝަލް މީޑިއާގައި އެންމެ ވައިގައި ހިފާފައި ވަނީ މި ލަވައަށް ތައްޔާރު ކޮށްފައިވާ ކަވާ ލަވައެކެވެ. ގިނަ ބަޔަކު އަންނަނީ މި ލަވަ ފޭސްބުކްގައި ހިއްސާވެސް ކުރަމުންނެވެ. މި ކަވާ ލަވަ ގެނެސްދީފައި ވަނީ މިސްރުގެ ސީބީސީ ޗެނަލުން ދައްކާ "ސަހިބެތް އަލްސައާދާ" ކިޔާ ޕްރޮގުރާމެއްގަ އެވެ.\nއެ ޕްރޮގުރާމަކީ މިސްރުގެ ތާރީހުގައި ހިނގާފައިވާ އިޖުތިމާއީ އަދި ސިޔާސީ ތަފާތު ކަންކަމާއި ބެހޭގޮތުން ވާހަކަ ދެއްކުމަށް ގެނެސްދޭ ޕްރޮގުރާމެކެވެ. މި ޕްރޮގުރާމް ހުށަހަޅާދެނީ މިސްރުގެ މަޝްހޫރު ފިލްމީ ތަރި، އިސްއާދު ޔޫނުސް އެވެ. ކޮންމެ ހަފްތާއަކު އެއްދުވަހު ދައްކާ މި ޕްރޮގުރާމްގައި ހާއްސަ އެއް މެހެމާނަކު ގެނެ އެވެ.\nމުހައްމަދު ރަސޫލުﷲ ސިލްސިލާގެ ތީމް ލަވައިގެ ފަހުގެ ކަވަރެއް.\nމިދިޔަ ހަފްތާގެ ޕްރޮގުރާމް ގެނެސްދިނީ ރަމަޟާން މަހަށް ހާއްސަކޮށްގެންނެވެ. މެހުމާނެއްގެ ގޮތުގައި ގެނެސްދިނީ، މި ކަވާ ލަވައިގެ އަސްލު ލަވަކިޔާފައިވާ ޔާސްމީ އަލް ހައްޔާމް އެވެ. ޔާސްމީން މި ލަވަ އެންމެ ފުރަތަމަ ކިޔާފައި ވަނީ 1979 ގަ އެވެ. ކަވާ ލަވަ ކިޔާފައި ވަނީ މިހާރު އަރަމުން އަންނަ މިސްރުގެ ލަވަކިޔުންތެރިޔާ ހަލާ ރުޝްދީ އެވެ.\nއަސްލު ލަވަ އާއި އެއްގޮތް އިހްސާސްތަކެއް ގެނެސްދިން މި ލަވަ ކިޔާފައި ވަނީ ޔާސްމީނަށް ދިން ޓްރިިބިއުޓެއްގެ ގޮތުގަ އެވެ. އޯކެސްޓްރާ ބޭންޑަކާއެކު ހުށަހަޅަދިން މި ލަވައިގެ އިތުރުން ކުރީގެ މަޝްހޫރު ގިނަ ލަވަތަކެއްގެ ކަވާވެސް މި ޝޯގައި ކިޔާފައިވެ އެވެ.\nޔާސްމީން ވަނީ މީގެ ކުރިން ހަމަ އޯކެސްޓްރާ ބޭންޑުތަކާއި ތަފާތު އެކި ހަފްލާތަކުގައި މި ލަވަ ހުށަހަޅާދީ ގިނަ ބައެއް މަގުބޫލުކަން ހޯދާފަ އެވެ.\nޔާސްމީން ލަވަކިޔުން ހުއްޓާލީ 1990 ގަ އެވެ. ލަވަކިޔުން ހުއްޓާލުމަށްފަހު އޭނާ އަންނަނީ މުޖުތަމައުގައި އެކި ކަހަލަ އެހީތެރިކަމަށް ބޭނުންވެފައި ތިބި މީހުނަށް އެހީވުމަށް ތަފާތު ޗެރިޓީ ޕްރޮގުރާތައް ހިންގަމުންނެވެ. ޔާސްމީންއަކީ ގުރުއާން ކިޔާވާ އަޑު ރެކޯޑު ކުރައްވާފައިވާ މަޝްހޫރު ބޭފުޅެއް ކަމަށްވާ މަހުމޫދް ހާލީލް އަލް ހުސަރީގެ ދަރިފުޅެވެ.\nމުހައްމަދު ރަސޫލުﷲ ސިލްސިލާގެ ތީމް ލަވައިގެ އަސްލު.\nމި ރަމަޟާން މަހު "މުހައްމަދު ރަސޫލުﷲ" ސީރީޒް ނުގެނެސްދޭ ކަމަށް ބުނެ ގިޔަ ބަޔަކު ސޯޝަލް މީޑިއާގައި ކަންބޮޑުވުން ފާޅުކުރަމުން ދަނިކޮށް ޕީއެސްއެމްގެ ޑެޕިއުޓީ މެނޭޖިން ޑިރެކްޓަރު މުހައްމަދު އިކްރާމް އަވަސްއަށް މައުލޫމާތުދެމުން ބުނީ އެއީ ދޮގު ހަބަރެއް ކަމަށާއި އެހެން އަހަރުތަކެކޭ އެއްގޮތައް މިއަހަރުވެސް އެ ސީރީޒް ޓީވީއެމް އިން ގެނެސްދޭނެ ކަމަށެވެ.\nމުހުތާރު ގެއްލުނުއިރު މުހުތާރެއް އުފަންވެއްޖެ!


BREAKING NEWS: Ithuru 1603 Meehaku Covid Ah Fassivejje - Vaguthu\nއިތުރު 1603 މީހަކު ކޮވިޑަށް ފައްސިވެއްޖެ\nރާއްޖެ އިން އިތުރު 1603 މީހަކު ކޮވިޑް-19 އަށް ފައްސިވެއްޖެއެވެ.\nމިއަދު ފައްސިވި މީހުންގެ ތެރޭގައި ކުރިން ކޮވިޑް ސުންކު ނަގާފައިވާ މީހުން ހިމެނޭ ކަމަކަށް އެޗްޕީއޭ އިން ނުބުނެއެވެ. އެހެންކަމުން ބެލެވެނީ މިއީ 24 ގަޑިއިރުގެ ތެރޭގައި ކޮވިޑަށް ޓެސްޓް ކުރުމަށް ނެގި ސުންކުތަކުގެ ތެރެއިން ކޮވިޑަށް ފައްސިވި މީހުން ކަމަށެވެ.\nމިއަދު ފައްސިވި މީހުންގެ ތެރެއިން 1025 މީހަކު ފައްސިވީ މާލެ އިންނެވެ. އަތޮޅުތެރޭގެ މީހުން ދިރިއުޅޭ ރަށްތަކުން 571 މީހުން އަދި ރިސޯޓްތަކުން ހަތް މީހުން ވަނީ ފައްސިވެފައެވެ.\nމިރޭ އިއުލާން ކޮށްފައި ވަނީ 6320 މީހަކު ކޮވިޑަށް ޓެސްޓް ކޮށްގެން ފައްސިވި މީހުންގެ އަދަދުތަކެވެ. އެހެންކަމުން ކޮށްފައިވާ ޓެސްޓްތަކަށް ބަލާއިރު ކޮވިޑަށް ފައްސިވެފައި ވަނީ %25.36 މީހުންނެވެ. މިއީ އޭޕްރީލް މަހުގެ 11 ވަނަ ދުވަހަށް ފަހު ކޮށްފައިވާ ޓެސްޓްގެ ނިސްބަތުން އެންމެ މަދު އަދަދެއްގެ މީހުން ކޮވިޑަށް ފައްސިވި ދުވަހެވެ.\nމިއަދު މާލެ އިން ފައްސިވި މީހުންގެ ނިސްބަތް ވެސް ވަނީ ދަށަށް ގޮސްފައެވެ. މިއަދު ފައްސިވި މީހުންގެ ތެރެއިން މާލެ އިން ފައްސިވެފައި ވަނީ %63.94 މީހުންނެވެ. މިއަދަކީ މާލެ އިން ފައްސިވި މީހުންގެ ނިސްބަތް މިމަހުގެ 02 ވަނަ ދުވަހަށް ފަހު އެންމެ ދަށަށް ދިޔަ ދުވަހެވެ. މިއަދަކީ މިމަހު ދެވަނަ އަށް އެންމެ ގިނަ މީހުން ކޮވިޑަށް ޓެސްޓް ކުރި ދުވަހެވެ.\nމިހާރު ރާއްޖޭގައި 21079 މީހަކު ކޮވިޑް ޖެހިފައި އެބަތިއްބެވެ. އޭގެތެރެއިން 286 މީހަކު ހޮސްޕިޓަލްގައި އެޑްމިޓް ކޮށްފައި އެބަތިއްބެވެ. މިއަދު ރާއްޖެ އިން ކޮވިޑް ޖެހިގެން ހަތަރު މީހަކު ވަނީ ނިޔާވެފައެވެ. ކޮވިޑް ޖެހިގެން އެޑްމިޓް ކޮށްގެން ފަރުވާ ދޭން ޖެހޭ މީހުންގެ ޖުމްލަ އަދަދު ކޮންމެ ދުވަހަކު ވެސް އަންނަނީ އިތުރުވަމުންނެވެ. އިއްޔެ ހޮސްޕިޓަލްގައި އެޑްމިޓް ކޮށްގެން ފަރުވާ ދެމުން ގެންދިޔައީ 280 މީހުންނަށެވެ. އޭގެ ކުރީ ދުވަހު ހޮސްޕިޓަލްގައި އެޑްމިޓް ކޮށްގެން ފަރުވާ ދެމުން ގެންދިޔައީ 274 މީހުންނަށެވެ.\nމިއަދަކީ ރާއްޖެ އިން ކޮވިޑް ޖެހުނު މީހުންގެ ތެރެއިން ގިނަ ބަޔަކު ބަލިން ރަނގަޅުވި ދުވަހެކެވެ. މިއަދު 794 މީހަކު ބަލިން ރަނގަޅު ވެގެން ދޫކޮށްލާފައި ވެއެވެ.\nރާއްޖެ އިން ކޮވިޑް-19 އަށް ފައްސިވާ މީހުންގެ އަދަދު ވަރަށް ބޮޑަށް އިތުރުވަމުން އަންނާތީ މިމަހުގެ 12 ވަނަ ދުވަހުން ފެށިގެން ކާފިއުގެ ވަގުތު އިތުރުކޮށް އިތުރު ފިޔަވަޅުތަކެއް ވަނީ އަޅާފައެވެ. ނަމަވެސް އެފިޔަވަޅުތަކާއި އެކުވެސް ކޮވިޑަށް ފައްސިވާ މީހުންގެ އަދަދު މަދުވަމުން ނުދާތީ މިހާރު ޑޮކްޓަރުން ވަނީ މާލެ އެއްކޮށް ފުރަބަންދު ކުރަން ލަފާ ދީފައެވެ. ނަމަވެސް މާލެ ފުރަބަންދު ކުރުމާއިމެދު ރައީސް ސޯލިހް އަދި ގޮތެއް ނުނިންމަވައެވެ.\nމެއި 21, 2021 22:12\nޢަހަރެން ބުނެލަން އޮތީ ރައްޔިތުން ވަރަށް ބިރުވެރި ކަންބޮޑުވާ ފައްތަރއްގަޔޭ ކަންކަން މިއޮތީ. ފުރަބަންދުކޮށްދެއްވާށޭ.\nލަސްވާ ވާހަކަ ނުބުނާނެތާ އެވަރަށް މީހުން ބަވާތީ\nމެއި 21, 2021 23:00\nމިނިސްޓަރ އަދިވެސް އިސްތިއުފާ ނުދޭތޯ،\nމެއި 21, 2021 23:03\nރަނގަޅުވިމީހުންގެ އަދަދު ނާންގަނީ ކީއްވެ؟\nމެއި 21, 2021 23:12\nޚަބަރު ނުކިޔާ އަވަހަށް މޮޅު ކޮމެންޓެއް ކޮށްލެވޭތޯ ދޯ ބަލަނީ.\nމެއި 21, 2021 23:30\nނަސީމު ދެން އިސްތިއުފާ ދީފައި ގެޔަށްދާށެވެ.\nމެއި 22, 2021 00:41\nމިއަދު ވަރަށް މަދު ދެން ކޮންމެއަަކަސް ޕޮޒިޓިވް ވި މީހުންތައް .. ހަހަހަހަ\nމެއި 22, 2021 01:31\nގދ. ތިނަދޫއިން ކީއްވެގެންތޯ، ސިނޯފާމް ވެކްސިންގެ ދެވަނަ ޑޯޒް ނުޖެހިގެން އުޅެނީ؟ ތަކުރާރުކޮށް ގުޅައިގެންވެސް، ވެކްސިން ނުޖަހާ، ކޮވިޑް ކޮންޓްރޯލްކުރަން މިއުޅެނީ ކިހިނެއްތޯ؟ ސްކޫލް ކުއްޖަކާ ހޮސްޕިޓަލް ހަވާލުކުރީމަ ވާނެގޮތް މިފެންނަނީ! ވެކްސިނަށް ހޭލުންތެރި ކުރުވަނީޔޭ ބުނަން ލަދުގަންނަންވާނެ! ފެންނަ މަންޒަރުތަކުން، ކޮވިޑަށް އެންމެ ބާރުގަދަ ރަގަޅު ބޭހަކީ، ފަރުދީ ޒިންމާ އާއި މާސްކް! ދެން ސަރުކާރުން ބޭކާރު ގޮތުގައި ތި އިންޖެކްޝަން ގަތުން ހުއްޓާލާ!


Kurendhooah self service ATM ge hidhumayi\nކުރެންދޫގައި ބީއެމްއެލްއިން ހުޅުވި ސެލްފް ސާވިސް އެޓީއެމް\nބީއެމްއެލްއިން ޅ. ކުރެންދޫގައި ސެލްފް ސާވިސް އޭޓީއެމްއެއް ހުޅުވައި ހިދުމަތް ދޭން ފަށައިފި އެވެ.\nކުރެންދޫގައި ސެލްފް ސާވިސް ބޭންކިން ފެށުމުން އޭޓީއެމް ސެންޓަރު މެދުވެރިކޮށް 24 ގަޑިއިރު ފައިސާ ނެގުމުގެ އިތުރުން ފައިސާ ޖަމާ ކުރުމާއި، ބިލަށް ފައިސާ ދެއްކުމާއި ޓްރާންސްފާ ކުރުމުގެ ހިދުމަތް ލިބޭނެ އެވެ.\nބީއެމްއެލްއިން މިހާރު ވެސް ޅ. އަތޮޅުގެ ނައިފަރުގައި ބްރާންޗަކާއެކު ސެލްފް ސާވިސް ބޭންކިން ސެންޓަރެއް މެދުވެރިކޮށް ހިދުމަތް ދެ އެވެ. އެ އަތޮޅު ހިންނަވަރުގައި ވެސް ސެލްފް ސާވިސް ބޭންކިންގެ ހިދުމަތް ދެ އެވެ.\nބީއެމްއެލް ޑެޕިއުޓީ ސީއީއޯ އައިޝަތު ނޫރައްދީން ވިދާޅުވީ ކުރެންދޫގައި ބޭންކިންްގެ ހިދުމަތް ތައާރަފުކޮށް އެރަށުގެ ރައްޔިތުންނަށް ހިދުމަތް ފޯރުކޮށްދޭން ފެށުމަކީ ބޮޑު އުފަލެއް ކަމަށެވެ.\nމުޅި ރާއްޖެ ހިމެނޭ ބޭންކިން ވިއުގަޔަކާއެކު ބީއެމްއެލްއިން ދަނީ 20 އަތޮޅުގައި 35 ބްރާންޗް، 77 ސެލްފްސާވިސް ބޭންކިން ސެންޓަރު، 135 އޭޓީއެމް، 200 އަށް ވުރެ ގިނަ ކޭޝް އޭޖެންޓުންގެ އިތުރުން އެންމެ ޒަމާނީ އޮންލައިން ބޭންކިންގެ ހިދުމަތް ދެމުން ނެވެ.\nކުރެންދޫ ބޭންކް އޮފް މޯލްޑިވްސް


Xenic Shopping: Customers Aa Rahmaitheri Online Shop\nއޭޕްރިލް 9, 2018 174 0\nޒެނިކް ޝޮޕިންސް: ކަސްރަމަރުނާއި ރަޙްމަތްތެރި އޮންލައިން ޝޮޕް\nޓެކްނޮލޮޖީގެ ޒަމާން މިއަދު މިވަނީ ދުނިޔޭގެގިނަ ކަންތައް ތަކެއް ބަދަލުކޮށްލާފައެވެ. މިގޮތުން ގަނެ ވިއްކުމުގެ ވިޔަފާރިއަށް މިއަދު މިވަނީ ބޮޑު އިންޤިލާބީ ބަދަލެއް އައިސްފައެވެ.\nމިއަދު ރާއްޖޭގައި ހަލުވިކަމާއެކު އޮންލައިން ޝޮޕިންގެ ޚިދުމަތް ފުޅާވަމުންދާއިރު، މިކަމުގައި އެކެއް އަނެކަކަށްވުރެ ވިޔަފާރީގައި މިދަނީ ކުރިއަރަމުންނެވެ. މިގޮތުން ޒެނިކް ޝޮޕިންސްއަކީ ކުޑަ ދުވަސްކޮޅެއްގެ ތެރޭގައި ގިނަ ބައެއްގެ ތެރޭގައި މަޤްބޫލުކަން ހޯދި އޮންލައިން ޕުލެޓްފޯމެކެވެ.\nއެހެން އޮންލައިން ޝޮޕްތަކާ ޚިލާފަށް ޒެނިކް ޝޮޕިންސްގެ ޑިޒައިންތަކާއި ގެންނަ ތަކެތީގެ ކޮލެޓީއަކީ ވަރަށްވެސް އެހެން އޮންލައިން ޝޮޕްތަކާއި ވަރަށްތަފާތެވެ. ކަސްޓަމަރުންނާމެދު ގާތް ގުޅުމެއް ބާއްވަމުން އަންނަ ޒެނިކް ޝޮޕިންއަކީ ހަމައެކަނި މުދާ ފޯރުކޮށްދިނުމުން އެމީހުންގެ ވާޖިބު ނިންމާލެވުނު ކަމަށް ޤަބޫލު ކުރާ ބައެއް ނޫނެވެ. މިއާ ޚިލާފަށް ޒެނިކް ޝޮޕިންސްއަކީ އެމީހުންގެ ކަސްޓަމަރުންނަށް ތަކެތި ލިބުމަށްފަހުވެސް ގުޅާ އެކަން ޔަގީންކޮށް ކަސްޓަމަރުންގެ މެދުގައި ގާތް ގުޅުމެއް އަބަދުވެސް ބާއްވަމުން އަންނަ ޓީމެކެވެ.\nޒެނިކް ޝޮޕިންސްއިން “ރާއްޖެ ފީޑް” އާއި ވާހަކަ ދައްކަމުން ބުނެފައިވަނީ އެމީހުންގެ މަޤްސަދަކީ ހަމައެކަނި ކަސްޓަމަރުންނަށް ކަމުދާ ކޮލެޓީގެ މުދާ ފޯރުކޮށްދިނުން އެކަނި ނޫންކަމަށާއި ކަސްޓަމަރުންނާއި ގާތް ގުޅުމެއް ބާއްވާ ލޯޔަލް ކަސްޓަމަރުންތަކެއް އުފެއްދުމަކީ މިޓީމުން ބޭނުންވާ ކަމެއް ކަމަށެވެ.\n“އަސްލު ބޭނުންވަނީ ރާއްޖޭގައި މިއޮތް އޮންލައިން މާރކެޓްގައި ކަސްޓަމަރުން ވެލިއު ކުރާ ބަޔަކު އުފައްދަން. ޒެނިކް ޝޮޕިންސްއިން މިމަސައްކަތް މިފެށީ. ﷲ އިރާދަ ކުރެއްވިއްޔާ މިމަސައްކަތް ވަރަށް ބާރަށް ކުރިޔަށްދާނެ، އަދި އޮންލައިން ޝޮޕިންސްގައި އެންމެ ކުރީގައި ފިޔަ ޖަހާނެ ދުވަހެއް އަންނާނެ ކަމަށް އުންމީދު މިކުރަނީ. ” ޒެނިކް ޝޮޕިންސްގެ މާރކެޓިން ޑިރެކްޓަރ ރީހާން ވިދާާޅުވިއެވެ.\nއޮންލައިން ޝޮޕިންގް ޕޭޖްތަކަށް ގިނަ ބައެއްގެ ފާޑު ކިޔުން އަމާޒުވެފައިވާ މިދަޑިވަޅުގައި ޤަބޫލު ކުރެވެނީ ޒެނިކް ޝޮޕިންސްއިން ތަފާތު ދައްކާނެ ކަމަށެވެ.\nތަލަ ފިއްސައިގެން ބިލް ދައްކަން ދާނަންހޭ؟ ނުދާނަމޭ!


ފްރާންސްގައި 1998 ވަނަ އަހަރު ބޭއްވި ވޯލްޑްކަޕަކީ ޖަޕާނުގެ ފުރަތަމަ ވޯލްޑްކަޕެވެ. އޭގެ ފަހުން ގަވައިދުން ވޯލްޑްކަޕުގެ ޖާގަ ހޯދަ އެވެ. ދެ ފަހަރެއްގެ މަތިން ދެ ވަނަ ބުރަށްވެސް ދަތުރު ކުރި އެވެ. އޭގެ ތެރޭގައި ދެކުނު ކޮރެއާ އާއި ގުޅިގެން ދެ ގައުމުގައި ބޭއްވި ފަހަރުވެސް ހިމެނެ އެވެ. ޖަޕާނަކީ އޭޝިއާގެ ފުޓްބޯޅައިގައި ބޮޑު ބާރެކެވެ. އޭޝިއަން ކަޕުގައި އެންމެ ކާމިޔާބު ޓީމަކީވެސް ޖަޕާނެވެ. އެ ގައުމުން ވަނީ އެ މުބާރާތް ހަތަރު ފަހަރު ކާމިޔާބު ކޮށްފަ އެވެ. ޖަޕާނުގެ ފުޓްބޯޅައިގެ މައިގަނޑު ސްޓައިލަކީ ޕޮޒެޝަން ގޭމެވެ. ނަމަވެސް އެ ޓީމުގެ ކުރީގެ ކޯޗު ބޮސްނިއާގެ ވާހިދު ހަލިލޮހޮޒްވިޗް ޓީމާ ހަވާލުވެ އޭނާ އިސްކަން ދިނީ ކައުންޓާ އެޓޭކް ފުޓްބޯޅައަށެވެ.\nއޭޝިއޯ ޒޯން ކޮލިފައިންގެ ތިން ވަނަ ބުރުގެ ފެށުން ޖަޕާނަށް ދިޔައީ އުނދަގޫ ކޮށެވެ. ތިން ވަނަ ބުރުގެ ފުރަތަމަ މެޗުގައި އަރިބި އެމިރޭޓްސް އަތުން 2-1 ބަލިވީ އެވެ. ތިން ވަނަ ބުރުގައި ކުޅުނު 10 މެޗުގެ ތެރެއިން ހަ މެޗުން މޮޅުވި އެވެ. ދެ މެޗުން އެއްވަރުވެ ދެ މެޗުން ބަލިވީ އެވެ. އެ ޓީމު ދެ ވަނަ އަށް ބަލިވި މެޗަކީ ގުރޫޕް ފަހު މެޗުގައި ސައުދީ އަރަބިއްޔާއާ ދެކޮޅަށް ކުޅުނު މެޗެވެ. ޖަޕާން ގުރޫޕްގެ އެއް ވަނަ ހޯދީ ސައުދީ އަށް ވުރެ އިތުރަށް އެއް ޕޮއިންޓް ހޯދައިގެންނެވެ.\nބުރޫޝިއާ ޑޯޓަމުންޑްގެ މިޑްފީލްޑާ ޝިންޖީ ކަގާވާއަކީ ޓީމުގެ ޖަޕާނު ޓީމުގެ އެންމެ ތަޖުރިބާކާރު ކުޅުންތެރިޔާ އެވެ. އޭނާ ވަނީ ގައުމީ ޓީމަށް 90 މެޗާ ގާތްކުރާ އަދަކަށް ކުޅެފަ އެވެ. މިޑްފީލްޑްގައި ޓީމުގެ ހަމަލާތަކަށް އެހީތެރިވެދޭނެ އަނެއް ކުޅުންތެރިޔަކީ ކިއިސޫކީ ހޮންޑާ އެވެ. ވާހިދު ހަލިލޮހޮޒްވިޗް ޓީމު ކައުންޓައެޓޭކަށް ފައްތާލުމުން ފުރަތަމަ ކޮޅުގައި އޭނާގެ ސްކޮޑުން ކަގާވާ އާއި ހޮންޑާއަށް ފުރުސަތެއް ނުލިބުނެވެ.\nއެ ދެކުޅުންތެރިންނާއެކު ޔޫރަޕްގެ ފުޓްބޯޅައިގެ ތަޖުރިބާ ޖަޕާން ޓީމުގައި ބޮޑުވާނެ އެވެ. ލެސްޓާ ސިޓީގެ ފޯވަޑް ޝިންޖީ އޮކާޒާކީއަކީ ޓީމުގެ ހަމަލާތަކުގެ އެންމެ މުހިންމު ކުޅުންތެރިޔާ އެވެ. ޓީމުގެ ޑިފެންޑަރު ޔޫޓޯ ނަގަމޯޓާ އަކީވެސް ޓީމުގައި ތޖުރިބާ ކާރު ކުޅުންތެރިޔެކެވެ. އިންޓަމިލާންގެ ލޯން އެއްބަސްވުމުގެ ދަށުން މިހާރު އޭނާ ކުޅެމުންދަނީ ތުރުކީގެ ގަލަތަސަރާއީއަށެވެ.\nޖަޕާން ވޯލްޑްކަޕަށް ކޮލިފައި ކޮށްދިނީ، 2014 ވަނަ އަހަރު އަލްޖީރިއާ ވޯލްޑްކަޕަށް ކޮލިފައި ކޮށްދީ، އެ ޓީމު ދެ ވަނަ ބުރަށް ގެންގޮސްދިން ބޮސްނިއާގެ ވާހިދު ހަލިލޮހޮޒްވިޗް އެވެ. އޭނާ ޓީމާ ހަވާލުވެ ގެނައި ބަދަލުތަކުން ފާޑުކިޔުން ވަރަށް ބޮޑަށް އަމާޒުވި އެވެ. ވޯލްޑްކަޕު ފެށެން ދެ މަހަށްވީރު އޭނާ ކޯޗުން ކަމުން ވަކި ކުރި އެވެ.\nޖަޕާނުގެ އެފްއޭއިން ގައުމީ ޓީމުގެ ކޯޗު ކަމަށް ހަމަޖެއްސީ ޖޭއެފްއޭގެ ޓެކްނިކަލް ޑައިރެކްޓާ އެގައުމުގެ އަކީރާ ނިޝީނޯ އެވެ. އޭނާ ވަނީ 1996 ވަނަ އަހަރު ހޫނު މޫސުމުގެ އޮލިމްޕިކްސްގައި ޖަޕާނުގެ 23 އަހަރުން ދަށުގެ ޓީމަށް ކޯޗު ކޮށްދީފަ އެވެ. ކޯޗިން ކެރިއަރުގެ ބޮޑުބައެއް އޭނާ ހޭދަ ކުރީ ޖޭ ލީގްގެ ގެމްބާ އޮސަކާ ޓީމުގަ އެވެ. އެ ޓީމަށް އޭއެފްސީ ޗެމްޕިއަންސް ލީގް ހޯދައިދިނެވެ.


Film kulhun huhtaali Sana Khan kaiveni kohfi\nފިލްމު ކުޅުން ހުއްޓާލި ސަނާ ކައިވެނިކޮށްފި\n21 ނޮވެންބަރ 2020 - 19:54:09\nމިދިޔަ މަހުގެ ތެރޭގައި ފިލްމީ ދާއިރާއިން ދުރަށްދާން ނިންމިކަން އިއުލާންކުރި ޖެއި ހޫގެ ތަރި ސަނާ ހާން ކައިވެނިކޮށްފި އެވެ.\nރިޕޯޓްތައް ބުނާ ގޮތުގައި ސަނާ ކައިވެނިކުރީ މުފްތީ އަނަސް ނަމަކަށް ކިޔާ މީހަކަށް ރޭގެ ވަގުތެއްގަ އެވެ.\nރެއިން ފެށިގެން ސޯޝަލް މީޑިއާގައި އަންނަނީ އޭނާގެ ކައިވެނީގެ ވީޑިއޯ/ފޮޓޯ ކަމަށް ބުނާ ވީޑިއޯ އާއި ފޮޓީ ދައުރުވަމުންނެވެ. އެގޮތުންނ ސަނާ، ހުދު ކުލައިގެ ވެޑިން ޑްރެސްއެއްގައި ހުރިއިރު އޭނާގެ ފިރިމީހާ ފެނިގެންދަނީ އިންޑިއާގެ ސަގާފަތާ އެއްގޮތަށް ހެދުން ލައިގެން ހުރި މަންޒަރެވެ.\nމިހާތަނަށް ސަނާ، އޭނާ ކައިވެނިކުރިކަން ހިއްސާކޮށްފައެއް ނުވެ އެވެ.\nއުމުރުން 33 އަހަރުގެ ސަނާ، ފިލްމީ ދާއިރާއިން ދުރަށް ދިޔަ ސަބަބެއްގެ ގޮތުގައި ބުނީ ދީނަށްޓަކައި ކަމަށެވެ.\nއެގޮތުން އެކަން އިއުލާންކޮށް އިންސްޓަގްރާމު ކުރި ޕޯސްޓްގައި ފިލްމީ ދާއިރާގައި އެތައް އަހަރެއް ހޭދަކޮށްފައިވާ ސަނާ ބުނީ މި ފަހުން އޭނާ އެންމެ ބޮޑަށް ވިސްނި ކަމަކީ އިންސާނުން ދުނިޔެއަށް ފޮނުވާފައި ވަނީ ހަގީގަތުގައި ވެސް ވެލްތާއި ފޭމް ހޯދުމަަށްތޯ ކަމަށެވެ. އަދި ދުނިޔޭގައި ހޭދަކުރާ މުއްދަތުގައި އެހެން މީހުންނަށް އެހީވުމަކީ ވެސް ކުރަންޖެހޭ ކަމެއް ނޫންތޯ ސުވާލުކޮށް އޭނާ ވަނީ ކޮންމެ ވަގުތެއްގައި ވެސް މަރުވެދާނެ ކަމަށް ވެސް ވިސްނަންޖެހޭ ކަމަށް ބުނެފަ އެވެެ.\nސަނާ ބުނީ އޭނާގެ ދީނުގެ ތެރެއިން ހިތުގައި އުފެދޭ ސުވާލުތަކަށް ޖަވާބު ހޯދުމުން އެނގިގެންދަނީ ދުނިޔޭގައި އުޅޭ މުއްދަތަކީ މަރުވުމުން އެ އޮންނަ ހަޔާތް ބާއްޖަވެރިކުރުންކަމަށް ހަދަން ޖެހޭ ކަމަށެވެ. އެގޮތުން މަގްބޫލުކަން އިތުރުކުރުން އެއީ ދުނިޔެއަށް ފޮނުވި ހަމައެކަނި ސަބަބު ނޫން ކަމަށާއި މާތްﷲ ގެ މަގުގައި ދުވަސްތައް ހޭދަކުރަން ޖެހޭކަން ވެސް ފާހަގަކުރެ އެވެ.\nއެގޮތުން ފިލްމީ ދާއިރާގެ މަސައްކަތް ހުއްޓާލާއި މާތްﷲ ގެ މަގުގައި ދުވަސްތައް ހޭދަކުރަން ނިންމާފައިވާ ކަމަށާއި އަދި އިންސާނިއްޔަތަށްޓަަކައި މަސައްކަތްކުރާ މީހެއްގެ ގޮތުގައި ފެނިގެންދާނެ ކަމަށް ސަނާ ބުނެ އެވެ.\nސަނާ މަގްބޫލުވީ ބިގްބޮސް ހަޔަކުންނެވެ.


athukuri – DhiSalafiyyah\nތިންވަނަ: ހެދުން ކައްފު ކުރުން ނަހީކުރެއްވުނު ސަބަބު ހެދުން ކައްފު ކުރުން ނަހީކުރެއްވުނު ސަބަބުގެ ގޮތުގައި ދެ ސަބަބެއް ޢިލްމުވެރިން ބަޔާންކުރައްވާފައި ވެއެވެ. އެ ތަނުން ފުރަތަމަ ސަބަބަކީ، ސަޖިދައަށްދާ ކޮންމެ ފަހަރަކު ހެދުން ބޮނޑިކޮށްލައި ކައްފު ކުރާ ކުރުމީ، އިތުރު ހަރަކާތްތަކެއްގެ ތެރޭގައި މީހާ މަޝްޣޫލުކޮށްލާނޭ ކަމަކަށް ވާނެތީއެވެ. އަދި ދެވަނަ ސަބަބަކީ، ކައްފު ކުރުމުން ހެދުމާ އެކު ސަޖިދަ ނުޖެހޭނެތީ، ހެދުމާ އެކު ސަޖިދަޖެހުމަށްޓަކައެވެ. އެހެނީ، ސަޖިދަޖަހާޖެހުމުގައި ހެދުން ބައިވެރިވުމީ އިތުރު ޘަވާބު ލިބޭނޭ…\nދެވަނަ: ޙަދީޘުގައި ޛިކުރުކުރެވިފައިވާ ހެދުން ކައްފު ކުރުމާއި ކަފްތު ކުރުމުގެ މުރާދު އަލްޚައްޠާބީ (ނިޔާވީ 388ހ ގައި) ވިދާޅުވެފައިވަނީ، އިސްތަށިގަނޑާއި ހެދުން ކައްފު ނުކުރަމޭ ބުނެވޭ ބަހުގެ މުރާދަކީ، ނަމާދުގައި ސަޖިދަޖަހާއިރު އިސްތަށިގަނޑާއި ހެދުން ނުހިފަހައްޓައި، ވެލީގައި ޖެހެން ދޫކޮށްލާ ވާހަކައެވެ. (وقوله لا نكف شعرا ولا ثوبا أي لا نقيها من التراب إذا صلينا صيانة لهما عن التتريب ولكن نرسلهما حتى يقعا بالأرض فيسجدا مع الأعضاء)…\nއަތުކުރި އޮޅައިގެންހުރެ ނަމާދުކުރުމުގެ ޙުކުމް (ފުރަތަމަ ބައި)\nالحمد لله، الصلاة والسلام على رسول الله، وعلى آله وصحبه ومن اهتدى بهداه. أما بعد: ނަމާދުކުރާއިރު ލައިގެންހުންނަ ގަމީހުގެ ނުވަތަ ޓީޝާޓުގެ ނުވަތަ އެފަދަ އެހެން ހެދުމެއްގެ ވެސް އަތުކުރި އޮޅައިގެންހުރެ ނަމާދުކުރުމީ ނަބިއްޔާ ޞައްލަ ﷲ ޢަލައިހި ވަސައްލަމަ ނަހީކުރައްވާފައިވާ ކަމެއް ކަމުގައި ބައެއް ބޭފުޅުން ވިދާޅުވާތަން ފެނެއެވެ. އަދި ދަލީލެއްގެ ގޮތުން، ނަބިއްޔާ ޞައްލަ ﷲ ޢަލައިހި ވަސައްލަމަ ނަމާދުގައި ކައްފުކުރުން ނަހީކުރައްވާފައިވާ ޙަދީޘް ގެންނަވާތީ ފެނެއެވެ. ދީނީ…\n04/09/2017 ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚް އިސްމާޢީލް ރިޔާޟް